# śrīviṣṇusahasranāmastotram

## śrimadbaladevavidyābhūṣaṇaviracitam “nāmārthasudhā”

śrīmadbaladevavidyābhūṣaṇabhaṇitanāmārthasudhābhidhaṁ bhāṣyam |

śrīśrīkṛṣṇacaitanyacandrāya namaḥ |

anantakalyāṇaguṇaikavāridhirvibhuścidānandaghano bhajat priyaḥ |

kṛṣṇa striśaktirbahurmūttarīśvaro viśvaikahetuḥ sa karotu naḥ śubham ||1||

vyāsaṁ satyavatīsutaṁ muniguruṁ nārāyaṇaṁ saṁstumo

vaiśampāyanamacyutāhvayasudhāmodaṁ prapadyāmahe |

gāṅgeyaṁ muramardda napriyatamaṁ sarvarthasaṁvidvaraṁ

tatsabhyānapi tatkathārasajuṣo bhūyo namaskurmahe ||2||

nityaṁ nivasatu hṛdaye caitanyātmā murārirnaḥ |

niravadyonivṛtimān gajapatiranukampayā yasya ||3||

yugapannavyānandān prakīrtayan yāni vindate śeṣaḥ |

kṛrttṛṇyabhīṣṭapūrterjayanti nāmāni tāni kṛṣṇasya ||4||

ye nāmaikapumarthaharibhaktāstānnamasyāmaḥ ||

bhāṣyaṁ yeṣāṁ kṛpayā nāmārthasudhā bhavedetat ||5||

vaiśampāyana iti – “śampāṁśatadrudāhurayanaṁ patanaṁ tataḥ | vigataṁ śabdoto yasmāttadvaiśampāyanaḥ smṛta” iti purāṇoktamāhātmyaḥ | sa vyāsapriyaśiṣyo muniḥ paramopādeyatvādbakṣyamāṇaṁ stotra mapṛṣṭo'pi sauharddāt kāruṇyācca janmejayaṁ nṛpaṁ pratyuvāca śrutvetyādibhiḥ | yudhiṣṭhiro rājā dharmān rājadharmādīnaśeṣataḥ sāmastyena pāvanāni tīrthādīni ca sarvaśaḥ sarvaṇi śrutvā punarapi śāntanavaṁ bhīṣmamabhyabhāṣata paripapraccha ||1||

ayaṁ asmat pitāmahaḥ śaratalpasthaḥ bhīṣmaḥ samadhītasāṅganikhilavedopaniṣad brahmacaryādisarvadharmopasampanno bhagavaddattādvarādvinivṛttaśastravyathaḥ prati-labdhasārvajñyaḥ karāmalakanyāyena paridṛṣṭaparāvaratattvastataḥ parata maṁ tattvaṁ jijñāsyaṁ tacca sāmānyataḥ pṛṣṭo vakṣyatīti bhāvena pṛcchati kimiti loka iti bhavataḥ mata iti ca prati praśnaṁ sambadhyate | vibhaktiśca yathāyogaṁ vipariṇamya lokyate tattvamaneneti niruktarloke vedādiśāstre ekaṁ mukhyaṁ paramayanaṁ sarvaśrayabhūtaṁ vastu kiṁ bhavato matamiti dvitīyaḥ | kaṁ devaṁ stuvantaḥ kañcārcanto mānavāḥ śubhaṁ prāpnuyuḥ | kasya guṇakarmakīrttinenārādhanena cābhyudayaniśreyaprāptirbhavato mateneni tṛtīyaścaturthaḥ ||2||

ka iti tvayoktānāṁ sarveṣāṁ dharmaṇāṁ madhye kaḥ paramaḥ śramaṁ vinaivaiṣa phalaprado dharmo bhavataḥ sarvajñasyābhimata iti pañcamaḥ | janturjīvaḥ kiṁ japyaṁ japanan janma-saṁsārabandhanādvimucyate?, janma garbhanirayanipātalakṣaṇaṁ kāryam, saṁsāraḥ prācīnakarmalakṣaṇaṁ kāraṇam, tābhyāṁ bandhanaṁ parapadaprāptinirodhanaṁ tasmādvimukto bhavati bhavato mateneti ṣaṣṭhaśca ||3||

evaṁ sāmānyataḥ ṣaḍarthān pṛṣṭo vidvattamo bhīṣmasteṣu prathamasyottaraṁ viśeṣeṇāha jagadityarddhakena | jagataḥ sthiracarātmakasya prabhuṁ svāminam, devadevaṁ sarvadevārādhyam, anantaṁ svarūpeṇa guṇaivibhūtibhiścāparimitam | ataḥ puruṣeṣu vaddhamuktobhayāvastheṣutkṛṣṭatamamiti kramaṁ vihāya prakṛtotkaṇṭhayā (prakṛteṣu nāmasu) tṛtīyasyottaramāha stuvannityarddhakena | puruṣaḥ pumarthalipsurjanaḥ satatamutthitaḥ sarvadoddyukto vakṣyamāṇena nāmasahastreṇa puruṣottamaṁ stuvan guṇān karmaṇi ca tasyānukīrtayanniti ṣaṣṭhasyāpyetaduttaram | sarvaduḥkhātigo bhavedityuttareṇānvayaḥ ||4||

caturthasyāha tameveti-yajamāno'rca kaḥ, bhaktyā śraddhayā “bhaktiḥ sevāgauṇavṛttyorbhaṅgayāṁ śraddhāvibhāgayo”riti haimaḥ | tameva puruṣaṁ kṛṣṇaṁ stuvan sarvaduḥkhātigo bhavedityanena sambandhaḥ | kathaṁ stuvannityāha – arcayan pādyādibhirārādhayan, dhyāyana tanmūrttinirataṁ manaḥ kurvan, namasyan sāṣṭāṅgapraṇaman | puruṣaṁ viśiṣṭi - avyayamiti nitya-svarūpa-guṇa-vibhūti-līlamityarthaḥ | tacchabdasya dviḥprayogo'nvayabhedādadoṣaḥ ||5||

prakṛtopayogiphalaṁ vadan puruṣaṁ viśinaṣṭi anādīti dvābhyāṁ, janmavināśaśūnyaṁ nityamityarthaḥ | yato viṣṇuṁ vyāpakaṁ ataḥ sarveṣāṁ lokānāṁ tatpatīnāñca maheśvaram | lokāste tat patayaścādhyakṣāḥ karāmalakavat pratyakṣā yasya tam | atrānādītyakālopādhikatayā viṣṇu mityadeśopadhikatayā copakāritāyāḥ sarvarti stotṛvāñchitapūrakatāyā loketi sarvajñatāyāśca sūcanādarcana-stavana-yogyatvaṁ īdṛśaṁ taṁ stuvan janaḥ sarvaduḥkhātigo bhavettāpatrayadāvāgnimatītyānandasindhuṁ kṛṣṇaṁ prāpyānandī bhavenmuktaḥ syādityarthaḥ | ādime śloke nāmnāṁ kevalamuccāraṇaṁ madhye tadarcanādipūrvakaṁ teṣāṁ kīrtanaṁ antye tu kathañcideva taduccāraṇa muktam | “sakṛduccāritaṁ yena harirityakṣaradvayam | vaddhaḥ parikarastena mokṣāya gamanaṁ prati”|| “sakṛdapiparigītaṁ śraddhayā helayā vā, bhṛguvara naramātraṁ tārayet kṛṣṇanāme'” tyādi vākyebhyaḥ | yattu dīrghakālādaranairantaryopasevitaistīrthatapaḥsamādhibhidurlabhāṁ mukti vāk vyāpāritamātreṇa nāmnā bruvacchāstramarthavāda ityāha tatkhalu nāma-prabhāvānabhijñasya chandasya paśutvameva | anyathā “tathārthavādo harināmna kalpanami”ti smṛtirvyakupyet ||6||

brahmaṇyaṁ vipra-deva-tapobhyo hitaṁ teṣāṁ pālakamityarthaḥ | sarvān vedoktāna dharmanagnihotradarśapaurṇamāsādona svārcanadhyānapraṇatistutyādīṁśca jānātīti taṁ taduktaphalapradamityarthaḥ | lokānāṁ vedoktatattaddharmānuṣṭhāyināṁ janānāṁ kīrttivarddhanaṁ tadanuguṇadraviṇa-vidyāvairāgyādi-pradānena teṣāṁ yaśovistārayantamityarthaḥ | lokairvidhirudrādibhiḥ svābhilaṣitalābhāya yācanīyamiti | lokāṁstānnāthati śāstīṣṭe ceti vā lokanāthaṁ “nāthṛṇādhṛyājñopatāpaiśvaryāśīḥṣviti” dhātupāṭhaḥ | “yuga koṭi-sahasrāṇi viṣṇumārādhya padmabhūḥ | punanastrailokyadhātṛtvaṁ prāptavāniti śuśrūma” iti | “mahādevaḥ sarvamedhe mahātmā hutyātmānaṁ devadevo vabhūva | viśvāllokāɱn vyāpya viṣṭabhya kīrttya virājate dyutimān kṛttivāsā” iti ‘‘etau to vibudhaśreṣṭhau prasādakrodhajāvubhau tadā daśitapanthānau sṛṣṭisaṁhārakārakā”viti ca mahābhāratāt | etaccānyatra bistṛtaṁ mahatteṣāṁ lokānāṁ pūjyaṁ yatobhūtaṁ tebhyaḥ pūrva siddham | etadevāha sarvati sarveṣāṁ bhūtānāṁ bhavo janma yābhyāṁ tau sarvabhūtabhavau vidhirudrau tayorudbhavo yasmāttaṁ “prajāpatiñca rudrañcāpya hameva sṛjāmi vai | tau hi māṁ na vijānīto mama māyāvimohitā” vityādi mahābhāratāt ||7|| |

pañcamasyottaramāha eṣa iti - sarveṣāṁ maduktānāṁ dharmāṇāṁ madhye eṣa dharmome bhīṣmasyādhikatamo'tyutkṛṣṭo mataḥ | ka eṣa iti cettatrāhayaditi | bhaktyā puṇḍarīkākṣaṁ kṛṣṇaṁ tadātmakanāmajapalakṣaṇaiḥ stavairarccaditi yat | śraddhāpūrvakaṁ tannāmakīrtanalakṣaṇamarccanameva bhīṣmābhimataḥ paramo dharma ityarthaḥ | iha bhaktyeti kaṣāyapānavadvirasāddevatāntarārccanāt, puṇḍarīkākṣamiti vikṛtabhayaṅkaradevatāntarastotrāt | stavairiti bahulāyāsajyotiṣṭomādeśvotkarṣaḥ, nara iti dvijatvādiniyamasyaikavacanena bahusahakāri niyamasya | sadeti-deśakālaviśuddhyapekṣāyāśca nivṛttiḥ sūcyate | bhaktyā vibhinnatayā svāmitvabuddhyatyeke | bhīṣmeṇokto'yaṁ nāmnāṁ mahotkarṣasteṣāṁ bhagavadrūpatvādeva vodhyaḥ | “asya jānanto nāma cidviviktanamahaste viṣṇo sumatiṁ bhajāmahe oṁ tatsaditi” śruteḥ | “nāma-cintāmaṇiḥ kṛṣṇaścaitanyarasavigrahaḥ | pūrṇaḥ śuddho nityamukto'bhinnatvānnā manāminoriti” padyācca | ataeva nāmivannāmnāṁ śaktiḥ | “avaśenāpi yannāmni kīrttite sarvapātakaiḥ | pumān vimucyate sadyaḥ siṁhastrastairmṛgairiveti” vaiṣṇavāt | “ayaṁ hi kṛtaniveśo janmakoṭya hasāmapi | yadyājahāra vivaśo nāma svastyayanaṁ hareriti” śrībhāgavatācca duḥsādhyaistīrthāṭanādibhirmukti bruvacchātraṁ tu nāmapra-bhāvānabhijñānadhikṛtya sāvakāśam | yattu”japastu sarvadharmebhyaḥ paramo dharma ucyate | ahiṁsayā ca bhūtānāṁ japayajñaḥpravartata” iti bhāratavacanāddhisāvaidhuryānnāma saṁkīrtanasya mahattamāhustadapi tadanabhijñavacanānuvādatayā neyam ||8|| |

dvitīyasyottaramāha paramamiti - yaḥ puruṣottamaḥ paramaṁ mahat | pāramyeṇa pūjyaṁ vastu, yaḥ paramaṁ tejaḥ tejasvināṁ suryādīnāṁ tejaḥ pradaṁ vastu, yo mahattapaḥ tādṛśānāṁ teṣāṁ praśāstavastu | “yadbhīṣā vātaḥ pavate bhīṣodeti sūryaḥ bhīṣāsmādagniścandraśca mṛtyurdhāvati pañcama” iti śravaṇāt | yaḥ paramaṁ mahat vibhurastvityarthaḥ | yaḥ paramaṁ brahma yaḥ paramayanaṁ sarvāśrayabhūtaṁ vastu ||9||

hiṁsāvalokena prathamasya punaruttaramāha pavitrāṇāmiti | atrāpi paramamityanuvartate | pavitrāṇāṁ pāpahantṛṇāṁ gaṅgāditīrthānāṁ yaḥ paramaṁ pavitraṁ vastu, tadapaharttatvaśaktipradamityarthaḥ | maṅgalānāṁ vighnanāśakānāṁ gaṇeśādīnāṁ yaḥ paramaṁ maṅgalaṁ tannāśakatvaśaktipradaṁ vastvityarthaḥ | devatānāṁ sarvārādhyānāṁ viriñcyādināṁ yaḥ paramadaivataṁ pāramyeṇārādhyaṁ vastu | yat sambandhādyadārādhanācca teṣāṁ tattaditibhāvaḥ | yo bhūtānāṁ sarveṣāṁ pitā janakaḥ pālakaśca | avyaya ityādhunikapitṛbhyo viśeṣaḥ ||10||

tasyāsādharaṇadharmamāha yata iti - ādiyugāgame sarvakāle yugakṣaye pralayakāle ca śabdāmadhye yena tāni pālyanta ityuktam || jagajjanmādihetutvamīśvarasya lakṣaṇamityāha bhagavān sūtrakāraḥ – “janmādyasya yata” iti ||11||

tasyoktalakṣaṇasya viṣṇornāma sahasra me mattaḥ śṛṇu | bhūpate he yudhiṣṭhira ! kīdṛśamityāha pāpeti pāpaṁ bhayaṁ ca yaddhetukamapahanyādityāśaṁsanīyaṁ, āśiṣi hana iti sūtrāḍḍaḥ | tasya kīdṛśasyetyāha loke ti vedādiśastre pradhānasya prādhānyena sarveśvaratvena nirūpyasya ato jagannāthasya jagadvarttibhirdevamānavādyaiḥ puruṣārthadātṛtvena yācanīyasya ityarthaḥ ||12||

viṣṇunāmnāṁ sākalyena kathanaṁ na sambhavediti bhāvenāha-yānīti, gauṇāni guṇebhya agitāni tata āgata iti sūtrādaṇ karmolakṣaṇametat guṇakarmapravṛttinimittakāni na tu ḍitthādiśabdavatsaṁjñāmātrānītyarthaḥ | teṣu yāni vikhyātānyatiprasiddhāni mahātmano viṣṇoḥ | ṛṣibhirmantraistadraṣṭṛbhiśca parigītāni pāramārthikatayā kathitāni | bhūtaye puruṣārthacatuṣṭayalābhāya | etadatra bodhyaṁ svayaṁ bhagavān śrīkṛṣṇaḥ parabrahmaśabdito vaidūryavadanādisiddhanārāyaṇavāsudevādirūpaścakāsti | ‘‘eko vaśī sarvagaḥ kṛṣṇa īḍya eko'pi san bahudhā yo'vabhātītyādi” śruteḥ | “kṛṣṇastu bhagavān svayamiti” smṛteśca | a virbhūtasarvaśaktiḥ svayaṁ rūpaḥ, prāyastat samo vilāso

nārāyaṇaḥ | anāvirbhūtasarvaśaktivyūhaḥ svāṁśaḥ kalā cetyucyate | vāsudevaḥ prakṛtyasparśī saṁkarṣaṇapradyumnāniruddhāstrayaḥ kramāt kāraṇodagarbhodakṣīrodanilayāḥ puruṣāvatārāḥ prakṛtyanugrāhiṇaḥ | garbhādaśayādeva matsyakūrmādayo līlāvatārā bhavantyevaṁ manvantarāvatārā yugāvatārāśca purāṇeṣu prasiddhāḥ | tattu sarvātmā kṛṣṇa eveti tattvam | tadvarādvidvān bhīṣmastattaddhāma-parikara-viśiṣṭasya tattadrūpasya tasya nāmānyupadiṣṭavān | sphuṭa-karma nimittāni sphuṭārthatayā rahasya-karmanimittāni tu rahasyārthatayaivāvocat yeṣāṁ brahmādi-śabdānāṁ caturmukhādiṣu yogena mukhyavṛttisteṣāmiha bhagavati mahāyogena paramamukhyavṛttiḥ | yathā bhūpādiśabdānāṁ maṇḍalādhipādiṣu sārvabhaumādiṣu ca mukhyavṛttiḥ paramamukhyavṛttiśca | tena teneti keṣāñcitvanyatra rūḍhānāmapi vidvadrūḍhyā harau vṛttiḥ | nāmnāṁ niruktiśca dvedhāvaiyākaraṇyārṣi ceti iha tyābhyo niruktibhyo'nyāśca niruktayaḥ keṣāñcinnāmnāṁ bhāratadiṣu dṛśyante tā api grāhyā granthavistarabhayānnādattāḥ | viṣṇavādināmnāṁ punaruktānāmapparthabhedānna punaruktiḥ | śrīdharamādhavādi nāmnāmaṁthaikye'pi svarūpabhedānna sā ityartha | punaruktistu na doṣāya sarveṣāṁ nāmnāṁ pṛṣṭai kadaivataviṣayatvādityupodghātaḥ ||13||

atha pūrṇatvapāramaiśvaryayordharmayordhamma tṛṣṇāvarddhakatvāttadbodhakānyādau katicinnāmānyāha oṁviśvamityādinā | adāvante ca bhagavadātmakena praṇavenasaṁpuṭitatvādasya stotrasyamantrātmakatvam | ante namaḥ śabdāccaturthyantene pratyekanāmnā viṣṇau tulasyarpaṇapūrvakapraṇatilakṣaṇaṁ puraścaraṇamanena bhavatīti ca sūcyate | viśvādi-śabdānāṁ saṁjñātvena sarvanāmatvābhāvāccaturthyaṁ viśvāyetyādīni rūpāṇi bodhāni atra strī-puṁ-napuṁsakaliṅgāḥ śabdāḥ paṭhyante taḥ krameṇa devatādeva daivatāni viśeṣaṇīyānīti bodhyam | viśati svetareṣu sarveṣu tattveṣviti viśva viśeḥ kvaṇim | veveṣṭi vyāpnoti tānīti viṣṇuḥ viṣeḥ kiccati nupratyayaḥ kitsaṁjñaḥ yasmin ṣaṭkriyate | yamuddiśya havistyajate sa vaṣaṭkāraḥ sarvayajñārādhya ityarthaḥ | bāhulyakāt pratyāhāraśabdavadadhikaraṇe'rthe ghajñ | yato bhūtabhavyeti bhūtānāṁ bhavyānāṁ bhavatāñca prabhuḥ | traikālikānāṁ prāṇināṁ svāmītyarthaḥ | bhūtādibhāvenatrividhasthakālasya prabhunayantetyeke | bhūtāni khādīni karotyutpādayatīti bhūtakṛt | bhūtāni tāni vibhatti saṁkalpenaiva dhārayatīti bhūtabhṛt | cidacicchaktimān prapañcātmanā bhavatīti bhāvaḥ | bhavatoścati vṛttirṇaḥ ‘‘sokāmayata bahusyāṁ prajāyeyeti” śruteḥ | bhūtānāṁ cijaḍātmakānāṁ svāṁśena pravartakatvādbhutātmā | bhūtāni tāni bhāvayati śaktyā saṁpadā ca bhāvitāni karotīti bhūtabhāvanaḥ ||14||

pūto bhūtakarttṛtvepi tatsaṅgaśūnya ātmā yasya sa pūtātmā | paramo nityaśrīka ātmā yasya sa paramātmā | muktānāṁ nityanivṛttatamasāmupāyanivṛttatamasāñca jīvānāṁ paramā gatiḥ

prāpyabhūtaḥ | parameti viśeṣaṇena tadvibhūtyapekṣayā tatsvarūpe rucinirbharaḥ | atra pare śānmuktānāñca mitho'nyatvābhidhānādātmaikyavādo nirastaḥ | na vyeti muktavatsalyādityavyayaḥ | pacādya ca | purūṇi phalāni sanoti dadāti muktebhyaḥ puruṣaḥ | anyeṣvapi dṛśyate iti ḍaḥ | sākṣātkarasthavatsarvaṁ paśyatīti sākṣī | kṣetrāṇi sarvajīvaśarīrāṇi jānāti yugapaditi kṣetrajñaḥ | “kṣetrāṇi hi śarīrāṇi vījaṁ cāpi śubhāśubhe | tāni vetti sa yogātmā tataḥ kṣetrajña ucyate” iti smaraṇātsvarūpataḥ svabhāvataśca na kṣarati cyavata ityakṣaraḥ ||15||

yujyate mano'sminniti yogaḥ samādheḥ śubhāśrayaḥ | akartari ca kārake saṁjñāyāmiti adhikārahanaśceti ghañ | yogaṁ cittavṛttinirodhaṁ ye vindate vicārayanti te yogavidasteṣāṁ netā yogaprāpakaḥ | pradhānaṁ prakṛtiḥ puruṣāḥ kṣetrajñā jīvāstānīṣṭe niyamatī ti pradhānapuruṣeśvaraḥ | nārasihaṁ vapuryasya sa nārasiṁhavapuḥ bhaktatrāṇāya divyanṛsiṁhaḥ| mitho durghaṭāpūrvabhayaṅkararūpavatve'pi śrīmānatimanojñakāntikaḥ | “śrīrveśaracanāśobheti” viśvaḥ | keśayorvidhirudrayojanakatvātkeśavaḥ | “ka iti brahmaṇo nāma īśo'haṁ sarvadehinām | āvāṁ tavāṅgasambhutau tasmātkeśavanāmabhāgiti” rudravacanāt | puruṣeṣu vadvamuktāvastheṣu jīveṣatkṛṣṭatamatvātpuruṣottamaḥ | yathā “yasmātkṣaramatīto'hamakṣarādapi cottamaḥ | ato'smi loke vede ca prathitaḥ puruṣottama” iti smaraṇāt ||16||

sarati gacchati vyāpnotīti sarvaḥ saratervan | “sarvaṁ samāpnoṣi tato'si sarvaṁ” ityajurnoktaḥ | śṛṇoti hinastyaśubhāni smṛtaḥ sanniti śarvaḥ pūrvavaddhan | ataḥ śivaḥ kalyāṇātmā śīṅo van hrasvatvaṁ guṇābhāvaśca nipātanāt | maṅgalānāñca maṅgalamityuktam | anukampāyāṁ sthiratvātsthāṇuḥ | ato bhūtādiḥ bhūtaiḥ prāṇibhirādīyate śubhadatvena gṛhyate | upasargedyoḥ kiḥ, anardhyaratnavañcitte nidhīyate iti nidhiḥ | sarvainityamupajīvamānatve'pi kalayāpyarnunatvādavyaya

iti nidhiviśeṣaṇam | sādhutrāṇāya samyagapracyutasvarūpasvabhāvatayā matsyādirūpeṇa bhavaḥ prāka

ṭya yasyeti sambhavaḥ | “paritrāṇāya sādhūnāṁ vināśāya ca duṣkṛtām | dharmasaṁsthāpanārthāya saṁbhavāmi yuge yuge” iti smaraṇāt | bhāvayati cintayati sādhūnevametān rakṣiṣyāmīti bhāvanaḥ | yato nirandhravaramapi hiraṇyakaśipu randhramanusandhāya nijaghāna, nānopāyaiḥ pāṇḍavān varddhayāmāsa | vibhartti pūṣṇāti tāna svānandadāneneti bhartā | prakṛṣṭaḥ svabhaktānāṁ svena rūpeṇābhivyaktīlakṣaṇo bhavo yasmāt sa prabhava “sa eṣa saṁprasādo'smāccharīrātsamutthāya paraṁ jyotirupasaṁpadya svena rūpeṇābhiniṣpadyata” iti śrataḥ || karmatantramanuṣyādisāmyenāvatarannapi devādyaśakyakāryakaraṇātprabhuḥ | yathā guruputra-vipraputrāṇāṁ tathaivānayanaṁ parīkṣito brahmāstradagdhasyopajīvanaṁ ghaṇṭākarṇa-jarādīnāṁ kutsitānāṁ divyapadārpaṇaṁ, yudhi nihatānāṁ mokṣārpaṇaṁ ceti manuṣyādi-veśo'pi brahmādiniyamanādīśvaraḥ “īśastvaṁ sarvabhūtānāmīśvaro'si sadā smṛta” iti śivokteḥ ||17||

svayaṁ nijecchayaiva bhavati prākaṭyametīti svayambhūḥ | bhuvaḥ saṁjñātarayoriti kvipi |“kavirmanīṣīparibhuḥ svayambhūri”ti mantravarṇaśca | śaṁ sukhaṁ bhāvayati janayati kalyāṇaguṇaprakāśeneti śambhuḥ mitādvrādityāḍḍuḥ | ādityo nivāso'syetyādityaḥ | dityadityādityetyādi nyaḥ | “ya eṣo'ntarāditye hiraṇmayaḥ puruṣo dṛśya” itiśruteḥ | puṣkaramākāśamakṣṇoti vyāpnotī ti pūṣkarākṣaḥ | “vyomapuṣkaramambaramityamaraḥ |“ “ākāśātme”ti śruteśca | mahānpūjyo vedalakṣaṇaḥ svano'syeti mahāsvanaḥ | “tasya vā etasya mahato bhūtasya niśvasitametaddyadṛgvedo yajurveda” ityādiśruteḥ | utpattivināśavirahādanādi

nidhanaḥ kāraṇatve viriñcyādibhyo viśeṣamāha dhāteti | acit samaṣṭau prakṛtiyaunaucit samaṣṭeviriñcigarbhasya dhāraṇādityarthaḥ| taṁ garbha pariṇamayyāvirbhāvayatīti vidhātā | “yo brahmāṇaṁ vidadhāti pūrvaṁ yo vidyāstasmai jñāpayati sma kṛṣṇa” ityādi śruteḥ | “mama yonirmahadbrahma tasmin garbha dadhāmyaham | sambhavaḥ sarvabhūtānāṁ tato bhavati bhārate”tyādi smṛteśca | ato dhāturuttamaḥ dhāturviriñcyādapi janakatvādinotkṛṣṭatama ityarthaḥ ||18||

brahmādīnāmindriyaiḥ pramātumaśakyatvādaprameyaḥ | “na hyādimadhyāntamajasya yasya vijho vayaṁ sarvamayasya dhāturiti” brahmavākyāt | yato hṛṣīkeśaḥ hṛṣīkāṇi teṣāmindriyāṇi īṣṭeniyamayatīti tathā | sa cetāni prerayati tadā te'pi taṁ kathañcidvidantīti bhāva uktaṁ vyañjayati padmanābha iti brahma-prabhavaṁ padmaṁ nābhāvasyeti acpratyayanniti sūtre'jitiyogavibhāgānābherac | brahmādīnāmamarāṇāṁ sṛṣṭyādyadhikāradānādamaraprabhuḥ | brahmādīnāṁ sraṣṭraṇāmanta sthaḥ san sahakārīti viśvakarma| sa evedaṁ sarvamasṛjaditi śruteḥ | tattatsarvaviṣayakajñānavatvānmanuḥ | mana jñāne tasmāduḥ | tveṣati nāmarūpayogaṁ kurvan dīpyate tena vyaktīkaroti bhūtānī ti tvaṣṭā tviṣakāntāvityato naptṛneṣṭra-ityādinā tṛn pratyaya̮upadhāyā atyañca nipātvate | “sarvāṇi rūpāṇi vicitya dhīro nāmāni kṛtvābhirvadanyadāste” ityādi śruteḥ | śaktidvārānekabrahmāṇḍākāratvāt sthaviṣṭaḥ | “nistāraḥ sarvabhūtasya viṣṇoviśvamidaṁ jagaditi” smṛteḥ | mṛttikādikāraṇavailakṣaṇyamāha-sthavira iti triśaktivatvaviśeṣeṇa sarvaṁ kālaṁ sthāṣṇurityarthaḥ | ajira śiśiretyādinā tiṣṭhateḥ kiraci nipāto'yam | ananta - pariṇāmeti tadveśādacya bādbruvaḥ dhruvagatisthaiyyayoḥ tasmātkaḥ | “vyatirikta na yasyāsti vyatirikto'khilasya ya” iti smṛteḥ | triśaktikatvañca - ‘‘parāsya śaktivividhaiva śruyate svābhāvikī-jñāna-vala-kriyā ca | pradhāna-kṣetrajñapetirguṇeśa” iti śruteḥ ||19||

upādānabhūto'pi mṛttikādirivādhiṣṭeyo netyagrāhyaḥ | ṛhalornyat | jagadvyāpārapravāhātmanā nityatvāt śāśvataḥ | “avyucchinnāstatastvete sarvasthityantasaṁyamā” iti smṛteḥ | cidānandātmavigrahatvādatasīpuṣpaprabhatvācca kṛṣṇaḥ | ‘‘kṛṣibhūrvācakaḥ śabdo ṇaśca nirvṛtisaṁjñakaḥ | tayoraika paraṁ brahma kṛṣṇa ityabhidhīyate” iti “kṛṣṇo'hamarjjuneti ca” smṛteḥ | sarveṣu nāmasu mukhyamidaṁ nāma “nāmnāṁ mukhyatamaṁ nābha kṛṣṇākhyaṁ me parantapeti” smaraṇāt || ānandapūrṇatāṁ dyotayati tāmra-rājīvapatranetratvāt lohitākṣaḥ | samāvṛṣabho lohitākṣa iti mantravarṇāt | “madavighṛṇitalocana īṣanmānadaḥ svasuhṛdāṁ vanamālī”ti smaraṇācca | bhaktavaimanasyāpahantṛtvāt pratarddanaḥ | tardahiṁsāyāṁ tato lyuḥ | atha paramavyomādhipatāṁ sūcayannāha caturdaśabhiḥ-paramaddhiniṣevitatvāt prabhūtaḥ | yatastrikakuddhāma “pādo'sya viśvā bhūtāni tripādasyāmṛtaṁ divīti” mantravarṇāttripadvibhūtiḥ | paramavyomatrikakṛducyate taddhāma sthānamasyetyarthaḥ | pūnāti smatṛniti pavitram | pūñpāvane ityasmāt kartari - carṣidevatayoriti sūtrāttraḥ | paramamaṅgalamiti saviśeṣaṇaṁ nāma magigatau tasmādanac “aśubhāni nirācaṣṭe tanoti śubhasantatim | smṛtimātreṇa yatpuṁsāṁ brahma tanmaṅgalaṁ viduriti” smaraṇāt | maṅgalāya parasmai nama iti caturthyantaṁ vodhyaṁ maṅgalaviśeṣaṇatvāt ||20||

svetara samastavastu vyavasthāpanaśīlatvādīśānaḥ | īśestācchalye'rthecānaś | pumarthasādhakān prāṇānindriyāṇi dadāti prathamapuruṣarūpeaiti prāṇadaḥ | “buddhīndriyamanaḥ prāṇān janānābhasṛjat prabhurityādi” smaraṇāt | prāṇityupajīvayati dvitīyapuruṣadvāreti prāṇaḥ | ‘‘ko hya vānyātkaḥ prāṇāyadeṣa ākāśa ānando na syāditi” śruteḥ | sarvebhyaḥ prāgvarttitvenātivṛddhatvājyeṣṭhaḥ | vṛddhasya jyaḥ | mahāguṇatvenātipraśastatvāccheṣṭaḥ praśasyasya śraḥ | sādhanasiddhebhyaśca jīvebhyaḥ prakaṭatayā jāyanta iti niruktarnityamuktā garuḍādayaḥ prajāstāsāṁ patiḥ svāmī nityaṁ tadabhyarcya ityarthaḥ | “yadakṣare parame prajā” iti śruteḥ | hiraṇyavadabhilaṣanīyatvāt tripādavibhūtirhiraṇyaṁ tatra garbhavannivāsaddhiraṇyagarbhaḥ, “hiraṇmaye pure kośe virajaṁ brahma niṣkalamityādi” śruteḥ | tatra tasya nityaṁ mahiṣīniṣevitatvamāha-bhūgarbho mādhava iti | līlāyā upalakṣaṇametat bhūrdrīkṣamādya paranāmnī bhūdevī sā garbhavadanubhavena bharaṇīyāsyeti bhūgarbhaḥ | mā lakṣmīstasyā dhavaḥ patiriti mādhavaḥ | “śrīśca te lakṣmīśva patnyāvi”ti śruteḥ | madhuṁ smarttṛnāṁ saṁsāraṁ nisūdayati madhusūdanaḥ | “madhuḥ saṁsāranāmeti tato madhunisūdana” iti śivokteriti ||21||

tattadvihāreṣvapratihatecchutvādīśvaraḥ, satyakāmaḥ satyasaṁkalpa iti śravaṇāt | icchāvidyātarkavimarddisvabhāvatvādvikramī, tādṛgbikramānurūpaṁ divyaḥ dhanurasyāstīti dhanvī, brīhyāditvādiniḥ | tattadvihārānuguṇasthira prajñatvānmedhāvī | asmāyāmedhāsrajo viniḥ | vinā pataṅgendreṇa garuḍena kramo'bhimatadeśeṣu gatirasyeti vikramaḥ | tattadbhogyagandharasādisaṁyojanaparipāṭītattannikhilabhogaśaktiśca kramaḥ, sa nityamasyāstītyarśa ādyac | “kramaḥ śaktau paripāṭyāmi”ti viśvaḥ || ato'nuttamaḥ sarvottamaḥ “na tatsamaścābhyadhikaśca dṛśyata” itiśruteḥ | “mattaḥ parataraṁ nānyaditi” smṛteśca | ato durādharṣaḥ svaitaraiḥ sarverādharṣayitumajñātumaśakyaḥ | atra duriti niṣedhe | durbhāgyasya daridratetyādivat | kṛtaṁ patrapuṣpādyarpaṇaṁ jānātīti kṛtajñaḥ | “patraṁ puṣpaṁ phalaṁ toyaṁ yo me bhaktyā prayacchati | tadahaṁ bhaktyupahṛtamaśnāmi prayatātmana” iti vacanāt | karoti jīvanakarmapravṛttā niti kṛtiḥ | ti ca ktau ca saṁjñāyāmiti sūtrāt kartari ktica | prakarotīti prakṛtivat | śrutiścaivamāha-“eṣa hyeva sādhu karma kārayatyā”dyā | ātmāno jīvā nityaṁ pravartanīyāḥ santyasyetyātmavān ||22||

suṣṭhu rāti dadātīti surāḥ satpātradāninasteṣāmīśastathā dāne pravartakaḥ | śīrthyante duḥkhānīti śaraṇaṁ karaṇādhikaraṇayośceti lyuṭ | aviśeṣeṇa sarvāśraya ityarthaḥ | sarvasya śaraṇaṁ suhṛditi mantravarṇāt | ānandarūpatvāt śarma “ānando brahmeti śruteḥ |“ viśva citparamāṇuvṛndaṁ reto vīryaṁ yasya sa viśvaretāḥ | ataḥ prajābhavaḥ, bhavantyasmāditi bhavaḥ | ṛdoram mama yonirmahadbrahmatyādivākyāt | na jahāti svabhāvaṁ svabhaktāna vetyahaḥ | nañi jahāteriti sūtrāt | yadvā anādyavidyānidrāyāṁ nimagnānāṁ jāgarahetutvādaharivetyahaḥ | tatto jñānaṁ hi jīvānamityuddhavavākyāt | labdhajāgarāṇāṁ teṣāmuddhārāya saṁvasatīti sambatsaraḥ | saṁpūrvādvaseḥ saraḥ, sasya taḥ | “teṣāmahaṁ samuddhatta mṛtyusaṁsārasāgarāditi” smṛteḥ | viśeṣeṇānātitānātmasāt karotīti vyālaḥ | ataścopasarge iti kaḥ | pratīyate viśvasya teneti pratyayaḥ | bāhulyat karaṇepyerac | “dadāmi buddhiyogaṁ taṁ yena māmupayānti ta” iti smṛteḥ | yathā taiḥ śāstrād gurumukhācca pratītistathaiva sarvaṁ svarūpaguṇādikaṁ darśayatīti sarvadarśanaḥ | “paśyanti me rucirāṇyaṅga santaḥ prasannavaktrāruṇalocanāni | rūpāṇi divyāni varapradāni sākaṁ vācaṁ spṛhanīyāṁ vadantīti” smaraṇāt ||23||

teṣāṁ svaprāptipratikūlān kṣipatītyajaḥ | jagatikṣepanayostasmādac | bāhulyakādvībhāvo | na teṣāṁ sarvaṇi cakṣurādīni karaṇānyāśvaśnute vyāpnotīti sarveśvaraḥ aśnuterāntakarmaṇi varac | upadhāyā ityañca teṣu pari niṣpannasyātmano'bhivyaṁjanāt siddhaḥ | niḥsīmātiśayaphalarūpatvāt siddhirūpāyaistasyābhivyaktīkaraṇādvā | bhavatyāhamekayā grāhya ityādismṛteḥ | sarveṣāṁ bhaktavāñchitānāṁ mūlatvāt sarvādiḥ | ‘‘svagapivargayoḥ puṁsāṁ rasāyāṁ bhūvi sampadām | sarvasāmapi siddhīnāṁ mūlaṁ taccaraṇāccarnamiti” smaraṇāt ||

iti śrīvaiśampāyanokte viṣṇusahasranāmni

prathamaṁ nāma-śataka vyākhyātam ||

svabhaktebhyo na cyavate sma nāpagato bhavatītyacyutaḥ | cyuṅgatāvityasmāt kartari ktaḥ | “tasyāhaṁ na praṇaśyāmi sa ca me na praṇaśyatīti” smaraṇāt | varṣati sādhūnāmabhīṣṭānīti vṛṣaḥ | igupadhatvātkaḥ | prākampayatyasādhūnityākapiḥ kuriḍakumpyorna lopaśceti sūtrādākampe ri pratyayaḥ | tataḥ karmadhāraye vṛṣākapiḥ | ameya ityāniti paricchettumaśakya ātmā buddhiryasya so'meyātmā | sarvaiḥ prākṛtairvastubhiryogaḥ saṁparkastato viniḥsṛtastadasaṁpṛkta ityarthaḥ ||24||

vasati bhakteṣviti vasuḥ | vasiśṛ ityādi sūtrāduḥ, “madbhaktā yatra gāyanti tatra tiṣṭhāmi nāradeti” smṛteḥ | vasuṣvakiñcanabhaktadhaneṣu mano yasya sa vasumanāḥ | agnidhanarasmiratna tridaśaviśeṣu bhavati vasuśabda iti halāyudhaḥ | “namo'kiñcanavittāyeti” smṛteśca | satsu bhakteṣu sādhuḥ satyaḥ | pāṇḍityādibhirguṇaviṣameṣvapi bhakteṣu tulyamanaskatvāt samātmā, karasthavat taiḥ parimitatvāt saṁmitaḥ, haste gṛhītvābhiṣayantya vāguradityādi smaraṇāt | yathādhikāraṁ sa śrīkatayā teṣvabhivyakteḥ samaḥ, sarvebhyopyabhīṣṭapradānādameyaḥ, “amoghā bhagavadbhaktirnetareti matirmameti” smaraṇāt | deharākhyaṁ teṣāṁ hṛtpurāḍarīkamakṣṇoti vyāpnotīti purāḍarokākṣaḥ | vṛṣāṇi bhaktābhīṣṭavarṣīṇi karmāṇyesyeti vṛṣakamma | vṛṣu secane | vṛṣā saundaryeṇa dṛgāpyāyikākṛtirasyeti vṛṣākṛtiḥ”vibhradvapuḥ sakalasundarasanniveśaṁ karmācaran bhuvi sumaṅgalamāptakāma” ityubhayatra smṛteḥ ||25||

prāṇirujāṁ nirākaraṇādrudraḥ | rujaṁ drāvayate yasmādrudrastasmājajanārdda na iti smaraṇāt | sahasramūrddhatvādvahuśirāḥ | sahasraśīrṣā puruṣa iti śruteḥ | jagadvibhartīti vabhruḥ bhrujñ kurddhityañca, viśveṣāṁ bhaktānāṁ svena saha miśraṇādviśvayoniḥ | miśraṇārthādghauteniḥ, pavitrabhaktoktiśravaṇāt śuciśravāḥ ‘‘śucīni śravaṇīyāni śṛṇomasīha dhanañjaya | na ca pāpāni gṛhṇāmi tato'haṁ ve śuciśravā” iti smṛteḥ | jarāmaraṇanivārakatvādatṛptikaraṇatvāccāmṛtaḥ | samudrasārādamṛtādviśeṣamāha - śāśvataḥ sthāṇuriti | svayaṁ nityaḥ svasevinaṁ sarvadā bhogyaścetyarthaḥ | taddhayanityaṁ sakṛdbhogyañca | ato varārohaḥ, varaḥ punarāvṛttyabhāvādutkṛṣṭaḥ prāptilakṣaṇa āroho yasya saḥ na ca punarāvarttanaśravaṇāt | atha kāraṇodaśāyitāṁ vyañjayannāha dvābhyām | mahata prakṛtikṣobhakṣamaṁ tapo yasya sa mahātapāḥ | tapa ālocane ||26||

sarvāṁ caturviṁśatividhāṁ prakṛti gacchati vyāpnotīti sarvagaḥ | garbhodaśāyitāṁ sūcayannāha dvābhyām | sarvāṇi sṛjyāni vindati sṛṣṭyā labhate iti sarvavit | sarvaṁ nirmimāṇepyavikṛto bhātīti bhānuḥ | atha kṣīrodaśayitāṁ sūcayannāha saptabhiḥ | viṣvak sarvatra senāsya viṣvak senaḥ | inena prabhunā sahitāḥ senāḥ pārṣadaḥ pālanārthaṁ | yasya sarvatra santotyarthaḥ | pālanavirodhino janānardda yati mārayatīti janāīnaḥ ardda -hiṁsāyāṁ | janairarddate yācyate saukhyamayamiti vā | ardda gatau yācane ca | veda ṛgādirūpaḥ vedo nārāyaṇaḥ sākṣādityādi smṛteḥ | vedamakṣarato'rthataśca vettīti vedavit | “vedāntakṛdva davideva cāhami”ti smaraṇāt | śikṣādyaṅgairahīnatvādevyaṅgaḥ | vedo'ṅga jñāpakamasya vedāṅgaḥ | “nāveda-vinmanute taṁ vṛhantamiti” śruteḥ | vedavittaṁ vicārayati urddhvavāhurvedamāvarttatīti nārāyaṇīye prastāvāt | krāntadarśitvāt kavi, krāntadarśitāmāha tribhiḥ ||27||

lokadharmaṣṭhā brāhmaṇādayaḥ surā dharmārādhyā devāḥ dharmā agnihotrādayaḥ teṣāṁ sarvoṣādhyakṣaḥ | dharmānanuṣṭhāpya tadacitaiḥ surairdharmānuṣṭātṛbhyaḥ phaladāyī ti bhāvaḥ | atha vāsudevatāṁ sūcayannāha-kena kṛtākṛtaḥ kṛtena kāryeṇa sahākṛto na jātaḥ prakṛtyasparśītyarthaḥ | evaṁ caturātmā saṅkarṣaṇādi caturvidhavapuḥ | nanu kathamekasya caturātmyaṁ tatrāha caturvyūhaḥ | tattatkāryāya prakaṭitaiḥ samastaiyastaiśca ṣaḏh bhiraiśvaryaiścāturvidhyena vyūhyate jñāyate ityarthaḥ | halaśveti kakarmaṇi ghañ| catāsro daṁṣṭrā asyeti caturddaṁṣṭra | caturddaṁṣṭratvaṁ mahāpuruṣalakṣaṇaṁ “caturddaśa samadvandhaścaturddaṁṣṭraścaturgatiriti” smaraṇāt | atha trimūrttimadhye viṣṇurūpatāṁ sūcayannāha-caturbhuja ityādibhirekādaśabhiḥ || 28||

bhrājiṣṇuratidīpraḥ | bhujyate'neneti bhojanaṁ jīvikāprada ityarthaḥ | bhunakti pālayati śiṣṭāniti bhoktā | duṣṭānna sahata ityasahiṣṇuḥ | jagadādiṣu triṣvanyatamatvena jāyate iti jagadādijaḥ | saptamyāṁ janorḍaḥ | “yasya prasādādahamacyūtasya bhṛtaḥ prajāsaṣṭikaro'ntakārī| krodhācca rudraḥ sthitihetubhūto yammāce madhye puruṣaḥ parastāditi” smṛteḥ | evaṁ prapañcamadhye janitvāpyanaghaḥ pāpavināśī | guṇāvatāratvena brahmarudratulyopi vijayastadabhyadhikatayā virājamānaḥ | ato jetā svābhimate karmaṇi tayoḥ sthāpakaḥ | “etau to vivudhaśreṣṭhāvi” tyādi smaraṇāt | strāṁśirūpeṇa viśvasyopādānamiti viśvayoniḥ | punaḥ punardevakāryāya vasatīti punarvasuḥ ||29||

atha vāmanarūpatāṁ sūcayannāha dvādaśabhiḥ-anujatvepi guṇairindrādhikyādupendraḥ | “dvādaśaivādite putrāḥ śakramukhyā narādhipa | teṣāmavarajo viṣṇuryatra lokāḥ pratiṣṭhitā” iti smṛteḥ | indropakṛtiphalāya valichalāyātivicitrahrasvavaṭuveṣatvādvāmanaḥ | trilokīnākramayitumatyuccatvāt prāṁśuḥ | “toye tu patite haste vāmano'bhūdavāmanaḥ | sarvadevamayaṁ rūpaṁ darśayāmāsa vai bhūriti” smaraṇāt | nāstyamogho vyarthoṁstetyamoghaḥ | valiśakrayorubhayoḥ sāmyenārthārpaṇāt | tādṛśepyupakāri pratyupakārairapekṣyātśuciḥ | vāmanamabhibhavitumudyate valisaṁnye śauryāviṣkārādūrjitaḥ | śaktyā śatrumatikramya sthitatvātatīndraḥ | śakreṇa bhaktimatā samyag gṛhyate iti saṁgrahaḥ | gṛhavṛdha ityādi sūtrādap | sṛjyate ādityāsvavidheyaḥ kriyate iti sargaḥ, halaścetighañ | dhṛtaḥ sukhadānena vaśītātmā śakrādemano yena sa dhṛtātmā| niyamayani svasvādhikāreṣu devāniti niyamaḥ | tānantaḥ praviśya yacchatīti ya maḥ ||30||

kṣīradhimathanāvirbhūtatāṁ sūcayannāhāṣṭādaśabhiḥ | śakrādibhiḥ svadaridrāpaharttṛtayā veditumarhyo vedyaḥ | sudhāmādāya dhanvantarivapuṣāvibhavādvaidyaḥ | devahitāya nityamupāyitvāt sadāyogī | anṛtaya yudhyamānān vorān surān hatavāniti vīrahā | atra hanteḥ kivārṣaḥ | brahmabhraṇavṛtteṣu kviviti sūtre brahmādiṣveva hanterevabhūte eva kviveveti caturvidhaniyamena vīropapadāddhanteḥ kipoprāpteḥ| evamagne kāmahādayo'pi vodhyāḥ | vergaruḍasyeraiḥ pacairhantyasurāniti vā vīrahā “suparṇapakṣābhihatā nipeturdānavarṣabhā” iti syaraṇāt | sarvavidyāsvāmitvāmādhavaḥ | “mā vidyā ca hare proktā tasyāmīśo yato bhavān | tasmānmādhava nāmāsi pūrvamasītiśabdita” iti śivokteḥ| kṣorodamathanādāvirbhūtayā mā lakṣmīpatitvena vṛtatvādityeke | tat saundaryalāvaṇyayoḥ lakṣmyādibhiḥ svāditatvānmadhuḥ | mana jñāna ityasmāt svādvarthāt phalapāṭityādisūtreṇa upratyayodhaścāntādeśaḥ | surebhyaḥ sudhāṁ pāyayitvātirodhanādatīndriyaḥ | mahatī daitya mohikā māyā'sya mohinīveṣasyeti mahāmāyaḥ | devakāryasiddhaye mahānutsāho'syeti mahotsāhaḥ | mahadbalaṁ mohanasāmarthyamasyeti mahābalaḥ ||31||

mahatodameva sādhayiṣyāmīti niścayarūpābuddhirasyeti mahābuddhiḥ | mahat surakāryaniṣpādakamamṛtotthāpakaṁ vīryaṁ śauryamasyeti mahāvīryaḥ | mahatī daityadhīvaśokaraṇakṣamāśaktirasyeti mahāśaktiḥ | kṣīrābdhimathane surāsurāṇāmavasāde sati svayameva taṁ nimathnan mahādyutiḥ | yathā varṇitaṁ śrīśukena-“meghaśyāmaḥ kanakaparidhiḥ karṇavidyotividyut mūrddhni bhrājadvilulitakacaḥ sragdharo raktanetraḥ | jaitrairdobhirjagadubhayadai daśukaṁ gṛhitvā manthamathnan pratigiriravā śobhatātho dhṛtādririti |” anirddeśyaṁ kathametadevamiti nirdeṣṭumaśyakaṁ vapurasyetyanirdeśyavapuḥ | śrorveṣaracanā matirvāsti praśastasyeti śrīmān | “śorveṣaracanā-śobhā-bhāratī-saraladrume | lakṣmyāṁ trivargasaṁpattau veṣopakaraṇe matāviti” viśvaḥ | ameyaḥ sarvaiḥ prāṇibhirdevādibhirapi mātuṁ paricchetumaśakya ātmā yato'syetyameyātmā | “ātmā puṁsi svabhāve'pi prayatnamanosorapi | dhṛtāvapi manīṣāyāṁ śarīrabrahmaṇorapīti” medinikaraḥ| etadevāha mahādridhṛgiti | mahāntamadriṁ mandarācalaṁ dharjatyadhaḥ kūrmavapuṣeti tathā| ṛjirgatyarthopyatra dhāraṇārtho voghyaḥ | dhātuṇāmanekārthatvasvīkārāt ||32||

khaṇḍapāla katāṁ sūcayannāha caturbhiḥ | mahāniṣvāsaścāposyeti maheṣvāsaḥ | dāśarathivapuṣā kiṁ puruṣavarṣaṁ pālayaṁstadvāsibhirupāsya ityarthaḥ | mahyā bhūmerbhattā patiriti varāhamūrttiruttarakuruvarṣaṁ pālayaṁstadvāsibhirupāsya ityarthaḥ | śriyā ratināmnyā priyayā saha ketumālavarṣe nivasati kāmadevavapuriti śrīnivāsaḥ | tadvarṣaṁ pālayaṁstadvāsibhirupāsya ityarthaḥ | evaṁ satāṁ varṣāṁntaravattināṁ bhaktānāṁ patistata pālakastairupāsya iti tattannāmāni pañcamādibhiravagamyāni | atha śvetadvīpapatitvaṁ sūcayannāha ṣoḍaśabhiḥ | na kenāpyekāntabhaktihīnena nirudhyate vaśī kriyate ityaniruddhaḥ | surantyekāntabhaktitejasā dīpyanta iti surāstadekāntinaścandrādityavarcca sastānānandayati sarvadātmasākṣātkāreṇeti surānandaḥ | sura-aiśvarya-dīptyostaudādikaḥ | gāvasteṣāṁ stutivācastā vindatīti govindaḥ | ‘‘digṛṣṭidīdhiti svarga-vajravāgvāṇa-vāriṣu | bhūmau paśau ca gośabdo vidvadbhiḥ darśasu smṛta” iti halāyudhaḥ | gāvastadaṅgakiraṇāstān vindatyupāsata iti govindasteṣāṁ patistadāpi vighnanivārakatayā pālaka iti govidāṁ patiḥ ||33||

prakāśamayatvānmarīciḥ, mṛklibhyāmīciḥ | damayati vicchedatāpaṁ svadhyātṛṇāṁ kāntikandalībhiriti damanaḥ | sanakādibhiḥ sārāsāraviveke pṛṣṭe aprāptataduttareṇa brahmaṇā cintitastadvivekāya haṁsavapuṣā| virbhāvāṅgaṁ saḥ | hanti tatsandehamiti vyutpattiḥ | hanti gacchati manoharamiti haṁsa ityanye | suparṇaśchandomayo garuḍaḥ, so'sya vāhanatayā nityamastīti suparṇaḥ | arśaśrādyac | bhujagasya śeṣanāgasyottamaḥ svāmīti bhujagottamaḥ | śeṣaparyaśāyītyarthaḥ | hiraṇyavat spṛhanīyatayā darśanīyā nābhirasyeti hiraṇyanābhaḥ | pūrvavadac samāsāntaḥ | śobhanāni tapāṁsi yasya yasmai vā sa sutapāḥ | padmanāśvaraṇavidastadekāntino bhaktāstarābhātīti padmanābhaḥ | prajā vidhiśivādayastāsāmāpatsu pālakatvāt prajāpatiḥ ||34||

upāsitaḥ san mṛtyuṁ nivārayatītyamṛtyuḥ | svopāsakānāṁ sarvānupāyan paśyatīti sarvadṛk | “yaḥ sarvajña” iti śruteḥ | siñcatyupāsakānantikāgatān kṛpākaṭākṣasudhayeti siṁhaḥ | siñceḥ saṁjñāyāṁ hanumaukaśceti sūtrātsiceḥ kaḥ syāthakārontā deśonumāgameśveti tadarthaḥ | nārāyaṇīyamantrodāharaṇaṁ mṛgyam ||

iti śrīvaiśampāyanokte viṣṇusahasranāmni

dvitīyaṁ śatakaṁ vyākhyātam ||

atha śrīdāśarathitāṁ sūcayannāhāṣṭādaśabhiḥ | viśvāmitreṇa mithilā nītaḥ sītayā saha pāṇigrahaṇalakṣaṇāt saṁśleṣāt sandhātā | piturājñayāraṇyaṁ gato rāvaṇāpahṛtasītārthī sugrīveṇa saha saṁkhyāt sandhimān | svīyairnivāryamāṇo'pi śaraṇāgatavibhīṣaṇavātsalyatā'calanātū sthiraḥ | tadevāha vibhīṣaṇa-tyāga-phalakāni svakīyānāṁ vacāṁsi kṣipati gacchati ca taṁ mitratvenetyajaḥ | “mitrabhāvena saṁprāptaṁ na tyajeyaṁ kaśañcana | doṣo yadyapi tasmin syāt satāmetadvigarhitam | sakṛdeva prapanno yastavāsmīti ca yācate | abhayaṁ sarvadā tasmai dadāmyetabrataṁ mameti”tān prati śrīrāmacandravākyāt | setuṁ nirmāthalaṅkāṁ dagdhvā rāvaṇaṁ nihatya sītāmāneṣyāmītyeva duḥśakaṁ marṣaṇaṁ yasya sa durmarṣaṇaḥ | evaṁ pratijñāya rāvaṇaṁ sagaṇaṁ daṇḍayomāseti śāstā | evaṁ caritaiḥ prakhyātamūrttitvāt viśrutātmā | surārīn rāvaṇādīna hatavāniti surārihā ||35||

jagaddhitopadeṣṭravādguruḥ | jagad - guruṇāṁ viriñcyādīnāmapi śikṣakatvādgurutamaḥ | nikhilāśrayatvāt prabhāvamayatvādvā dhāmaḥ | sadbhayo viśvāmitrādibhyohita iti satyaḥ, ugavādibhyo yat | satyaḥ pāramārthikaḥ pāramākramo'syeti satyaparākramaḥ | nimiṣati vedaviruddheṣu karmasviti nimiṣaḥ | teṣu nimīlitadṛṣṭirityarthaḥ | vedokteṣu karmasu na nimiṣati kintu jāgartyevetyanimiṣaḥ | vedamaryādānivaddhācāra ityarthaḥ | sragvaijayantī nityamasyāstīti sragvī | srajo viniḥ | sarasvatyāḥ pālakatvādvācaspatiḥ | guhajaṭāyuśavarīprabhṛtibhyo'varebhyopi devadurlabhapadārpaṇādudāradhīḥ | eṣudāharaṇāni tu śrīśrīrāmāyaṇabhāratabhāgavatavacāṁsi mṛgyāṇi ||36||

| atha matsyākṛtitāṁ vyañjayannāha ṣaḏhbhiḥ | śṛṅgena nāvaṁ vaddhvā tasyāṁ manvādīn nidhāya tāmagraṁ nayatītyagraṇīḥ | manvādīnāṁ grāmaṁ samūhaṁ nayati nāvi nidhāya tena saha krīḍatīti grāmaṇīḥ | śrīrvedalakṣaṇā bhāratī rakṣyatayā yasya vidyate sa śrīmān | yuktakāritvānyāyaḥ | pariyonaṇorityādi sūtrāghañ | nirvāhikatvānnetā| evaṁ samyak śobhamoraṇaṁ ceṣṭitaṁ yasya samīraṇa īragatau kampane ca tato lyuḥ | eṣudāharaṇāni tvaṣṭamādiṣu tadupākhyānāni mṛgyāni | atha viśvarūpatāṁ sūcayannāha dvādaśabhiḥ | sahasrāṇi muddhaṇo'syeti sahasramūrddhā | viśvavyāpītvādviśvātmā | sahasrākṣaḥ sahasrapāditi sphuṭārthaṁ eṣu sahasra-śabdo'saṁkhyeyavacaḥ “sarvataḥ pāṇipādaṁ tadi” tyādi jñāpakāt ||37||

ghaṭiyantravat saṁsāracakrānāvarttayatītyāvartanaḥ | “tenedaṁ bhrāmyate brahmacakramiti” śrute | nivṛtta ekapādavibhūtirudgata ātmā tripādvibhūtilakṣaṇo yasya nivṛttātmā “tripādūrddhva̮udaita puruṣa” iti śruteḥ || viṣayāsaktān prati gūḍhatvāt saṁvṛttaḥ | svapathavimukhānasurān vihisan saṁpratarddanaḥ | ahaḥ śabdalakṣitasya kālasya api grasakatvādahaḥ | “sambartakaḥ yaḥ kālakālo bhavat” iti śruteḥ | vahati deśarūpeṇa viśvamiti vahniḥ | vahi śrītyādinā vaheniḥ | “pāṇedasyehābhavat punari”tiśruteḥ | īlā preraṇā yasya nāsti so'nilaḥ | svayameva śiṣṭahitāya tathā pravṛttaḥ | sarvadhārirāyā bhuvo dharaṇāddharaṇīdharaḥ | “sa dadhāra pṛthivīmutemāmiti” śruteḥ | viśvarūpaprakaraṇaṁ cātrodāharaṇaṁ mṛgyam | viśvarūpapradarśaka ityaṣṭottaraśatanāmni ||38||

vaṭapatraśayitāṁ sūcayannāha caturbhiḥ | śobhanaḥ prasādo'syeti suprasādaḥ | pralayāmbhaḥ parikliṣṭaṁ mārkaṇḍeyamantaḥ praveśya tatkleśamapanītavāmityarthaḥ | prasannātmā pūrṇakāmatvādrāgādyanāvilacitaḥ | śvāsenāntarākṛṣṭasya mārkaṇḍeyasya vismayāya viśvāni brahmāṇḍāni dharjati sṛṣṭvā dhatte iti viśvadhṛk | tāni viśvāni vyāpnuvan bhunakti pālayatīti viśvabhugvibhuḥ | ihodāharaṇaṁ tatprakaraṇaṁ mṛgyam | atha vadarīpatitvaṁ dyotayatyekādaśabhiḥ | devān pitṛśca svātmakān tathā viprāṁśca sat kurvan satkartā | taiḥ svayamarccitvāt satkṛtaḥ | sādhnoti bharatakhaṇḍasthānāṁ hitāni tapaso'nte sādhuḥ | jahāti svoktapratikūlāni jahṇaḥ | jāhāterddha'ntalopaśce ti sūtrānnu pratyaye sādhuḥ | indrapreṣitān kāmavasantādīna svatejasā jayan yudhyamānaṁ rudraṁ cābhibhavan jahṇariti śrībhāgavatanārāyaṇīyādi prastāvādapare vyācakṣate | śabdasiddhistu pṛṣodarādityādityāhuḥ “narājātāni tattvāni nārāṇoti vidurbudhāḥ | tasya tānyayanaṁ pūrvaṁ tena nārāyaṇaḥ smṛta” iti ca smaraṇāt | nārā jīvagaṇāsteṣāmayanaṁ pravṛttiryasmāt sa tathetyantaryāmibrāhmaṇādityeke | avatāriṇā sahābhedādidaṁ vodhyam | na rīyate na kṣīyate iti naraḥ | anyeṣvapi dṛśyate iti ḍaḥ | parikhetivacchabdasiddhiḥ | nivikāranarākhya taddvitīyarūpa ityarthaḥ ||39||

tapasvi-vipraveśopyasaṁkhyeyo guṇato saṁkhyātumasaṁkhyaḥ | anavacchedya dhṛtikavādaprameyātmā| viśiṣṭo parimitavibhūtimān | ajñāta-tad guṇagaṇairindrabhṛtyaiḥ kāmādibhirakhaṇḍitadhairyā divyarūpavatīraṅganāḥ pradarthya yastān vismāpayāmāsa tebhyo dadau corvaśīmityarthaḥ | śiṣṭān veda-tadarthānuṣṭhāna niṣṭān janān karotītirśiṣṭakṛt | dhyātaḥ śrutaḥ san punātīti śuciḥ, śocati lokamaṅgalamiti vā| atha manvantarāvatāratāṁ dyotayannāha navabhiḥ | siddhā arthāḥ saṁkalpāśca yasya sa | siddhārthaḥ | siddhasaṁkalpaśca ataḥ siddhidaḥ | devamānavādi-vāñchitārpakaḥ | siddhi nirvighna kriyāsamāptiṁ sādhayatīti siddhisādhanaḥ | anuṣṭhānakāle'pi sāhāyyakṛdityarthaḥ ||40||

vṛṣaṇamindraṁ copakṛtyāhroti vyāpnotīti vṛṣāhī | vāsavo vṛttahā vṛṣetyamaraḥ | vṛṣeṇa jagadrakṣaṇena dharmeṇa bhātīti vṛṣabhaḥ | viśati sarveṣu kāryabhāreṣviti viṣṇuḥ | “vyāpya sarvānimāṁllokāsthitaḥ sarvatra keśavaḥ | tataśca viṣṇunāmāsi viśerdhātoḥ pradaśanādi”ti śivokteḥ| vṛṣṇa indrasya parva utsavo yasmāt sa vṛṣaparvā vṛṣā indra udaro yasya sa vṛṣodaraḥ | garbhasthavadindro yasya pālanīya ityarthaḥ | manvantarakathāṣṭamoktodāhṛtirmṛgyā| hayagrīvarūpatāṁ dyotayannāha caturviśatyā | varddhayati prajāpatīmiti varddhanaḥ | bhaktadattaṁ svalpamapi bhūri karotīti tathetyanye | lokātmakavigrahaprakāśādvarddhamānaḥ | sarvagato'pi sarvāsparśādviviktaḥ | śrutisaritāmādhāracchrutisāgaraḥ ||41||

śobhanāḥ śrutisaṁrakṣaṇakṣamā bhujā yasya sa subhujaḥ | bālakanirmitaiḥ saikatasetubhirmahāsaridvega iva madhukaiṭabhādibhirdurdharaḥ | ślāghyavāktvādvāgmī| anavadhikātiśayapāramaiśvaryavatvānmahendraḥ | vasūni dyati duṣṭānāmiti vasudaḥ | vaste nijamāhātmyamajñeṣviti vasuḥ | bahurūpaśālitvānnaikarūpaḥ | vṛhatprāṁśurūpaṁ yasya sa vṛhadrūpaḥ | śipiṣu raśmiṣu praviṣṭatvāt śipiviṣṭaḥ |“śaityācchayanayogācca śipivāri pracakṣyate | tatpānādrakṣaṇāccaiva śipiviṣṭa ihocyata” iti smṛteḥ | prakāśayati madhukaiṭabhanītānvedānanīya brahmaṇīti prakāśanaḥ ||42||

punastayormadhukaiṭabhayorāgatau svāpādutthāyojastejodyutidharaḥ | ojaḥ prāṇabalaṁ tejastadabhibhavasāmarthya dyutirduḥsahā vigrahakāntiḥ | prakāśātmā ciddhanaḥ | tayoḥ santāpakatvāt pratāpanaḥ | sarvasaṁpanniṣevitatvādṛddhaḥ| vedārthaprākaṭyāt spaṣṭākṣaraḥ | svarahasyasya guptatayopadeśānmatraḥ | candravadujjvalatvāccandrāṁśuḥ | śvetaṁ candraviśuddhābhamiti smṛteḥ | madhukaiṭabhaparibhāviprabhāvatvādbhāskara dyutiḥ ||43||

amṛtāṁśoścandrasyodbhavo yasmāt so'mṛtāṁśūdbhavaḥ | “candramā manaso jāta” iti śruteḥ | samudramathanena tasyāvirbhāvādveti kecit | madhukaiṭabhamārake na tejasaḥ bhrājamāṇatvādbhānuḥ | nārāyaṇīyamantrodāharaṇam | atha dattātreyatāṁ vyañjayannāha navabhiḥ | śaśanti kuṭilaṁ gacchantīti śaśāḥ, śaśaplutagatau pacādyac , kapilādayo nirīśvarāstāna vetti nirasyatayeti śaśavinduḥ | vinduricchuriti sūtrāddhatte rupratyayenumānipātyate | suranti vaidikeśvarasvīkāreṇa dīpyate iti surā vaśiṣṭādayastānāśvaśnute vyāpnotīti sureśvaraḥ | seśvaramunimānya ityarthaḥ | bhagavaddharmapīyūṣeṇa saṁsṛtiviṣāpaharaṇādauṣadham | dharmasaṁkaravirodhitvajjagataḥ setuḥ | satyaiḥ pāramārthikairdharmaiḥ parānnidharmakātmavādikubuddhīnākramate'bhibhavatīti satyadharmaparākramaḥ ||44||

na cāyamasya mahimā kādācitkaḥ kintu traikālika ityāha bhūtetitriṣvapi kāleṣu janainathanīya ityarthaḥ | pavate gacchati kṛpākaṭākṣeṇa jatānuddharttumiti pavanaḥ | punānān prayojayati pāvanaḥ | svasaṁbandhibhimu nibhirlokaśuddhikṛdityarthaḥ | evaṁ bahubhirupakārairnālati na paryāprotītyanalaḥ | alaṁ bhūṣaṇaparyāptivāraṇeṣu | atharṣabhatāṁ sūcayannāha ṣaḏhbhiḥ | kāmaṁ janābhilāṣaṁ hatavān vāñchitadāneneti kāmahā | cakravartī san kāmaṁ bhogābhilāṣaṁ kṛntatīti kāmakṛt | paramahaṁsaḥ san tādṛgveśo'pi kāntaḥ kamanīyaḥ | kāmyate'rhadādibhiḥ pāṣaṇḍibhiriti kāmaḥ | mumukṣuṇāṁ kāmaṁ bhogābhilāṣaṁ pradyatīti kāmapradaḥ || tattatsarvakarmasu samarthatvāt prabhuḥ | ṛyabhacaritrodāharaṇaṁ mṛgyam ||45||

atha yugāvatāratāṁ sūcayannāha catubhiḥ | svāvirbhāvena yugānāṁ satyādīnāmādimārambhaṁ karotīti yugādikṛt ||

iti śrīvaiśampāyanokte viṣṇusahasranāmni

tṛtīyaṁ nāma śatakaṁ vyākhyātam |

yugaṁ satyādikamāvarttayatīti pūrvavṛttamānayatīti yugāvarttaḥ | naikamāyo bahujña naḥ tattayugadhammajñānavāṁstattat pracāraka ityarthaḥ | māyāvayunaṁ jñānamiti nighaṇṭakoṣāt | mahadaśanaṁ jñānavairāgyaiśvaryānubhavalakṣaṇaṁ yasya sa mahāśanaḥ | kṛte śuklaścaturbāhurityāditatprakaraṇamatrodāharaṇam | atha kalkitāṁ vyañjayannāha caturbhiḥ | adṛśyo mahāprabhāvapuñjatvāttadānīntanai rmlecchagaṇairdraṣṭumaśakyaḥ | vyaktarūpo mahākāyo'tipragalbhaḥ | sahasrajidbahumlecchavyūhakṣayakaraḥ | anantajinnikhilamleccha| kṣayakaraḥ | tatra prakaraṇamatrodāharaṇam ||46||

evaṁ vilāsavyūhapuruṣalīlāvatāratāyāṁ nāmānyabhidhāya punaḥ svayaṁrūpatāyāṁ nāmānyabhidhatte iṣṭa ityādibhiḥ | caritānyatra kramikaprāpayāṇyasakṛdupādīyante brahmarudrādisarvadevecchāviṣayatvādiṣṭaḥ | cakrādibhirāyudhaiḥ kaustubhādi bhirvibhūṣaṇaiśca śobhitatayā madhupuryāmāvirbhāvādviśiṣṭaḥ | “tamadbhutaṁ bālakamambujekṣaṇaṁ catu rbhujaṁ śaṅkhagadāryu dāyudham | śrīvatsalakṣmaṁ galaśobhikaustubhaṁ pītāmbaraṁ sāndrapayodasaubha” mityādi śrīśukokteḥ | śiṣṭairvaidikairiṣṭo'bhyarcitaḥ | tato brajaṁ gataḥ śikhaṇḍī śikhipiñchaśekharaḥ | barhibarhāvataṁsaka ityaṣṭottaraśatanāmni | nahyati vadhnāti brajavāsināṁ manāṁsi lāvaṇyarasanayeti nahuṣaḥ pṛnahi kaliuṣac | varṣati teṣu sukhānīti vṛṣaḥ | nandabrajajanānandītyaṣṭottaraśatanāmni | prativeśinībhirniveditāt svavālyacāpalyanirbharāduditaṁ mātuḥ kopaṁ sādhumudrayā hantīti krodhahā | itthaṁ strībhiḥ sabhayanayanaśrīmukhālokinī bhivyakhyātārthā prahasitamukhī nahya pālabdhu maicchat” iti śrīśukokteḥ| utsitaṁ dugdhaṁ rakṣituṁ mātari gatāyāṁ krodhaṁ karotīti kodhakṛt | ‘‘sajātakopaḥ sphuritāruṇādharaṁ saṁdaśya dadbhirdadhimanthabhājanaṁ | bhittvāmṛṣāśrurddaṣadaśmanā raho jaghāsa haiyaṅgavamantaraṁ gata” iti śrīśukokteḥ | līlāpoṣakṛdeṣa kopaḥ| sukhacidghanāt svarūpāt kuntalādivadvailakṣaṇyena vibhāto'pi tato'natireko mantavyo na tu rajojanyo māyātīte tasmiṁstasyāsambhavāt | kaṁsapreṣitānāṁ duṣṭānāṁ prāṇāpahārakaraṇāt kartā | pūtanājīvitahara ityādīnyaṣṭottaraśatanāmni | viśvarakṣāthai bāhū yasya sa viśvabāhuḥ | mahīdharo giriḥ so'sya brajarakṣādīkṣitasyāsti dhāryatayeti mahīdharaḥ| aśa ādyac| govarddhanācaloddharttetyaṣṭottaraśatanāmni ||47||

na cotate brajapālanādityacyutaḥ | tatra khyātatvāt prathitaḥ | praṇiti premnā brajajanāniti prāṇaḥ | prāṇān balāni dadātīti prāṇadaḥ | “prāṇosmi prajñātmānaṁ māmāyuramṛtamupāsyeti” śruteḥ | sāgasamāgataṁ vāsavamanu tat saṁvidhānāya sumukhaḥ san jāyate prādurbhāvatīti vāsavānujaḥ | anau karmaṇi ḍa iti sūtrāt | gavāmindratayābhiṣikte tadāpāṁ kāntīnāmāśrayo'bhūdityapāṁnidhiḥ| “ahaṁ kilendro devānāṁ tvaṁ gavāmindratāṁ gata” iti śakrokteḥ ‘‘pāyānna indro gavāmi”ti śrīśukoktaśce | mathurādi dhāmarūpatvādadhiṣṭhānam | “sākṣādbrahmagopālapuro hoti” śruteḥ| “pañcayojanamevāsti vanaṁ me deharūpakamityādi” smṛteśca | brajaprajāpālane sāvadhānatvādapramattaḥ | “tasmāmaccharaṇaṁ goṣṭhaṁ mannāthaṁ matparigraham | gopāye svātmāyogena so'yaṁ me brata ahita” iti | tadvākyādbrajarājakumāratvena sarvamānyatvāt pratiṣṭhitaḥ ||48||

skandhati śoṣayati kaṁsapakṣīyāniti skandaḥ | skandasya devasenāpaterdhāraṇāta svaśaktyā poṣaṇāt skandadharaḥ | dhuro jagadgārasya vahanādbhuyyaḥ dhuroyaṭkāviti sūtrādyat | mālākārādibhyo vāñchitadānādvaradaḥ | vāyuṁ jagatprāṇaṁ vāhayati vahane śaktaṁ karotīti vāyuvāhanaḥ, vāyuvegaṁ vāhanaṁ ratho'syetyeke | vasudevasyāpatyaṁ vāsudevaḥ |

tasyāpatyamityan | vṛhanto bhānavo dīptyo'syeti vṛhadbhānuḥ | ādiḥ kāraṇabhūto deva ādidevaḥ | ahamādirhi devānamiti smṛteḥ | ripupurāṇāṁ vidāraṇāt purandaraḥ, vācaṁyamapurandarau ceti sūtrānnipāto'yam || 49||

bhūśokavināśakatvādaśokaḥ | caurādibhayatārakatvāttāraṇaḥ | garbhajanmajarādibhayatārakatvāttāraḥ | vikramitvācchūraḥ | śūravīravikrāntau caurādikau | śūrasya gotrāpatyaṁ śauriḥ | vāhlāditvādiñ | janān māthurānāśvaśnute janeśvaraḥ svatejasā taccittavyāpotyarthaḥ | teṣāmānukūlye sthitatvādanukūlaḥ | śatamāvartāḥ pāramaiśvarthavijṛmbhaṇalakṣaṇā vārṣikasaridambhaḥsabhramasamā yasya sa śatāvarttaḥ | syādāvartto'mbhasāṁ bhrama ityamaraḥ | avarttāḥ kaṁsādibhrāmakā nāradādayo yasya śatamityanye | nityaṁ līlākamaladhāritvāt padmī | bahupadmadhanavān vetyanye | padmanibhe gokule īkṣaṇaṁ yasya padmekṣaṇaḥ | “sahasrapatraṁ kamalaṁ gokulākhyaṁ mahatpadam | tatkarṇikāraṁ taddhāma tadanantāṁśasaṁbhavamiti” smṛteḥ ||50||

padmākārā nābhirasyeti padmanābhaḥ | vikacāmbujanetratvādaravindākṣaḥ | padmena daharākhyena svabhaktahṛtkamalena gīryate'ntaḥsthāpyata iti padmagarbhaḥ | arttigabhyāṁbhan | hṛtpadmasthaṁ svadhyāyatāṁ bhaktānāṁ śarīrāṇi vibhartti puṣṇātīti śarīrabhṛt | “darśanadhyānasaṁsparśaimatsyakūrmavihaṅgamāḥ | svānyapatyāni puṣṇanti tathāhamapi padma

jeti” smṛteḥ | mahāvibhūtitvānmaharddhaḥ sārvajñādiguṇavṛndasaspannatvādṛddhaḥ | bṛddho viśvavyāpī vilāsavyūhādipūrṇo vā ātmā vigraho'syeti bṛddhātmā | mahānti jñānātmakatvādyutkṛṣṭānyakṣāṇīndriyāṇi yasya sa mahākṣaḥ | viśālanetro betyapare | garuḏhenāṅkito dhvajo'syeti garuḍadhvajaḥ ||51||

nairūpamyādatulaḥ “na tasya pratimā astīti” śruteḥ | śṛṇāti hinasti daityādīniti śarabhaḥ| śṛkṛśalītyādi sūtrādac | atobhāmaḥ vibhetyasmāditi tadvyutpattiḥ | svabhaktānāṁ samayāstattatsādhanaparipākakālān jānāti tān jñātvā tatphalānyarpayatīti samayajñaḥ | devāntaryāmī san sākṣācca yajñeṣu havīṁṣi harati gṛhṇātīti havirhariḥ | sarvadhātubhya in | guṇotthānyotthāni ceti śrīvigrahe paramātmani dvividhāni lakṣaṇāni | tatra raktavatuṅgatvādiguṇayogīnirguṇotthāni | yaduktaṁ sāmudrake-“pañcasūkṣmaḥ pañcadīrghaḥ saptaraktaḥ ṣaḍQnnutaḥ | trihṇasva pṛthugambhīro dvātriṁśallakṣaṇo mahāniti” karādau rekhāmayānyaṅkotthāni tatra karayo rathāṅgābjādīni caraṇayostu dhvajabajrānyūnaviṁśatiriti purāṇeṣu prasiddham | tairetaiḥ sarvairlakṣaṇaṁryalakṣaṇaṁ mahāpuruṣo'yamiti jñānaṁ tatra sādhuriti sarvalakṣaṇalakṣaṇyaḥ | lakṣmīdivyarasagandhādyā saṁpadvā nityaṁ vidyate'syeti lakṣmīvān | samitiṁ saṁgrāmaṁ jayatīti samitiñjayaḥ | tṛṇāvartādivadhe ukta ityarthaḥ ||52||

svāśritasnehākṣaraṇādvikṣaraḥ | svāśritadrohi-viṣayakoṣāveśe

nārūpyodayādrohitaḥ | nityanūtanatvāt svāśritainityaṁ māryata iti mārgaḥ | mārgānveṣaṇe caurādikaḥ | svalīlāpoṣakānāṁ svabhaktabhāvānāmudgamane svayamevopāyatvāddhetuḥ | hi gatau tasmāttuḥ | yaśodayā jananyā dāmnodare nivaddhatvāddāmodaraḥ | “sa ca tenaiva nāmnātra kṛṣṇo vai dāma-bandhanāt | goṣṭhe dāmodara iti gopībhiḥ parigīyate” iti smaraṇāt | tatkṛtāni tarjanādoni tatpremayantritaḥ san sahatīti sahaḥ | janmakṣadi-nityotsavavattvānmahī | “maha uddhava utsava” ityamaraḥ | vālakrīḍana kāderdhāraṇāddharaḥ | mahān sarvotkṛṣṭo bhāgo bhajanamasya mahābhāgaḥ | gopakumāraiḥ saha krīḍannatijavatvādvegavān | govarddhanotsave gopairniveditāni pūpapāyasādīni amitānyaśanāni bhojanānyasyeti mahāśanaḥ ||53||

udgato bhavaḥ kuverasutayoḥ tarujanmalakṣaṇo yasmāt sa udbhavaḥ | kṣobhayati svaguṇaśravaṇena janānāṁ manāṁsīti kṣobhaṇaḥ | sargakāle prakṛtikṣobhakatvāttathetyanye | dīvyati krīḍati siṁhādīnnivadhya taiḥ saheti devaḥ | viśvasaṁpattilakṣaṇaśrīrgarbha yasya sa śrīgarbheḥ | jumbhaṇomṛdbhakṣaṇe ca jananyā tadgarbha tasya| darśanāt | parā cāsau mā ca gokulamahālakṣmīstasyā īśvaraḥ svāmīti parameśvaraḥ | svabhaktānāṁ svaprāptikārīṣu kriyāsu prakṛṣṭopakāritvāt karaṇam | triśaktikatena prapañcanimittopādānatvāt kāraṇam | pradhānādi-tattva-sargakaratvāt kartā | viñcintastho lokaracanātmakaṁ visargaṁ karotīti vikartā | gāhate vādhate sūkṣmadhiyāmapi dhīvṛttoriti gahanaḥ gāhu viloḍaene ityasmādvahulamanyatrāpatiṣu ca | kṛcchagahanayoḥ kaṣa iti nirddeśasāmarthyāddhasvaḥ| īdṛśaṁ mahimānaṁ gūhati brajajaneṣviti guhaḥ | īgupadhatvātkaḥ | yadyapyete jānantyeva tathāpi mādhurya-pravāhena tamantaddhapiyati kelirasalipsuḥ sanniti bodhyam ||54||

vyavasīyate niścīyate paratatvabhāveneti vyavasāyaḥ | “kṛṣṇastu bhagavān svayamiti” smaraṇāt | viśeṣeṇāvatiṣṭhante tattvānyatreti vyavasthānaḥ | santiṣṭhante pralīyante tattvānyatreti saṁsthānaḥ | adhikaraṇe rāyuc | sthānaṁ svopāsakāya yudhiṣṭhirāya dadātīti sthānadaḥ | “yudhiṣṭhirapratiṣṭhāte”tyaṣṭottaraśatanābhni” | dhruvatyanugacchatyekāntibhaktāniti dhruvaḥ | “nirapekṣaṁ muniṁ śāntaṁ nirvairaṁ samadarśanam | anubrajāmyahaṁ nityaṁ pūyeyetyaṅghrireṇubhi” riti smaraṇāt | parātmikā ṛddhayo'syeti pararddhiḥ | pararddhitayā vedāntairudgīyamānatvāt paramaspaṣṭaḥ | ānandamayatvāttuṣṭaḥ | svarūpānuvandhibhirgandhādibhogairupetatvātpuṣṭaḥ | śubhaṁ kalyāṇakaramīkṣaṇaṁ kṛpākaṭākṣo'syeti śubhekṣaṇaḥ ||55||

ramante yogino'treti rāmaḥ | halaścetyadhikaraṇe ghañ | sarvavidhitvādvirāmaḥ | bhāve ghañ | virajo niṣpāṁśulo nirdoṣo mārgaḥ sādhanapaddhatirasyeti virajo mārgaḥ | ahiṁstreṇa japādināprāpya ityarthaḥ | suhṛnniyogādheyatvānneyaḥ | aco yac | “yajasvābhīspitaṁ yajñaṁ mayi śreyasyavasthite | niyuṅkṣa cāpi māṁ kṛtye sarvaṁ kartā'smi te vaca” ityādi smaraṇāt | yato yajñe pādadhāvanepyadhikāraḥ | “kṛṣṇaḥ pādāvane jane” iti smaraṇāt | nīyate suhṛdbhiḥ svani yoge iti nayaḥ | erac| “pāṇḍavānāṁ bhavānnātho bhavantaṁ cāśritā vayamiti” smaraṇāt ||

iti vaiśaspāyananokte viṣṇusahasranāmni

caturtha nāmaśatakaṁ vyākhyātam |

nāstyayaḥ śubhāvaho vidhiranyo yadapekṣayetyanayaḥ | viśiṣṭamīraṇaṁ yasya saḥ iṅgitenaiva caidyasya śiraśchetetyarthaḥ | śiśupālaśiracchettetvaṣṭottaraśatanāmni | yataḥ śaktimatāmindrādonāṁ śreṣṭhaḥ | lokadhārakatvārddharmaḥ | puñman |“ye ca vedavido viprā ye cādhyātmavido janāḥ | te vadanti mahātmānaṁ kṛṣṇaṁ dharmaṁ sanātanamiti'' smṛteḥ | manvādidharmavidyāṁ tadācāre upajīvyatvāddharmaviduttamaḥ ||56||

vikuṇṭhāyāṁ śubhrapatnyāṁ jātatvādvaikuṇṭhaḥ | śivādyaṇ “patnī vikurāṭhā śubhrasya tasyāṁ jātaḥ puraḥ pumāniti” smaraṇāt bhūmyāditattvasaṁśleṣakatvādvaikurāṭhaḥ iti nārāyaṇīyaprastāvāt | sarvāgraṇītvāt puruṣaḥ puraḥ vasan pura agragamane dhātuḥ | svabhaktaprāṇatulyatvāt prāṇaḥ | “manomayaḥ prāṇaśarīro bhārūpa” iti śruteḥ | prāṇānindriyāṇi dāyati svabhaktānāmiti prāṇadaḥ | daip śodhane dhātuḥ | nityanūtanatvāt praṇavaḥ praṇamyatvādvā, “praṇamantīha yaṁ vedāstasmāt praṇava ucyate” iti smaraṇāt | nūtanatvāṁ prathayati svātmayāthātmyaṁ pārthe iti pṛthuḥ | pratha prakhyāne pratheḥ kuḥ saṁprasāraṇañca | hiraṇyena jñānena gorcyate kriyate iti hiraṇyagarbhaḥ | “jñānaṁ jñeyaḥ jñānagamyamiti” smṛteḥ | śatrūn kāmādīn bhaktānāṁ hantīti śatrughnaḥ | amanuṣyakarttṛke ceti hanteṣṭak | snehā-viśeṣaṇa-bhakteṣu sthitatvāt vyāptaḥ | vāti sūcayati māgadhāmevametaṁ jahīti vāyuḥ | vāteruṇa, | vāgati gandhanayorityatra gandhanaṁ sūcanaṁ hiṁsā cetyarthaḥ | akṣasya śakaṭasyādhaḥ punarjāta ityadhokṣajaḥ | “akṣastu pāśake cakre śakaṭe ca vibhīṣake” iti śrīdharaḥ | “adho'nena śayānena śakaṭāntaracāriṇā | rākṣasī nihatā raudrā śakunīveśadhāriṇī || pūtanā nāma ghorā sā mahākāyā mahāvalā| viṣadigdhaṁ stanaṁ kṣudrā prayacchantī janārdāne” ‘‘dadṛrśunihata| tatra rākṣasīṁ vanagocarāḥ | punarjāto'yamityāhuruktastasmādadhokṣaja” iti smṛteḥ | adhaḥ kṛtamakṣajamindriyaṁ sukhaṁ yena se tathetyanye | akṣaṁ syādindriye klīvamiti śrīdharaḥ ||57||

ṛcchati gacchati vicitrairguṇaiḥ svabhaktamanāṁsīti ṛtuḥ arteścaturiti sūtrāttuḥ | guṇānabhijñānāmapyākṛtimātreṇa manojñatvāt sudarśanaḥ | “ya ddharmasūnorvata rājasūye nirīkṣadṛk svastyayanaṁ trilokaḥ | kātsyeṁna cādyeha gataṁ vidhāturarvāk sṛtau kauśalamityamanyata” iti smaraṇāt | kālayati vikṣipatīti kālaḥ | kalavalavikṣepe caurādikau rudradehajau bhūtau vicakra haṁsa-ḍimvakāṁ ścetyedaṁ harivaṁśādvoghyam | bhūmāramapanīya parame pade tiṣṭatīti parameṣṭhī | parame kiditi sūtreṇa parame upapade tiṣṭhaterin saca kit | ambāveti sūtreṇa ṣatvam | parityajya devatāntarāṇi gṛhyate paradevatātvenāyamiti parigrahaḥ | yadvā horikotsave krīḏhe'ntamanusmṛtyāha parito grahaḥ kāntābhirgrahaṇaṁ yasya sa parigrahaḥ | parito grāhikāstā ucyate samavaitīti ugraḥ | uca samavāye dhātuḥ | tasmādṛgendretvādi sūtrādra casyagaḥ | tāsu samyagvasatīti sambatsaraḥ | tābhiḥ samavetādakṣate lāvaṇyātiśayena barddhata iti dakṣaḥ | dakṣabṛddhau śīghrārthe ca dhātuḥ | pacādyac | śrama eva prajñādyaniśrāmaḥ sa vigato yena sa

viśrāmaḥ | vihārajanitasya tāsāṁ śramasyāpanetetyarthaḥ | viśva svaparyantaṁ sarvaṁ dakṣiṇādeyamasyeti viśvadakṣiṇaḥ | drudrakṣiśyāminca | ‘‘dadātyātmānamapyaja” iti smṛteśca ||58||

snehapaddhartevistāraṇādvistāraḥ | prathame vāvaśabda iti sūtreṇa vipūrvāt stṛterghañ kriyāyāḥ | karttṛ tādātmyaṁ tadāveśādupacaryate | bhūbhāramapanīya śame sthāsyatīti sthāvaraḥ | kalerante śāstramaryādāṁ punaḥ sthāpayiṣyatīti sthāṇuḥ | sthoriti guḥ “sthāpayitvā svamaryādāṁ svayambhūvihitāṁ hitāmi”ti smaraṇāt | satyabhāṣitvāt pramāṇam | ‘‘pramāṇaṁ nityamaryādā-satyavādipramātṛṣviti”viśvaḥ | avyayaṁ vījamiti viśiṣṭaṁ nāma, viśeṣeṇa jāyate'nenetivījaṁ upasarge ca saṁjñāyāmiti ḍaḥ | anyeṣāmapati ne dīrghatvam | yadvā vrajati kāryāṇi praviśatīti bījam | pṛṣodarādiḥ niṣkāmairbhaktairekāntamarthyata ityarthaḥ | arttesthan | sakāmairekāntaṁ nārthyata ityarthaḥ | “caturvidhā bhama janā bhaktā eva hi te smṛtāḥ | eṣāmekāntinaḥ śreṣṭāste vai vānanyadevatāḥ | ahameva gatisteṣāṁ nirāśīḥ sarvakarmaṇām | ye tu śiṣṭāyo bhaktāḥ phalakāmā hi te matā” iti smaraṇāt | mahāntaḥ kośā bhāṇḍārāgārāṇi yasya sa mahākośaḥ | yeṣvanantā nānāvidha| sampadaḥ samavayanti ato mahābhogaḥ | nikhilatatsaṁpadanubhavasaṁpannaḥ | mahānti dhanāni yasmāt ma mahādhanaḥ | “kimalabhyaṁ bhagavati prasanne śrīniketane” iti smaraṇāt ||59||

svaparāṅmukhānāmapi jīvānāmajasrapālanena lasatvādanirviṇṇaḥ | atha śiśumārarūpatāṁ sūcayannāha navabhiḥ | śiśumāravapuṣātisthūlatvāt sthaviṣṭhaḥ “tārāmayaṁ bhagavataḥ śiśumārākṛtiḥ prabhoriti” smaraṇāt | dhruvānuvandhena sarvādhāro bhavatīti bhūḥ | bhūvaḥ saṁjñāntarayoriti kvip | “pucchadeśe dhruvaḥ sthita” iti smaraṇāt| nakṣatratārādisahitaṁ candrasūryādi-jyotiścakra vāyunā śiśumāre nivaddhaṁ tat pucche sthito bhramayatīti tatsarvādhāratvaṁ dhruvasyetyarthaḥ | dharmaṁ śirovayavatayā yauti miśrayatīti dharmayūpaḥ | yauteḥ paḥ sa ca kiddīrghaśca | dharmo murddhānamāśrita” iti smṛteḥ | mahānto makhā yasmai sa mahāmakhaḥ | taduddeśena te pravarttanta ityarthaḥ | śiśumāre nivaddhāni nakṣatrāṇi tadantaryāmī sannayati bhramayatīti nakṣatranemiḥ | niyomiḥ “alātacakravaddyānti vātacakreritāni tu | yasmājjyotīrṣi vahati pravahastena saṁsmṛta” iti smṛteḥ | nakṣatrāṇi santyasya niyamyatayeti nakṣatrī praśasta nakṣatrī praśasta-nakṣatrābhivyaktatvāttathetyeke | nakṣatrāṇāṁ niyamane vahane ca śaktatvāt kṣamaḥ | avāntarakṣayairnakṣatrāntaraiḥ saha kṣoṇastiṣṭhatā ti kṣāmaḥ | kṣai kṣaye dhātustasmānniṣṭhā takārasya makāraḥ | tārakā-śiśumārasya nāstameti catuṣṭayamiti | ‘‘yāvanmātra pradeśe tu maitreyāvasthito dhruvaḥ | kṣayamāyāti tāvattu bhūmerābhūtasaṁplava” iti ce smṛteḥ | samyak īhanaṁ vāñchitaṁ yasmin puṇyavatāṁ samīhan ||60||

rucipatnyāmākūtyāṁ yajñanāmnāvirbhūtatvād yajñaḥ | “jāto rucerajanayat suyamān sa yajña prākṛtisūnuramarānatha dakṣiṇāyāmiti” śrīśukokteḥ| yaṣṭumarha ijyaḥ | karmaṇi yajeḥ kyavārṣaḥ| mahatī ṣoḏhaśopacāralakṣaṇā ijyāsyeti mahejyeḥ | brajayajyorbhāve kyap | vedoktaiḥ karmabhirārādhyaḥ kriyate iti kratuḥ kṛñaḥ kratuḥ | sataḥ sādhūna trāyata iti satram | bhaktagṛharūpatvādbhaktadhanarūpatvācca satram | satraṁ gṛhaṁ dhanaṁ satramityanekārthakoṣādityeke | satāṁ prāpyatvāt satāṁ gatiḥ | sarvān svabhaktāna yugapaddraṣṭuṁ śīlamasyeti sarvadarśī | “darśanadhyānasaṁsparśe” rityādi smṛteḥ | vimuktaḥ prapañcāspṛṣṭa ātmā yasya sa vimuktātmā| sarvātmanātmānaṁ jānātīti sarvajñaḥ | utkṛṣṭatamaṁ vibhu yajjñānaṁ tatsvarūpa iti saviśeṣaṇaṁ nāma | “satyaṁ jñānamanantaṁ brahmota” śruteḥ ||61||

suṣṭhu brata atitṛptopi protyārpitaṁ bhuṅkte prītyārpitāttu nivartateti tṛptatvāditi subrataḥ | “bratodbhojana-tannivṛttyoriti” smṛteḥ | ānandapūrṇatvena smitaśobhitvāt sumukhaḥ | citsukha-vigrahatvāt| sūkṣmaḥ | śobhano brahmādirañjako ghoṣo veṇunādo'syeti sughoṣaḥ | “śavanasastadupadhārya sureśāḥ śakraśarvaparameṣṭhipurogāḥ | kavaya ānatakandharacittāḥ kaśmalaṁ yayuraniścitatattvā” ityādi-smaraṇāt | veṇuvādyaviśārada ityaṣṭottaraśatanāmni | sukhaṁ dadāti veṇunādeneti sukhadaḥ | nirnimittahitakṛttvāt suhṛt | bhaṅgītrayarucireṇa kareṇa bhaktacittahāritvānmanoharaḥ | tribhaṅgī madhurākṛtirityaṣṭottara śatanāmni | na jitaḥ kāliyaviṣayakaḥ krodho yena so'jitakrodhaḥ | krodho'pi te'nugraha eva sammata iti tatpatnīvākyāt | itthañcāroṣaṇo hyasau deva iti saṅgatam | vīrāvagādhahradavikṣobhakau bāhū yasya sa vīrabāhuḥ | bakāsurasya girisannibhasyāpi vīraṇatṛṇavat śakalitatvādvidāraṇaḥ ||62||

svāpayati svāgrajaṁ tadbhaktiyantritaḥ sanniti svāpanaḥ | “svayaṁ viśrāmayatyāryaṁ pādasaṁvāhanādibhiri”ti śrīśukavākyāt | govarddhanotsavāya svātantryeṇa pravṛttatvāt svavaśaḥ | pratigṛhaṁ yugapat sattvādvayāpī | evaṁ naikātmā | “ekatvamajahadeva bahurūpaḥ ekopi san bahudhāyo'vabhātīti” śruteḥ | bhaktabhāvānuvidhāyi-vicitraceṣṭatvānnaikakarmakṛt | vatsānrāyatyāhvayatīti vatsaraḥ | vatsān lāti gṛhṇātīti vatsalaḥ | vatsān svasminnutsukan kāmayata iti vā vatsalaḥ | vatsāṁśābhyāṁ kāmavale iti lac | vatsabāḍhacara ityaṣṭottaraśatanāmni | asaṁkhyapraśasta- vatsavatvādvatsī | ratnabhūto garbho ratnagarbhaḥ, yaśodākhanimāṇikyatvenotprekṣyamāṇa ityarthaḥ | dhanānāṁ kāmadhenunaṁ svāmīti dhaneśvaraḥ ||63||

atha dvārāvatīpatitvaṁ dyotayannāha | dharmān vedoktāna gopāyatīti dharmagup | “dharma-saṁsthāpanārthāya sambhavāmi yuge yuge” iti smṛteḥ | lokasaṁgrahāya dharmānuṣṭhānāddharmakṛt | “na me pārthāsti kartavyaṁ triṣu lokeṣu kiṁ punaḥ | nānavāptamavāptavyaṁ vartta eva ca karmaṇī” tyādi smṛteḥ | harivaṁśe dharmācaraṇaṁ khyātam | yataḥ svayaṁdharmo natu nirddharmakaḥ | ‘‘yaḥ kālakālo guṇī sarvavidya” iti śruteḥ | traikālikasattāyogāt sat | “sadeva saumyeti” śravaṇāt | na sīdatyavasādaṁ yātītyasat | kṣarati duṣṭarakṣaṇāditi kṣaram | praṇavarūpatvādakṣaram | “omityātmānaṁ dhyāyatheti” śruteḥ | prapannadoṣāpari jñānādavijñātā taddoṣeṣvatā tparyāttadupekṣā hyatrāvijñānamucyace | “api cet sudurācāro bhajato māmananyabhāk | sādhureva sa mantavyaḥ samyagbyavasito hi sa” iti smṛteḥ | aviruddhajñātṛtvātathetyanye | sahasrāṇi asaṁkhyātā aṁśavo jñānānyasyeti sahasrāṁśuḥ | sarvaviṣayakajñānavānityarthaḥ | prapannadoṣavinivṛttikaraṇāt vidhātā | “svapādamūlaṁ bhajataḥ priyasya tyaktānyabhāvasya hariḥ pareśaḥ | vikarma yaccotpatitaṁ kathañciddhunoti sarvaṁ hṛdi sanniviṣṭa” iti smṛteḥ | nanu sadācāribhyo durācāriṇāṁ prapannānāṁ ko bheda ko dharmastatrāha | kṛtetikṛtaṁ lakṣaṇaṁ tadbhedānumāpakaṁ yena se kṛtalakṣaṇaḥ | tacca bhajate māmananyabhāgiti tyaktānyabhāvasyeti ca ||64||

uktalakṣaṇānāṁ prapannānāṁ yamādibhyo dharṣaṇaṁ varjayatītyāśayenāha | gabhastayaḥ kiraṇamālāstayuktā nemirasyeti gabhastinemiḥ | sudarśanastadrūpa ityarthaḥ | sudarśanabhayāttān pradharṣayituṁ taṁ tenecchantīti bhāvaḥ | nanu tadāsaṅkāste tatrāha | satvasthaḥ teṣāṁ citte sthita ityarthaḥ | supistha iti kaḥ | evaṁ bhāvamajānato yamakiṅkarān hinastīti varṇaviparyeyeṇa siṁhaḥ | bhūteśvarāṇāṁ yamadīnābhapīśvara iti bhūtamaheśvaraḥ | adīyate praśāstṛtvena yamādibhirityādiḥ | dīvyati jigīṣati svabhaktajighāṁsuṁstāniti devaḥ | tataḥ karmadhārayādidevaḥ | eṣūdāharaṇam | “vasati manasi yasya so'vyayātmā puruṣavarasya na tasya dṛṣṭipāte | tava gatirathavā mamāsti cakrapratihatavīrya-balasya so'nyalokya” iti | “prabhavati saṁyama ne mamāpi viṣṇuriti” ca yamavākyam | mahāṁścāsau devaśca kandukādibhiriva svādhīnaistaiḥ kīḍāparaśceti mahādevaḥ | ‘‘bālaḥ krīḍanakairyadvakrīḍate'smābhiracyuta” iti smṛteḥ | teṣāṁ yathocite viniyoge kṣamatvāddeveśaḥ | devabhṛtorbrahmarudrayorapi svādhikāravidhijñāpanāddevabhṛguruḥ | kṛgroruceti kupratyayaḥ ||65||

vicitrānantaśaktisampannatvena sarvapravaratvāduttaraḥ | “uttaraṁ prativākye syādṛrddhodīcyottamenyavadativiśvaḥ| “viśvasmādindra uttara” iti śruteḥ | goḥ sūryasyāpi patiriti gopatiḥ | gaunaditye valīvarddhe ityādi nānārthāt | sarvarakṣakatvādgoptā | jñānenaiva natu karmaṇā jñāna-karmābhyāṁ vāsamuccitābhyāṁ gamya iti jñānagamyaḥ | purāni kṣatrajñavapuṁṣyātanotīti kāla kalitatvābhāvāt purāpi bhavatīti vā purātanaḥ |

iti śrīvaiśampāyanokte viṣṇusahasranāmni

pañcamaṁ nāma śatakaṁ vyākhyātam |

śarīrabhūtaṁ vṛndāraṇyaṁ vibhartīti śarīrabhūtabhṛt | “pañcayojanamevāsti vanaṁ me deharūpaka” miti vacanāt | bhuṅkte'nubhavati nityaṁ taditi bhoktā | tataḥ karmadhārayadaikaṁ nāma | kapīnāṁ svakrīḍopakaraṇānāṁ svāmīti kapīndraḥ | janmarkṣotsavādiṣu viprebhyo bahudānādbhūridakṣiṇaḥ ||66||

somaṁ rudraṁ pātīti somapaḥ | amṛtāna daivatān pātītyamṛtapaḥ | umā kīrttiḥ kāntirvā tayā sahitaḥ somaḥ | “umātasīhaimavatīharidrākīrttikāntiṣviti” viśvaḥ | purūna mahābalān bahūna śatrūn jayantīti purujitasteṣu puruṣu bahuṣu rudrādiṣu mahāvīryeṣu śreṣṭhatvāt| purujita purusattamaḥ | etacca harivaṁśe tripuravadhe svāṁśatejasā rudrāderāpyāyanāmbhūmau patitasya rudrarathasyotthāpanācca gamyam | viśeṣeṇa nīyate yadubhiḥ sevyatāmayamiti vinayaḥ | jīyate vidheyaḥ kriyate tairiti jayaḥ | erac | satyā yathārthā sandhā teṣāṁ rakṣaṇa pratijñā'syeti satyasandhaḥ | dānapātratvāddāśārhaḥ | “ataḥ pātrataraḥ ko'nyastriṣu lokeṣu vidyate | kṛṣṇātkamalapatrākṣāddevadevājjanārddanāditi” smaraṇāt | dāśārhavaṁśodbhūtatvādvā | sātvatāṁ yadūnāṁ pālakatvāt sātvatāṁ patiḥ| “patirgatiścāndhakavṛṣṇisātvatāmiti” śrīśukavākyāt | sadbrahmakṛṣṇākhyaṁ yeṣāṁ svāmitvenāsti te satvantaḥ | teṣāmidaṁ kamasātvataṁ tatkarotyācaṣṭeveti nic | nāviṣṭavadbhavāṭṭilopaḥ, tataḥ kvipi nilope ca sati sātvaditi siddhaḥ | tataḥ sātvatāṁ vaiṣṇavadharmapracārakānāṁ patirityeke ||67||

jīvayati svaviśloṣa-vidūnānu bhaktān svadarśanāmṛtene ti jīvaḥ | vinayati pālayati tān svātmajavallāla neneti vinayitā | “ānandamūrttirbhagavān haristrailokyapūjitaḥ | draṣṭuṁ na sahate devi kilaitān svaparicārakāniti” smaraṇāt | nayagatau rakṣaṇe ca dhātuḥ | dṛggocaraḥ sannanugāmīti vā viśleṣātti teṣāṁ sākṣātpaśyatīti sākṣī | mukhe kundavaddhāso yasya teṣu prādurbhūtasyeti mukundaḥ | pṛṣodarādiḥ | svātmanyeva teṣāṁ dhāraṇādamitavikramaḥ | uktaṁ kaimutyenāha | pātālasamudrāmbhasāṁ viśvādhārakarmātmanā samāśrayatvādambhonidhiḥ | tadupari viśvādhārastambhasya śeṣasyāntaryāmī bhavannanantātmā | pralayaśeṣaparyaṅkemahodadhau śete svāṁśeneti mahodadhiśayaḥ| adhikaraṇe śetarityac | tatrāpi ramyatvādantakaḥ | “antaḥ prāntentike nāśe svarūpe'timanohare” iti viśvaḥ | mahodadhiśayo'ntaka iti saviśeṣaṇamekaṁ nāma ||68 ||

atha kapilatāṁ darśayati dvādaśabhiḥ | na jāyate jīyate jīvavaddhātuyogenetyajaḥ | kārddamaṁ vīryamāpanna ityatra tu karddamasya bhaktibalaṁ prāpta ityarthaḥ | mahaṁ pūjāmarhati mahārhaḥ | svairbhaktairāsamantātpareśatvena bhāvyatvāt svābhāvyaḥ | jitāni svabhaktābhitrāṇi kāmādirūpāṇi yena sa jitāmitraḥ | pramodate svaikāntinaṁ karddamaṁ vīkṣya harṣaśru kalilo bhavatīti pramodanaḥ | ānandati svaikāntinīṁ devahūtiṁ mātaramupadiśyetyānandaḥ | nandayati tāṁ putrabhāveneti nandanaḥ | nandati tat putrabhāveneti nandaḥ | satyāḥ svānuvandhitvena vāstavā dharmājñānādayo yasya sa satyadharmā | agneyasya kapilasya ta te prākṛtā eva triṣu vedeṣu kramo gatirasyeti trivikramaḥ | “trirityevaṁ tatra vedāḥ kīrttitāḥ munisattamaiḥ | kramate tāṁstathā sarvāṁstrivikrama iti” śivokteḥ ||69||

sarvavedadarśitvānmaharṣiḥ | piṅgalavarṇatvāt kapilaḥ | kavṛvarṇemithilāditvādilac pāntādeśaḥ | śuddhātmopadeśakatvādācāryaḥ | tataḥ karmadhārayaḥ | maharṣi kapilācārya iti saviśeṣaṇamekaṁ nāma | sagarapautrasyāṁśumataḥ svapraṇavatvaṁ kṛtaṁ jānātīti kṛtajñaḥ | ihodāharaṇaṁ tu kapiladevacaritaṁ mṛgyam | atha varāhatāṁ darśayati pañca

viṁśatyā| medinyā bhūvo bhartteti medinīpatiḥ | praṇavagatāni trīṇi padāni vācakānyasyeti tripadaḥ | devānāmāpatsakhatvāt tridaśādhyakṣaḥ | bhūmaṇḍalādhāradaṁṣṭrāgratvānmahāśṛṅgaḥ | nārāyaṇīya ityekaśṛṅgaśabdena etaduktam | atiprabhutvavatvādvā| “śṛṅgaṁ prabhutve śikhare” iti viśvaḥ | kṛtāntaṁ kāla nibhaṁ hiraṇyākṣaṁ kṛntatīti kṛtāntakṛt ||70||

mahādritulyaśūkaratvānmahāvarāhaḥ| rasātalagatāṁ gāṁ bhūmiṁ vindatīti govindaḥ | śobhanānādyavidyāvināśanakṣamā svadhāma-śrīmathurāyātmyāvedikā vāgeva devavyūharūpā vā senā yasya sa suṣeṇaḥ | kanakajaṭitāni ratnamayānyaṅgadādi asyeti kanakāṅgadī | upalakṣaṇametanmukuṭādeḥ | tādṛgvigrahasyātmatvena jñātumaśakyatvādguhyaḥ | guheryat saṁjñāpūrvaka-vidheranityatvānnaguṇaḥ | gantuṁ praveṣṭumaśakyatvādgabhīraḥ | gamerīran bhaścāntādeśaḥ | tattvaṁ ca guṇānantyādeva bodhyam hiraṇyākṣeṇa gāḍhaṁ pratihantumaśakyatvādgahanaḥ | padasiddhiḥ pūrvavat svaśaktibhirakṣitatvādguptaḥ | cakragadayoḥ dhāraṇācakragadādharaḥ ||71||

vidadhāti karoti devakāryamiti vedhāḥ | svānū iṅgayati vodhayati svadharmamiti svāṅgaḥ | agi gatau dhātuḥ | hiraṇyākṣeṇāparābhavādajitaḥ | nīlotpalābhatvāt kṛṣṇaḥ | atibalatvādṛḍhaḥ | dṛḍhasthūla balayoriti sūtrāt | hiraṇyākṣaṁ samyak karṣatīti saṅkarṣaṇaḥ | tato na cyavate smetyacyutaḥ | saṅkarṣaṇo'cyuta iti saviśeṣaṇamekaṁ nāma | vṛṇute svalābhe bhaktārniti varuṇaḥ | “yamevaiṣa vṛṇute tena labhyaḥ” iti śruteḥ | kṛvṛdāribhya unan | varuṇānāṁ taṁ svāmitvena vṛṇvanānāṁ bhaktānāmadūrabhavatvādvaruṇaḥ | varuṇādāgatatvādvetyanye || vṛkṣate svīkaroti patnītvena bhūmimiti vṛkṣaḥ | vṛkṣa varaṇe bhavādistasmāt pacādyac | vṛścatyavidyāmiti vetyeke | puṣkaraṁ samudrāmbho'kṣṇotīti puṣkarākṣaḥ | “kavandhamudakaṁ pāthaḥ puṣkaraṁ sarvatomukha” mityamaraḥ | mahanmokṣadātṛmano'syeti mahāmanāḥ | varāhacaritamatrodāharaṇaṁ mṛgyam ||72||

bhagavacchabdavācyatvādbhagavān | tathāhi vaiṣṇave-“śuddhe mahāvibhūtyākhye parabrahmaṇi śabdyate | maitreya bhagavacchabdaḥ sarvakāraṇakāraṇe | saṁbhartteti tathā bhartā bhakārārthoṁ dvayānvitaḥ | netā gatayitā sraṣṭā gakārārthastathā mune | aiśvaryasya samagrasya vīryasya yaśasaḥ śriyaḥ || jñānavairāgyayoścāpi ṣaṇṇāṁ bhaga itīṅganā | sa ca bhūteṣvaśeṣeṣu vakārārthastato'vyayaḥ | jñānaśaktivalaiśvaryavīryatejāṁsyaśeṣataḥ | bhagavacchabdavācyāni vināheyairguṇādibhi” riti | bhagamutpathagānāṁ hatavāniti bhagahā| nando brajanāthostyasya nityaṁ pitṛtve nando | nandagopapriyātmaja ityaṣṭottaraśatanāmni | sakhibhirarpitā vanamālā nityamasyāstīti vanamālī | balabhadrarūpatvāddhalāyudhaḥ | adityāṁ vāmanarūpeṇāvirbhāvādādityaḥ | dityadityetyādināṇyaḥ | jyotiṣādityatulyavājjyotirādityaḥ | īdṛśo'pyāśritāparādhakṣamāśrolatvāt sahiṇuḥ | gatyā gamanena sattamo'tiśobhanaḥ | gatiṣu samāśrayanīyeṣu śreṣṭhatvādvā tathetyeke || 73 ||

paraśurāmatāṁ sucayannāha caturbhiḥ | śobhanaṁ vaiṣṇavaṁ dhanurasyeti sudhanvā | kharāḍaḥ sarvakṣatracchettā paraśuryasya saḥ | kṣatriyakule nirddayatvāddāruṇaḥ | kṣatrahatyā vinivṛtti-phale yajñe svanirjitāyā bhūme ṛtvigbhyaḥ pradānāddraviṇapradaḥ | atha vyāsatāṁ sūcayannāha daśabhiḥ | divaḥ paramavyomno yāthātmyavimarśanāddivaḥ spṛk | alūk samāsaḥ | sarvadṛk jñānaṁ yasmāttasya vedasya cāturvidhyena vyasanādvibhāgāt sarvadṛgvyāsaḥ | itihāsa-purāṇa-rūpāścaturlakṣaṇyāśca vācaḥ, prādurbhāvakatvādvācaspatiḥ | sārasvatāvatāratve bhagavadvāksambhūtatvādayonijaḥ | “atha bhūyo jagatsraṣṭā bhośabdenānunādayan | sarasvatīmuccacāra tatra sārasvato'bhavaditi” smaraṇāt || 74 ||

trīṇi veda-vrata-samākhyā ni sāmāni santyasyeti trisāmā | nikhilāni sāmānyatiprītyā gāyatīti sāmagaḥ | gāpoṣṭak | satyavidyāṁ śiṣyāṇāmiti sāma | yo'ntakarmaṇi tatomanan | evamavidyāṁ vināśya muktervidhānānnirvāṇam | avidyāroganivartakatvādbheṣajaṁ | tannidānadarśakatvādbhiṣak | atha kṛṣṇacaitanyatāṁ dyotayannāhaṣa ḏhbhiḥ sannyāsaṁ parivrajyaṁ karotīti sannyāsakṛt | śamayatyālocayati rahasyaṁ hareriti śamaḥ | śama ālocane curādirbhat | śāmyatyuparamati kṛṣṇānyaviṣayāditi śāntaḥ | nitiṣṭhantyasyāṁ harikīrtanapradhānā bhaktiyajñā iti niṣṭhā | “kṛṣṇavarṇaṁtviṣākṛṣṇaṁ sākṣopāṅgāstrapārṣadam | yajñaiḥ saṁkīrtanaprāyairyajanti hi sumedhasa” iti | smaraṇāt | sāmyantyanayā bhaktivirodhinaḥ kevalādvaitapramukhā iti śāntaḥ | mahābhāvāntānāṁ bhāvabhedānāṁ paramamayanamiti parāyaṇam || 75 ||

punaḥ svayaṁrūpatāṁ sūcayannāha | śubhāṅgāni maṅgalātmakāni svaikāntināṁ gokulavāsināṁ manoharāṇyaṅgāni caraṇādīnyasyeti śubhāṅgaḥ | śāntimāninī bhyo mānopaśamaṁ dadāti mandasmitena vinayavateti śāntidaḥ | sṛjati pramodasampadaṁ tāsamiti sraṣṭā | kau vṛndāvanadharaṇyāṁ modata iti kumudaḥ | igupadhatvāt kaḥ | “vṛndāvanaṁ govarddhanaṁ yamunāpulināni ca | vīkṣyāsīduttamā prīti rāmamādhavayornṛpeti” śrīśukavākyāt | kau pṛthivyāṁ calate bhavati sarvamohakanādamādhuryeṇeti kuvalaḥ veṇustasminśayaḥ pāṇirasyeti kuvaleśayaḥ | veṇugītamatrodāharaṇaṁ mṛgyam | śayavaśivāsiṣvakālāditi sūtrāt saptamyā aluk | “pañcaśākhāḥ śayapāṇiri”tyamaraḥ | gobhyo hitatvādgohitaḥ | gavāṁ svāmitvād gopatiḥ | tāsāṁ rakṣakatvādgoptā | etadevāha brajahiṁsārthamāgate vṛṣabhebalīvaddhakṛtau dānave'kṣiṇī yasya sa vṛṣabhākṣaḥ | brajaśatru taṁ dṛṣṭavānityarthaḥ | yato vṛṣapriyaḥ svakīyā vṛṣāḥ priyā yasya saḥ | svavṛṣarakṣāyai yasya vṛṣāsuro hantavya ityarthaḥ ||76||

vṛṣāsurasāṁmukhyānna nivarttituṁ śīlamasyetyanivartī | sakhyuraṁśe bhujaṁ nidhāya tamavajānan saṁhita ityarthaḥ | vṛṣāsure sāṁmukhīne sati sakhyurapi nivṛtta ātmā yasya sa nivṛttātmā | sarvānekataḥ kṛtvā tena saha yoddhuṁ pravṛtta ityarthaḥ | tataḥ śṛṅgagrāhaṁ tasya māraṇāt saṁkṣeptā| vṛṣabhāsuravidhvaṁsītyaṣṭottaraśatanāmni | evaṁ vrajasya kalyāṇavidhānāt kṣemakṛt | tataḥ priyābhirgovadhadoṣe'bhyudīrite gaṅgāditīrthānyākārya taddhārābhirviśuddho'bhūditi śivaḥ | eṣu daśamādikīrttitāni bṛṣāsurāhavacaritānyudāharaṇāni mṛgyāni | kṣemakṛcchiva iti saviśeṣaṇamekaṁ nāma| vṛṣāsuraṁ nihatya niḥsapatnaḥ śete iti śivaḥ

iti śrīvaiśampāyanokte viṣṇusahasranāmni

ṣaṣṭhaṁ nāma śatake vyākhyātam |

dakṣiṇāvartātisūkṣmapītaromakuṇḍalī-vapuṣā śrīvatsenāṅkitaṁ vakṣo yasya saḥ śrīvatsavakṣāḥ | pareśasyasādhāraṇaṁ cinhamidam | vinā śrīvatsakaustubhāviti smaraṇāt | śrīṣu girirājakaṭakasānuśobhāsu vasati samāsaktaḥ sanniti śrīvāsaḥ | śrīṇāṁ tāsāṁ kupitādindrātḥ pālanāt śrīpatiḥ | śrīmatāṁ matimatāṁ vāgmināṁ vā svamitrāṇāṁ baraṇīyatvāt śrīmatāmbaraḥ ||77||

śriyaṁ svamiṁtrāṇāṁ veṣaracanāṁ dayate pālayatīti śrīdaḥ | śrīṇāṁ svabhakta-trivarga-sampattīnāmīśanānniyamanāt śrīśaḥ | tatsarvādhiṣṭhātryāṁ svāśaiḥ sarvāvirbhāvānugāmiyāṁ śriyi gokula mahālakṣmyāṁ nityaṁ vasatīti śrīnivāsaḥ | śrīḥ sā nidhiyate'smin ratnamañjarīvendranīlasaṁpuṭa iti śrīnidhiḥ | yacchayanādiyaṁ śrīriti nirucyate | śriyaṁ tāṁ vibhāvayati saurabhyadhārayevaṁ svaguṇasampadeti śrīvibhāvanaḥ | ātmabhūtāṁ tāṁ śriyaṁ dharati vanhirivoṣṇagamiti śrīdharaḥ | śriyi tasyāṁ karau yasya tāṁ pariṣvajata iti śrīkaraḥ | śreyobhūtā sā śrīrnityamasyāstīyi śreyaḥ | śrīmān | śrīnivāsādiṣu ṣaṭsudāhṛtistu gokulākhye māthura maṇḍale ityārabhya “dvepārśve candāvalī rādhike”tyuktvā “yasyāṁśena lakṣmīdurgādikā śaktiriti” puruṣavodhanī-śrutiḥ| “rādhayā mādhavo devo mādhavenaiva rādhikā | vibhrājante, janeṣvetyu” kpariśiṣṭaśrutiḥ | “sattvaṁ tattvaṁ paratvañca tattvatrayamahaṁ kila | tritattvarūpiṇī sā ca rādhikā mama vallabhā | prakṛteḥ para evāhaṁ sāpi macchaktirūpiṇī”ti | “devī kṛṣṇamayī proktā rādhikā paradevatā | sarvalakṣmīmayī sarvakāntiḥ saṁmohinī parā” iti gautamīyokteśca nityaśrīkatayā gokulāderlokatrayasyāśrayatvālokatrayāśrayaḥ ||78||

śrī-mādhurvya-lāvaṇya - mārddava-saurabhyādi-sudhāsindhubhogāt| śobhanānyakṣāṇīndriyāṇi yasya sa svakṣaḥ | śrīspṛhaṇīyadivyāvayavatvāt svaṅgaḥ | evaṁ tāṁ śriyamānandayaṁstadāvirbhāvānāṁśatāni nandayatīti śatānandaḥ | “cintāmaṇiprakarasadmasu kalpavṛkṣalakṣāvṛteṣu surabhīrabhipālayantam | lakṣmīsahasraśatasaṁbhrama-sevyamānaṁ govindamādipuruṣaṁ tamahaṁ bhajāmīti” brahmokteḥ | evaṁ sarvadā tatra tatra tayā tābhiśca nandatīti nandiḥ | sarvadhātubhya in | jyotirgaṇānāṁ tattatparicaryopakaraṇa-cchatracāmarādi-vaiśiṣṭena vapuṣā ca divyena bhrājamānānāṁ nityapārṣada-vṛndānāṁ svāmitvājjyotirgeṇeśvaraḥ| īdṛśo'pi sauśilyārṇavatvena pramāṇādhīnamanaskatvādvijitātmā | śayanāsanagamanādiṣu svabhaktāya tattvādvidheyātmā | evambidhyena manojña-yaśaskatvāt satkīrttiḥ | sarvaviṣayakasvabhaktasandehanivārakatvācchinnasaṁśayaḥ | “tadanyaḥ saṁśayasyāsya cchettā na hyupapadyata” ityādismṛteḥ || 79 ||

īdṛśatayā śāstreṣuditvaratvādudīrṇaḥ | sarvān bhaktān sānurāgaḥ paśyatīti sarvataścakṣuḥ | “darśanadhyāna-saṁspaśairi”tyādi smaraṇāt | svabhaktādhīna- sarvarvṛttitvādanīśaḥ | “ahaṁ bhaktaparādhīna” ityādi smaraṇāt | śāśvate nitye svabhaktasamāje sthairyāta śāśvata sthiraḥ | vṛndāṭavī-pṛthivyāṁ śayanādbhūśayaḥ | “kacitpallavatalpeṣu niyuddhaśramakarṣitaḥ | vṛkṣamulāśrayaḥ śete goponmaṅgopavarhaṇa” iti śrīśukavākyāt | vṛndāvanāntaḥsañcārītyaṣṭottaraśatanāmni | rahomilitayā kayācidbhāminyā sahottarīyāstṛtāyāṁ kuñjabhūvi śayanādvā bhūśayaḥ | bhūṣayati tāṁ ca svapādacihnaiḥ kusumabhūṣaṇeśceti bhūṣaṇaḥ | bhavatāt tasyāstasyāśca vāñchitapūraka iti bhūtiḥ | kticktau ceti kartari | ktica | atha mathurāmakūreṇa nīyamānastvarayaivāyāsyāmīti svapreyasīnāṁ śokāpaharaṇatvādaśokaḥ | svāgamanavārtayā pitroḥ śokaṁ nāśayan śokanāśanaḥ ||80||

kaṁsāt pitroravajñayā jājvalyamānatvāt arcciṣmān | jvālābhāsornapuṁsyarcciriti nānārthavargaḥ | mālākāreṇa kubjayā ca satkṛtatvādarccitaḥ | kāmyate tadrūpaguṇamohitayā kubjayeti kumbhaḥ | kame kumbhaśceti kumādeśa pratyayau | kubjā-kṛṣṇāmbaradhara ityaṣṭottaraśatanāmni | guṇa-yauvana-pūrṇatvāt kumbha ityanye | sakhigoṣṭhayāmeva tvadgehamāyāsyāmītyacchadmadhotvādviśuddhātmā | viśodhayati hastipakaṁ hastinañca nihatya mokṣaṁ dadaditi viśodhanaḥ | hastinā raṅgadvāri niruddhonābhūdityaniruddhaḥ | pratiyoddharabhāvādapratirathaḥ | yataḥ pradyumnaḥ | prakṛṣṭamanantaṁ balamasyetyarthaḥ | ativikramiṇāmapi cānūrādonāṁ helaiva vināśanādamitavikramaḥ ||81||

purā kālanemimadhunā tu kaṁsamasūraṁ nihatavāniti kālaneminihā | sakacagrahaṁ sānujañca jaghāneti nerarthaḥ | viśeṣerayatisma tamākṛṣṭavāniti vīraḥ | “hariryathebhaṁ vicakarṣa syo'vyaya” iti śrīśukokteḥ | ataḥ kaṁsārirityaṣṭottaraśatanāmni | yataḥ śauriḥ śūrasya vasudevasya putraḥ| pitṛdrohiṇi tasminnevabhevaucityādibhāvaḥ | evamiti vikramaṁ kasaṁ nihatya śūrajanānāśvaśnute vyāpnotīti śurajaneśvaraḥ | śūraiḥ prabhutvena saṁmata ityarthaḥ | kaṁsavadhopakāreṇa trayānāṁ lokāṇāṁ premāspadatvāttrilokātmā | “hate kaṁse trayo lokāḥ prāpnuvannirvṛti parā”miti smṛteḥ | sva sva- karmasūtratrayāṇāṁ lokānāṁ niyamya pravartanāttrilokeśaḥ | sūryādi-saṁkrāntāṁśumattvāt keśavaḥ | “sūryasya tapaso lokānagneḥ somasya cāpyuta | aṁśavo ye prakāśante mama te keśasaṅgitāḥ | sarvāṅgāḥ keśavaṁ tasmānmāmāhurmunisattamā” iti smṛteḥ | praśāntanīlakuntalatvādvā keśavaḥ | keśādvonyatarasyāmiti | sūtrāt | keśinamaśvākṛti dānavaṁ hatavāniti keśihā | keśivadhena devādīnāṁ gopānāñca manoharaṇāddhariḥ | aca iti sūtrādi || 82 ||

kāmaṁ yatheṣṭa' dīvyati keśinaṁ nihatya mādyatīti kāmadevaḥ | kehi vadhena teṣāṁ kāmamabhilāṣaṁ pālayati pūrayatīti kāmapālaḥ | keśisvaminaḥ kaṁsasya vadhe sābhilāṣatvātkāmī| kena sukhenāntati vadhnāti devādīniti kāntaḥ | ativandhane dhātuḥ | keśinaṁ nihatya svabandhugoṣṭhayāṁ praveśakaraṇāt kṛtāgamaḥ | keśivadhaprakaraṇamatrodāharaṇam | anirddeśyaṁ parabrahmabhāvena nirddeṣṭumaśakyaṁ vapurasyetyanirddeśyavapuḥ | atasīpuṣpaprabhavasya grāmyavadgopakumāraiḥ saha krīḍataḥ parabrahmatvaṁ durvodhamityarthaḥ | taddyāthātmyajñānāttu suvodhaṁ tattvamityāha viṣṇuriti | dyāvāpṛthivyau vyāpnoti tatra kāntimān krāmatīti viṣṇuḥ | “vyāpta merodasī pārtha kāntiścābhyadhikā mama | adhibhūtāni cānteṣu tadicchaṁścāsmi bhārata | kramāṇāccāpyahaṁ pārtha viṣṇurityabhisaṁjñita” iti smaraṇāt | viśiṣṭā parabrahmatvavodhikā irā vāk yasmin sa vīraḥ | “manomayaḥ prāṇaśarīro bhārūpaḥ satyakāmaḥ satyasaṅkalpa ākāśātme”tyādikā vedāntavāk yadviṣaya ityarthaḥ | aviśuddhamanasāmanikaṭatvādanantaḥ | anta prānte'ntike nāśe ityādi viśvakoṣāt | dhanāni kaṁsasampado jayati jitvograsenāya dadātīti| dhanañjayaḥ ||83||

brahmaṇe gargāya hito brahmaṇyaḥ, gavāditvādyat tenopanītastatsevītyarthaḥ | brahma karoti brahmacaryya-lakṣaṇaṁ tapaścaratīti brahmakṛt | brahmatattvaṁ tapo vedo brahma vipraḥ prajāpatiriti nānārthavargaḥ | nikhila-brāhmaṇa-tatkarmamūlabhūto brahmāpi svayameva bhavatīti brahmā | “bhavetkacinmahākalpe brahmā jīvopyupāsanaiḥ | kacidatra mahāviṣṇu brahmatvaṁ pratipadyata” iti smṛteḥ | yato brahmasamaṣṭivyaṣṭibhūtān puruṣān vṛṁhayanti svayañca niḥsīmātiśaya - svarūpaguṇavibhūtibhirvṛṁhati ceti nirukteḥ | sarvatattvasamāśrayaṁ vedāntavedyaṁ paraṁ tattvamityarthaḥ ||

bṛhatvādvṛṁhaṇatvācca tasmādbrahmeti śabdita” iti śivavacanāt | brahmaṇo viprān brahma ca tadanuṣṭeyaṁ tapo vivarddhayatīti brahmavivarddhanaḥ | gāyatrīlakṣaṇaṁ brahma vetti gargāditi brahmavit | “gargāyadukulācāryādgāyatraṁ bratamāsthitāviti” śrīśukavākyāt | vedārtha-pracārāyātrigotrādiṣu dattātreyādi-rūpeṇāvirbhavan brāhmaṇaḥ | brahmāṇi pradhānāditattvāni niyamyatayā nityaṁ santyasyeti brahmī | avantīgataḥ sāndīpaneḥ sakāśādvedalakṣaṇaṁ brahma jānāti varṇato'rthataśca vettīti brahmajñaḥ | brahmaṇasya sāndīpanergurormṛtaputrānayanena prītikarttṛtvādbrāhmaṇapriyaḥ | tato gurukule vāsamicchantāvupajagmaturityādi cātrodāharaṇam ||84||

avantyā mathurāmāgatasya kālayavanaṁ didhakṣormahāntaḥ kramāḥ pādavikṣepa yasya mucukundaguhāntagāminaḥ sa mahākramaḥ | mahat pūjārhaṁ ślāghanīyaṁ karma yasya sa mahākarmā | yadubhiravadhya yādavenaiva svayaṁ dhīvalena bhasmībhāvavidhānādityāśayaḥ | mahadduḥsahaṁ tejo'syeti mahātejāḥ | “kiṁ svittejasvināṁ tejo bhagavān vā vibhāvasuriti” mucukundavākyāt | mahatā urasā hṛdayena gacchati svabhaktaṁ mucukundamiti mahoragaḥ | mucukundaprasādakṛdityaṣṭottaraśatanāmni | tatrāha uraḥ śabdena hṛdayamatra lakṣaṇīyaṁ sajjātyādyanapekṣo nivyajitayā svabhaktapraṇayītyarthaḥ | yato rāmatvenāvatāre niṣādarājaṁ guhamāliliṅga | gṛdhrasya jaṭāyuṣa urddhvadaihikaṁ karma cakāra | śavagṛhe taddattāni phalyānyatiprītyā bubhuje iti | uktaṁ nirvyājabhaktapraṇayitvaṁ vyañjayati caturbhiḥ | suśakatvenākṣayaphalatvena cānyakratormahān kratustulasyarpaṇādilakṣaṇo'syeti mahākratuḥ | tādṛśa kratukāritvenānyayājibhyo mahānto yajvāno'syeti mahāyajvā | hiṁsādi-doṣavaidhuryeṇānyayajñebhyo mahān japalakṣaṇo yajño'syeti mahāyajñaḥ | namaskāra-svādhyāyauṣadhirūpatvenātipavitratvādanyahavibhyo mahānti havīṁṣi yasya sa mahāhaviḥ | eṣūdāharaṇāni viṣṇudharme–“tulasīdalamātreṇa jalasya culukena ca | vikrīṇīte svamātmānaṁ bhaktebhyo bhaktavatsalaḥ |“ mokṣadharme-“yāḥ kriyāḥ saṁprayuktāḥ syurekāntagatavuddhirbhiḥ | tāḥ sarvāḥ śirasā devaḥ pratigṛhṇāti vai svayam | japyenaiva ca saṁśuddhyed dbrāhmaṇo nātra saṁśayaḥ | kuryādanyanna vā kuryānbhaitro brāhmaṇa ucyate|“ “kīrtanādeva kṛṣṇasya muktavandhaḥ paraṁ vrajet |“ “kṛṣṇa-praṇāmī na punarbhavāya |“ “yadetat sukṛtaṁ havyaṁ tena tuṣyanti devatāḥ | namaskāreṇa haviṣā svādhyāyairapī” tyādīni smṛtivacanāni mṛgyāni | auṣadhairvrīhiyavādibhirityarthaḥ | itthañca kāyavāṅmano-vyāpāreṇa sukareṇa samārādhyatvāttathātvamāgatam ||85||

atha vāgvyāpāreṇaiva samārādhyatvāttadāha-nityānantakalyāṇaguṇakatayā stotumarhaḥ stavyaḥ | bāhulakādaco yat | nāmakīrtanalakṣaṇaḥ stavaḥ priyaḥ prītikartā'syeti stavapriyaḥ | stūyate'neneti stotraṁ stutikaraṇabhūto'pyayamiti dhruvacarite vyaktametat | bhagavatā kambunāspṛṣṭacivukodhruvastavamastauṣīt stūyate thamiti stutiḥ | yadyapi stauteḥkaraṇektin śruyajīṣi stubhyaḥ kareṇa iti sūtrāt tathāpi bāhulakāt karmaṇyā śrīyate svabhaktaṁ stotuṁ śīlamasyeti stotā | “vandito hi sa vandeta mānito mānayati ce”tyādi smaraṇāt | duṣṭasaṁhāralakṣaṇo raṇatriyo'syeti raṇapriyaḥ | yato rājanyaveśān duṣṭān | bhūpāna asurāṁśca durvṛrttān jaghāna | duryodhanakulāntaka iti dānavendravināśana iti cāṣṭottaraśananāmni | nanu kathamanantān duṣṭāneko jaghāna tatrāha pūrṇaḥ | anantaiḥ parākramairiti śeṣaḥ | evaṁ durvṛttānnihatya pūnāti viśuddhān karotīti purayaḥ | pūñoyannukddhrasvaśca | svarūpavat kortirūpajanapāvanīti puṇyakārtiḥ evaṁ kīrtirūpamahauṣadhena saṁsmṛtirogavirodhitvādanāmayaḥ ||86||

tvaraivānāmayatvakaraṇānmanojavaḥ | kīrtanādeva” kṛṣṇasyetyādismṛtibhyaḥ | svaprāptyupāyagītādi-śāstra-pravartanāttīrthakaraḥ | tīrthaṁ śāstrāvatārayoriti śrīdharaḥ | vakṣyati ca | yogajñānaṁ tathāsaṁkhyamityādi | agādhe svatatve praveśayituṁ caritrasopānakaraṇātathetyeke | vasanti mahādādīni pratisarge'treti vasupradhānaṁ, tasmin retaścitparamāṇuvṛndaṁ yasya sa vasuretāḥ | “mama yonirmahadbrahme”tyādi smṛteḥ | vasūnaṣṭau prakarṣaṇādayate pālayatīti vasupradaḥ | deṅpālane dhātuḥ | vasūni dhanāni pradāyati pariśodhayati satpātradānena svasaṁmukhānāmiti punarvasupradaḥ | vādeṣu vedyatayā nivāsādvāsudevaḥ | “vasanādeva vāde ca vāsudeveti śabdita” iti śivavacanāt | vasati nitthe dhāmni nityamiti vasuḥ | vasau bhīṣme mano yasya sa vasumanāḥ | “śaratalpo gato bhīṣmaḥ śāmyannivahutāsanaḥ | māṁ dhyāyati puruṣavyāghra tato me tadgataṁ mana” iti tadvākyāt | hūyate bhīṣmeṇa dīyate svaniyaṇe svadṛṣṭiviṣayatayā gṛhyata iti haviḥ | hū dānādānayorādāne cetyeke | prīṇate prīti bhāṣyamiti vyākhyātāraḥ | hūyate tena prītaṁ kriyate iti tathetyeke | bhīṣmamuktipradāyaka ityaṣṭottaraśatanāmni | bhīṣme mukte tatpūrvapadavyāṁ jīvāntaramabhiṣiktamiti bodhyam ||87||

satāṁ bhīṣmādīnāṁ prāpyatvāt sadgatiḥ | satī śobhanā kṛtirniryāṇasamaye bhaktasācivyarūpā kriyā'syeti satkṛtiḥ | “yadi vātādidoṣeṇa madbhakto māṁ na ca smaret | ahaṁ smarāmi madbhaktaṁ nayāmi paramāṁ gati” miti vārāhavacanāt | pāṇḍavān vrajajanāṁśca sattuṁ gantuṁ śīlamasyeti sattā | “yarhyamvujākṣāpasasāra bho bhavān kurūna madhunvātha suhṛddidṛkṣayā” ityādi dvārāvatīprajāvacanāt |

iti śrīvaiśampāyanokte viṣṇusahasranāmni

saptamaṁ nāma śatakaṁ vyākhyātam |

sato yudhiṣṭhirasyograsenasya baleśca svabhaktasya dūtaṁ pratīhāraśca bhavan sadbhūtiḥ| santaṁ paramamayanamasyeti satyaparāyaṇaḥ | ‘‘sādhavo hṛdayaṁ mahya sādhūnāṁ hṛdayantvam | madanyaṁ te na jānanti nāhaṁ tebhyo manāgapītyādi” smṛtibhyaḥ | śūrā vikrāntā senāsyeti śūrasenaḥ | yadurājamānyatvād yaduśreṣṭhaḥ | yādavendra yadudvaha iti dvayamaṣṭottaraśatanāmni | sannatimanojño nivāso dvārakāsyeti sannivāsaḥ | yamunāyā adūrabhavo bṛhadvanādiryāmunaḥ suśobhano'syeti suyamunaḥ | adūrabhavaścetyaṇ||88||

bhūtānyābhimukhyenāsmin vasantīti bhūtāvāsaḥ | “vasanti tvayi bhūtāni bhūtāvāsastato bhavāniti śidokteḥ| vaste premnācchādayati pāṇḍavān yadūśceti vāsuḥ, dīvyati krīḍati taiḥ saheti devaḥ | tataḥ karmadhārayādvāsudevaḥ | teṣāṁ sarveṣāṁ prāṇāvalambatvāt sarvāsu

nilayaḥ | teṣāṁ sarvārthasādhako'nalaḥ | na kiñcit kṛtaṁ mayaiṣāmityaparyāpti manvānaḥ svabhaktāparādhakṣamane paryāpto vā bhaktavidviṣāmanalaṁ kartā vā bhaktādhikārāṇāmanivārako vetyarthaḥ | atidṛptānāṁ duryodhanādīnāṁ darpaṁ hatavān rājasūyaṁ yudhiṣṭhirasya saṁpādyeti darpahā | īdṛśakarmāpi svayamahato nirabhimānaḥ | māgadhavadhatanniruddhanikhilanupavimokṣaṇakarmaṇāpyātmanā sa bhāvanārahita ityarthaḥ | pāṇḍavadūtyāya gato durmantribhirduryodhanādibhiścaturbhirdhattaṁ nigṛhītumaśakyatvāddurddharaḥ | “imaṁ hi puṇḍarīkākṣaṁ jighṛkṣantyalpamedhasaḥ | paṭenāgniprajvalantaṁ yathā bālā yathā jaḍā” ityādismaraṇāt | atheti granthamadhye maṅgalam | aparājitastaiḥ parājetuṁ nigṛhītumaśakyaḥ ||89||

nanu kutastairvahubhireko na parājitastatrāha viśvamūrttirityādi devagandharvamānavādi-sarvaśarīra ityarthaḥ | ato mahābhūrttiḥ | nahi tadaṅgabhūtaiścatubhistaistādṛśaḥ sa dharttu parājetuṁ vā śakya iti bhāvaḥ | dīptā bahusūryāgnisaṁkāśā mūrttirasyeti dīptamūrttiḥ | na kevalaṁ viśvamūrttirapitvamūrttimān | viśvopādānabhūtī ye pradhānamahadādayo mūrtayo'rthastepi yasya śarīrabhūtā nityaṁ santītyarthaḥ | yasyāvyaktaṁ śarīramityādi śruteḥ | mūrttatvapratiṣedhe hyamūrttirityeva brūyāt | aṣṭottaraśatotareṣu ṣoḍaśasahastreṣu gṛheṣu yugapadavasthite ranekamūrttiḥ | ṣoḍaśastrīsahastreśa ityaṣṭottaraśatanāmni | ekatvamaṁjahadeva sarveṣu gṛheṣu kathamastīti nāradenāpi jñātumaśakyatvādavyaktaḥ | “citraṁ vataitadekena vapuṣā yugapat pṛthak | gṛheṣu dvayaṣṭasāhastraṁ striya eka udāvahaditi” smaraṇāt | ato'yaṁ śatamūrttiḥ | śatāni mūrtayo'syeti eva śatānana iti coktam ||90||

evaṁ bahurūpatvepyadvaitametītyekaḥ | inagatāvityataḥ kan | bahurūpatāyā api tāttvikatvānnaikaḥ | na śabdena samāsānnalopo naḥ | evaṁ tarhi dvaitāśrayaṇamiti cettatrāha sava iti | syanti dvaitādvaitabhrāntimiti sā | anyeṣvapi dṛśyate iti ḍaḥ | ekatra vācintyaśaktyā bahumūrttirbhavatīti siddhāntina ityarthaḥ | teṣu vasati natu dvaitādvaitāśrayipviti savaḥ | pūrvavaḍḍaḥ | teṣu kanati dīpyate tān gacchati natu dvaitādvaitāśrayāniti kaḥ | kanīdīptikāntigatiṣviti dhātupāṭhaḥ | pūrvavaḍḍaḥ | teṣāṁ praṣṭavyatvat kim | praccherim pratyayaḥ | kādeśaśca sonveṣṭavyaḥ | “sa vijijñāsitavya” iti śruteḥ || yatate teṣāṁ saukhyānīti tat kie ceti tanoteḥ kvipi gamādīnāmapi vaktavyamityanunāsikalopaḥ | tatastuk teṣāṁ paramāśrayatvāduttamaṁ padam | lokān | bhaktajanān vaghnāti svaviṣayakapremarasanayeti lokabandhuḥ | bandha bandhane dhātuḥ | śṛsvṛ ityāti sūtrāduḥ | tanmūlamasādhāraṇaṁ samvandhamāha lokanātha iti teṣāṁ lokānāṁ svāmītyarthaḥ | nanu prativādino'nyān rudrādīnu lokeśvarānāhaḥ, kathamele tameva lokeśvaraṁ manyeran tatraha mādhava iti teṣāṁ māṁ jñānaṁ dhunoti bhrāntitayā kharāḍayati svagītopaniṣadeti mādhavaḥ | rudrādīnāṁ lokeśvaratvaṁ tadārādhanādeva mahādevaḥ | sarvamedhe mahātmetyādi smaraṇāt | asyatvautpattikaṁ tattvam | “tamīśvarāṇāṁ paramaṁ maheśvarami”tyādi-śravaṇāt | yato bhaktavatsalaḥ sarvadā bhaktecchurityarthaḥ | vatsātkābhelac rudādayastu svabhakteṣukupyanti tān bhraśayanti ca ||91||

suvarṇarayeva varṇe rūpamasyeti suvarṇavarṇaḥ | “yadā paśyaḥ paśyate rukmavarṇa kartāramīśaṁ puruṣaṁ brahmayonimiti” śruteḥ | hemavat spṛhaṇīyāni varṇādhiṣṭhānānyaṅgāni yasya sa hemāṅgaḥ | varāṇi saundaryavantyaṅgāni asyeti varāṅgaḥ | candane bhaktacittāhlādake aṅgade asyeti candanāṅgadī | suvarṇavarṇādi-catuṣṭayaṁ kecit kṛṣṇacaitanyatāyāṁ yojayanti | tadā suvarṇavarṇaśabdena lakṣaṇā vīravikṣepakāḥ, kāmādayastān hatavān bhaktānāmiti vorahā | sarvavilakṣaṇatvāt| viṣamaḥ | “na tatsamaścābhyadhikaśca dṛśyate” iti śruteḥ | bhaktapakṣapātitvādvā| daityādīnāṁ śamūnayan śūnyaḥ | ‘‘śamūnaṁ kurute viṣṇuradṛśyaḥ sanparaḥ svayam | tasmācchūnya iti proktastodanāttūccha ucyate” iti smṛteḥ | doṣaśūnyatvādvā tathe tyeke | dhṛtā bhaktānāṁ dīpitā bhaktānāṁ rakṣitā cāśīryena sa dhṛtāśīḥ | ghṛkṣareṇa dīpnyośchandasaḥ | pāṇḍavarakṣaṇato'calanādacalaḥ | tamahaṁ śastraṁ grāhayiṣyāmi svabhaktabhīṣmapratijñāṁ satyāṁ kurvan śastraṁ mayā na grāhyamiti svapratijñāyāścalati dhṛtarathāṅgaḥ sanniti calaḥ || 92||

mānaśūnyatayā bhaktakāryāṇi svasādhayannamānī | yataḥ svayaṁ sarveśvaropi nihīnakarmasu prātīhāratvadūtya-sārathitvādiṣvadhikāratattasya kaiṅkaryamalaṁ bhṛtānno vilāpayatyaṅga yadugnasenam | tiṣṭhānnigharāṇaṁ parameṣṭhidhirāye nyabodha yaddeva nivodhayeti | “sārathyapāriṣadasevanasakhyadautyavīrasahānugamanastavanapraṇāmam | snigdheṣu pāṇḍuṣu jagat praṇatiñca viṣṇo bhaktiṁ karoti nṛpatiścaraṇāraṇāravinde |” kṛṣṇaḥ pādāvane jane ityādi smaraṇāt | evaṁ tebhyo bhānadānānmānadaḥ | tatpratipakṣamānāvakhaṇḍanādvā pratīhāratvādiṣu tairmantavyatvānmānyaḥ | evaṁ kutaścakāra tatrāha | lokasvāmīti sarvajagannirvāhaka ityarthaḥ | trilokadhṛgiti dhārakatayā pālakatayāca trilokīṁ dharjati gacchanīti tasya svābhāviko'yaṁ dharmaḥ | svabhaktasamvandhena tu kaimutyaṁ tatra siddhaṁ tadevavyañjayati svayaṁ prabhutve'pi bhaktavaśyatvena guṇena śobhanā medhā dhāraṇavato dhīrasyeti sumedhāḥ | medhṛ saṅgame ca | cānmedhāhiṁsanayoriti vyākhyātāraḥ | medhabhaktasaṅgame jāyate prādurbhavatīti medhajaḥ | ekāntino bhaktān dhanāni labdhotidhanyaḥ | “namo'kiñcana vittāya” iti smaraṇāt | vallavādiṣu bhakteṣu tattatsamvandhātmikā medhā satyaiva na manuṣyanāṭyarūpāsyeti satyamedhāḥ | “yadi vo'stimayi prītiḥ ślāghyā'haṁ bhavatāṁ yadi | tadātmabandhusadṛśī buddhirvaḥ kriyatāṁ mayi | nāhaṁ devo nagandharvo na yakṣo na ca rākṣasaḥ | ahaṁ vo bāndhavo jāto nātaścintyamato'nyatheti |“ “anukampyāḥ prajā hi va” iti smaraṇāt | ato bandhubhāvocitaṁ karma cakāretyāha | dharasya govarddhanasya girerdharaṇāddharādharaḥ || 93 ||

svabandhu rakṣāyai śakrādi- duḥsahāni tejāṁsi varṣatīti tejo vṛṣaḥ | tadrakṣotsāhotsalitāṁ dyuti dharatīti dyutigharaḥ | māgadhaśālvādiyuddheṣu sarveṣu śastrabhṛtāmvaraḥ | teṣvabhiniviśya tānnijaghānetyarthaḥ | pragṛhyate sārathyenāthamarjjuneneti pragrahaḥ | grahavṛha niścigamaścetyap | nivṛhyante pārthaśatravaḥ kāladṛṣṭināneneti nigrahaḥ | pārthaśatruvināśe satvaratvādvayagnaḥ | ṛjrendretyādi sūtrādaṁgera nalopaśca | tadvināśāyānekāni śṛṅgānyupāyā yasya sa naikaśṛṅgaḥ | te copāyā| bhārate prasiddhāḥ | śṛhiṁsāyāṁ dhātustasmādgan dghrasvatvaṁ nuṭca| gadaḥ | svakaniṣṭhastataḥ prākprādurbhāvāgadāgrajaḥ || 94 ||

catvāro naranārāyaṇa-harikṛṣṇā-dharmaputrā mūrtayo'syeti caturmūrttiḥ | catvāro bhīmārjjunasātyakyuddhavāvāhavo'syeti caturbāhuḥ | caturbhirvedairvyūhyate pareśatvena vṛdhyate yamiti caturvyūhaḥ | halaśceti karmaṇi ghañ | caturṇāmāttadīnāṁ bhaktānāṁ yathābhāvamāśrayatvāccaturgatiḥ | caturṣu teṣu dhāmasu gatiḥ krīḍā seti vā ca turṇāṁsiṁhaśārdulagajabṛṣabhānābhiva gati rasyeti vā caturṣu bhakte rupārjanīyeṣu vargeṣvātmā prayatno'syeti caturātmā | caturo vargān bhāvayatyutpādayati bhajatāmiti caturbhāvaḥ | caturo vedān vedayati bhaktāniti caturvedavit | asaṁkhyeyajyādaṇḍalakṣaṇaḥ prapañca ekaḥ pādo vibhūtyaṁśo'syeti ekapāt | “pādo'sya viśvabhūtānoti” śruteḥ | “aṇḍānāṁ tu sahasrānāṁ sahasranyayutāni ca | īdṛśānāṁ tathā tatra koṭi koṭi śatāni ceti” smṛteśca || 95 ||

samyak tānyāvarttayati punaḥ punaḥ sṛjatoti samāvarttaḥ | avyucchinnāstatastvete ityādi smṛteḥ | pralaye jagadvayāpārānnivṛtta ātmā mano'syeti nivṛttātmā | “sva-sṛṣṭamidamāpīya śayānaṁ saha śaktibhi” riti smṛteḥ | teṣvanuvṛttatvādanivṛttātmetyeke | duḥsādhena samādhinā jīyale hṛdi vaśīkriyate iti durjayaḥ | duḥkhado'tikramaḥ śāsanollaṅghanamasyeti duratikramaḥ | duḥsādhayā bhaktyā labhyate iti durlabhaḥ |

“janmāntarasahastreṣu tapodānasamādhibhiḥ | narānāṁ kṣīṇapāpānāṁ kṛṣṇa bhaktiḥ prajāyate |“ iti smṛteḥ | duḥsādhenopaniṣadvicāreṇagamyate budhyate iti durgamaḥ | duḥsādhene sāmnā gīyate ita durgaḥ | bāhulakāt karmaṇi kaḥ | duḥsādhayā prapattyā vāsyate hṛdīti durāvāsaḥ | nanvatikaṣṭaṁ tadbhajanaṁ tatrāha | durāriheti | duṣṭāriṁ pratigacchantīti durāriṇaḥ kāmādayastān hatavāniti tatra sāhāyakāritvānnātikaṣṭamityarthaḥ || 96 ||

śubhāni guruśāstrokti-viśvāsa-svapnāśvāsana-lakṣaṇānyaṅgayatyupalambhayatīti śubhāṅgaḥ | tadukta-sāhāyyādapi nātikaṣṭaṁ tadbhajanamityāha lokasāraṅga iti | lokā haribhaktajanāḥ sāraṅgā manodvatadguṇagāyakā yasya sa ityarthaḥ | śobhanāstantaraḥ svasaṁmukhajanamanohariṇagrāhiguṇakarma-vāgurā yasya sa sutantuḥ | tallakṣaṇāṁstambhūn varddhayati manojñairavatārairiti tantuvarddhanaḥ | indrārtha karma yasya sa indrakakarmā | tadeva visadayannāha | mahānti bhaumavadhamaṇiparvachatrāditi kurāḍalānayanāni karmāṇi yasya sa mahākarmā | kṛtāni ṣoḍaśasāhasrarājakanyāharaṇapārijātānayana-tikhiladeva-nirjaya-lakṣaṇāni karmāṇi rudrajaya-vāṇabāhucchedāniruddhoṣānayayanalakṣaṇāni vā yena sakṛtakarmā | kṛtastattaccaritāni prakāśya dvārakāyāmāgamo yena sa kṛtāgamaḥ || 97 ||

utkṛṣṭo bhavastat karmahetukakotti-prāptirnṛpakanyā-parijātaprāptirvāyasya sa udbhavaḥ | bhūprāptau dhātuḥ | yathocitāṅgasanniveśatvāt sundaraḥ | suṣṭhundati kṛpāvṛṣṭyārdrīkaroti svāṁśritaniti sundaḥ | pṛṣodarādiḥ | undokeladane dhātuḥ | ratnavat padmarāgavadarunimnā śobhamānā nābhirasyeti ratnanābhaḥ | aruṇāntatayā dairyena ca śobhamāne locane netre'syeti sulocanaḥ | ayaṁte stūyate'sāvityakaḥ || arkastavane dhātuḥ | rājamannaṁ sanoti dadātīti rājasanaḥ | “annādovasudāna” iti śruteḥ | śṛṅga mahiṣādivādanasādhanamasyeti śṛṅgī gopalīlaḥ | “pravodhayana śṛṅgaraveneti” śrīśukoktiḥ | jayati sakhon bāhuyuddhevāyuddhe veti jayantaḥ | jeranta- pratyayaḥ | sarvavitsu vaśiṣṭhavāmadevādiṣu jayo mahotkarṣo'sya nityamastīti sarvavijayī || 98 ||

suvarṇā ramyā vindavo'vayavā asyeti suvarṇavinduḥ | vindurnavepyavayava iti medinīkaraḥ | suvarṇe lalāṭastho vindurasyeti apare | premāsaṁpṛktaibhaminīnāṁ kṛtrimaiḥ smitādibhiḥ kṣobhayitumaśakyatvādakṣobhyaḥ | “yasyendriyaṁ vimathitaṁ kuhakairnaśekuri”ti sūtavākyāt |

iti śrīvaiśampāyanokte viṣṇusahasranāmnyaṣṭamaṁ |

nāmaśatakaṁ vyākhyātam |

sarvāḥ śrutyādilakṣaṇā vāco yatra sa sarvavāk | nikhilaśāstrapratipādya ityarthaḥ | yata īśvareśvara vidhirudrādiniyāmakaḥ | “tamīśvarāṇāṁ paramaṁ maheśvara” mityādi śruteḥ | “svayattvasāmyātiśayastryadhīśa” ityādi smṛtiśca | saṁsṛtitāpataptānāṁ mumukṣunāṁ sarveṣāṁ tattāpanivarttakatvānmahāhradaḥ | “saṁsāravairītyaṣṭottaraśatanāmni” | brahmāṇḍakoṭīnāmekadeśasamāveśānmahāgartaḥ | “ihaikasthaṁ jagatkṛsnaṁ paśyādya sacarācaram | mama dehe guḍākeśa yaccānyaddraṣṭumicchasīti” smṛteḥ | mahānti bhūtāni yasmāt sa mahābhūtaḥ | mahānto nidhayo yasmāt sa mahānidhiḥ | “visṛjati hṛdayaṁ na yasya sākṣāddhariravaśābhihitaupyaghaughanāśaḥ| praṇayarasanayādhṛtāṅghripadmaḥ sa bhavati bhāgavatapradhāna ukta” ityādi-smaraṇāt || 99 ||

kundaṁ nidhibhedaṁ rāti dadāti tallipsubhya iti kundaraḥ | mahāpadyādīnāṁ nidhīnāmupalakṣaṇametat | kundakusumadhāraṇāt kundaḥ | arśaśrādyac | “kundadāmakṛtakautukaveśa'' iti śrīśukavākyāt | yadvā kuṁ svatattvajñānabhāvitāṁ cittabhūmiṁ dadāti bhaktebhya iti kundaḥ | numārṣaḥ | “dadāmi buddhiyogaṁ taṁ yena māmupayānti ta” iti smaraṇāt | tasyāṁ cittabhūmau varṣati nijarūpāmṛtamiti parjanyaḥ | pṛṣu secane tato'nyapratyaye nipāto'yam | daivādduṣkarmadūṣitāṁ tāṁ cittabhūmiṁ pavate punātīti pavanaḥ | “svapādamūla” mityādi smṛteḥ || nitarāṁ lāti gṛhṇātyekāntino bhaktānityanilaḥ | yadvā kaṁsavadhanirjjitāyā ilāyā bhūmerugrasenāya dānādanilaḥ | “kṣitirilākṣauṇīkṣamākṣmācaleti” halāyudhaḥ | rukmiṇīspṛhayā nidrāparityāgādvā | ila svapna-vikṣepayodhātuḥ | “tathāhamapi taccitto nidrāñca na labhe niśīti” tadukteḥ | amṛtamayācitaṁ mokṣamāśayati bhojayati bhaktānityamṛtāśaḥ | amṛtaṁ vapuryasya so'mṛtavapurnityavigraha ityarthaḥ | sarvāmavasthāṁ jānāti bhaktānāmiti sarvajñaḥ | darśanadhyānetyādeḥ | nirapekṣaṁ munimityādeśca | ataḥ sarvatomukhaḥ sarvadigdeśavarttiṣu bhakteṣu mukhamasyeti ||100 ||

atha mithilāsthitatāṁ dyotayannāha- śrutadeva-bahulāśvābhyāṁ svaveimasthābhyāṁ labdhatvāt sulabhaḥ | śobhanāni paramotsavarūpāṇi janmāṣṭamī-kārttika-niyamādīni bratāni yasya saḥ suvrataḥ | svābhīṣṭācotsavānurodhena dvārakāṁ gantumaśaktayostayoḥ svayameva vyāsādisahito dṛkpathaṁ gata ityarthaḥ | nanu kutastau tāṁ nājagmatustatrāha siddha iti | tadaccaryāṁ svayameva nityaṁ sphurannityarthaḥ | tāvarccāmeva sākṣāt prabhumanubhavantāvatastatra nāgatāviti bhāvaḥ | tadbhaktiniyantritastadbhaktipratikūlānnirasyannarccātmanā tadgṛhe nityaṁ nivasatīti bhāvenāha | śatrūn kāmādīn | śrutadevasya brahmarṣerjayati hṛdi sthitaḥ sanniti śatrujit | śatrūn bahulāśvarājarṣe rājyavirodhinastāpayatīti śatrutāpanaḥ | nyakkṛtya ruṇaddhi niraye nikṣipati svabhaktadrohiṇa iti nyagrodhaḥ | pacādyac | udgataṁ sarvairguṇairutkṛṣṭaṁ prakṛtimaṇḍalasyopari vartamānaṁ vā | varaṁ paramavyoma yasya-sa uḏhumbaraḥ | pṛṣodarādiḥ sandhirṣaḥ | bhaktānnitye svapade yo nayatītyarthaḥ | śvastādūpeṇa na, sthāteti nirukteraśvatthaḥ prapañcaḥ so'syāsti nityaṁ niyamyatayetyarthaḥ | ādyac | carācaranikhilaniyāmakasya svabhaktavairaniryātanaṁ svabhaktasukhārpaṇaṁ na duṣkaramiti bhāvaḥ | iha dṛṣṭāntabhāvenāha cāṇūraṁ tannāmānamāndhramandhradeśodbhavaṁ nisūditavāniti cāṇūrāndhranisūdanaḥ | atha yathā māthurabhaktānāṁ vairaniryātanaṁ tebhyaḥ sukhārpaṇañca taṁ nihatya kṛtyaṁ tadvaditi ||101||

tatsevakairapi sukarametat | kimuta sarveśvareṇa teneti bhāvenāha | sahasramarcciṁṣi sūryavartīni yena sa sahasrārciḥ | “yena sūryastapati tejaseddha” iti śruteḥ | “yadādityagataṁ tejo jagadbhāsayate'khilam | yaccandramasi yaccāgnau tattejo viddhi māmaka”miti smṛteśca | saptakālīkarālyādyā vahṇerjihvā yena sa saptajihvaḥ | saptabhuvanānyedhāṁsi kāṣṭhavaddāhyāni yasya sa saptaidhāḥ | saṁkarṣaṇaḥ kālāgniḥ | “pātālatalamārabhya saṁkarṣaṇa-mukhānalaḥ | dahannurddhvaśikho viśvagvarddhate vāyunerita” ityādi smaraṇāt | saptabhuvanāni vāhayati prāpayatyabhyudayamiti saptavāhanaḥ | pālayitṛviṣṇurūpa ityarthaḥ | athātmavigrahatāṁ sūcayati | nāsti svarūpabhinnā mūrttirasyetyamūrttiḥ | ātmamūrttirityarthaḥ | evamāha śrutiḥ-“ātmetyevopāsīte”ti smṛtiśca-“satyajñānānantānandamātraikarasamūrtaya” iti evamāha sūtrakāraḥ-arūpavadeva tatpradhānatvādityādinā samāna evañcābhedādityanena ca ato'naghaḥ paramapāvanaḥ | “pavitrāṇāṁ pavitraṁ ya” ityuktam | nanu kathamātmano vijñānānandasya mūrttatvaṁ tatrāha-acintyastarkāgocaraḥ śrutyekagamya ityarthaḥ | “naiṣā tarkeṇa matirāpaneyeti” śruteḥ | “takapratiṣṭhānādapī”ti sūtrakhaṇḍācha | tarkagamyatvavādinā naiyāyikādinā bhayaṁ śṛgālayonilābhalakṣaṇaṁ karotīti bhayakṛt | “anvikṣikīṁ tarkavidyāmanurakto nirathikām | tasyaiva phalanirvṛttiḥ śṛgālatvaṁ vane mameti” smaraṇāt tadvādaṁ nirākurvatāṁ tebhyo bhayaṁ nāśayatīti bhayanāśanaḥ ||102||

acintyatāṁ prapañcayati ṣaḏhbhiḥ | jīvena saha suṣumnayāgamanādaṇuḥ | brahmāṇḍe'pyasamāveśādbṛhat | ‘‘sa bhūmiṁ sarvatasspṛṣṭvā atyatiṣṭhaddaśāṁgula”miti śruteḥ | śilāsvapyapratihatapreveśatvāt kṛśaḥ | koṭibrahmāṇḍavigrahatvāt sthūlaḥ | guṇān satvādīn vibhartīti guṇabhṛt | bhṛtaistairasparśānnirguṇaḥ | “etadīśanamīśasya prakṛtistho'pitadguṇaiḥ | na yujyate sadātmasthairyathā vuddhistadāśrayeti” smaraṇāt | īdṛśatayā sarvairabhyarccatvānmahān | kenāpi dhatturmaśakyatvādadhṛtaḥ | “matsthāni sarvabhūtāni na cāhaṁ teṣvavasthita” iti smaraṇāt | sve mahimni dhṛtatvāt svadhṛtaḥ | sa bhagavaḥ kasmin pratiṣṭhita iti sve mahimnīti” śruteḥ | candrāravindato'pi śobhanamāsyamasyeti svāsyaḥ | nikhilavedabhūṣitamukhatvāttathetyeke | sveṣu svamātrajīvātṛṣu bhakteṣvāsituṁ yogyatvādvatyanye | prākpūrvasiddho vaṁśaḥ pradyumnādi | yasya sa prāgvaṁśaḥ | vaṁśaṁ yadorvarddhayatīti vaṁśavarddhanaḥ yatra ṣaṭ pañcāśat koṭayaḥ pradhānabhūtā babhūvuḥ ||103||

atha bhaktapoṣaṇadīkṣitatāṁ sūcayati | bhāvaṁ svabhaktānāṁ dehayātrānirvahaṁ vibhartti dhatte iti bhārabhṛt | bharttā san bhriyamāno vibhātīti śrutyā | darśanadhyānasaṁsparśairityādi smṛtyā ca tathātvena nigaditatvāt kathitaḥ | nanu kathameko'nantān bhaktān bharttuṁ kṣamastatrāha yogīti | nityaṁ satyasaṁkalpatā lakṣaṇadharmayogavannityarthaḥ | satyasaṁkalpa ityaṣṭottaraśatanāmni | tathāca saṁkalpenaiva tadbhṛdīta | ato yogīśaḥ | sanakādīnāṁ yogināṁ svāmī teṣāṁ tadyogada ityarthaḥ | atha vāsanāvibhraṣṭabhaktanirvāhakatāṁ sūcayati | bhogavāñchayā yogavibhraṣṭabhyaḥ svargeṣu sarvān kāmān dadātīti sarvakāmadaḥ | svargabhogānantaraṁ tān svabhaktagṛheṣutpādyāśramayatyā śramabhājaḥ karotyāśramaḥ | dvaye “prāpya puṇyakṛtāṁ lokānuṣitvā śāśvatīḥ samāḥ” | śucīnāṁ śrīmata gehe yoga bhraṣṭo'bhijāyate | athavā yogināmeva kule bhavati dhīmatā” miti smaraṇāt | svargādibhogajanmabhyāmapyakṣīṇena pūrvasaṁskāreṇa śramayatyabhyāsayati tvaraiva yogamiti śramaṇaḥ | “tatra taṁ vuddhisaṁyogaṁ labhate paurvadaihika” mityādi smaraṇāt | yogabhraṣṭā api yogābhimukhyamātreṇa tatpadamāptuṁ kṣamante'smāt sahāyakāditikṣamaḥ | halaśceti kṣamerghañ | nodāttopadeśe tupadhā- vṛddhiniṣedhaḥ prajñādyaṇikṣāmaḥ | “nahi kalyāṇakṛtaḥ kaścidgati tāta gacchatīti” smṛteḥ | śobhanāni parṇāni tulasīpatrānyeva natu kanakaratnāni yasmin sa suparṇaḥ | atra viṣṇudāsacolondracaritaṁ pādmīyamūdāharaṇaṁ mṛgyam | maharṣiśāpābhūvivaraṁ praviṣṭaṁ nijaikāntinaṁ vasuṁ vāyuvegena garuḍena vāhyati punaruparicaraṁ karotīti vāyuvāhamaḥ | nārāyaṇīye prasiddhametat ||104||

atha lakṣaṇāpatitvaṁ sūcayannāha | svayamvare matsyavedhanāya dhanuṣo dharaṇāddhanurddharaḥ | tadvedhanañca tadekasādhyamiti bhāvenāha | dhanurlakṣasyamatyasya vedo jñānaṁ yasya sa dhanurvedaḥ | “pārthoyato'sṛjadvāṇaṁ nācchinat paspṛśe param | bhagavān dhanurādāya sajjokṛtya ca līlayā || tasmin sandhāya viśikhaṁ matyaṁ vīkṣya sakṛjjale | chitveṣuṇā pātayattaṁ | muhūrte'bhijiti sthite” iti śrīśukokteḥ | tatra pratīpānarjjunena dāmyatīti daṇḍaḥ | ñamantāḍḍaḥ | nāgnajitī svayamvare saptānāmukṣṇāṁ damanāddamayitā| te tvasya damakako'pi nābhūdityadamaḥ | atha rukṣmiṇīpatitvaṁ smarannāha | rukmisainikaiḥ parājito nābhūdityaparājitaḥ | sarvāṇi rukmyavajñāvacāṁsi sahata iti sarvasahaḥ | numabhāva ārṣaḥ | tato'tikaṭūktestasya rukmiṇo niyantā tadvandhana-tacchiromuṇḍanakartetyarthaḥ | jāmbavatī-patitvaṁ sūcayannāha | niyacchati jāmbavantamahāvanena niyamaḥ yamaḥ | samupaniviṣucetyap | jāmbavatīṁ syamantakañca nītvā purātane bhakte yasmin prasīdan yacchatyuparamati yuddhāditi yamaḥ | pacādyac ||105||

atha bhāmāpatitvaṁ dyotayannāha-satvaṁ bhāmārthako vyavasāyo'tiśayitostyasyeti satvavān | “satvaṁ guṇe piśācādau bale dravya-svabhāvayoḥ | ātmatve vyavasāye ca citte prāṇeṣu jantuṣviti” viśvaḥ | satvaṁ dhībalaṁ dehabalaṁ prāṇabalaṁ cārhitīti sātvikaḥ | tadarhatīti ṭhañca | madapatalāñchanaḥ satrājitmaṇimānīya dadānāya mahyaṁ trapābhayasindhunimagnaḥ svāparādhakṣamāyai tāmasādhāraṇarūpaguṇāṁ bhāmāṁ maṇinā sahaiva svayameva dāsyatīti tattadvalaviśiṣṭa ityarthaḥ | tataḥ satyaḥ satyāstyasyapreyasītvenetyarśa adyac | satyo niṣkapaṭo yo dharmaḥ pātivratyātipremalakṣaṇastatparamayanaṁ yasya sa satyadharmaparāyaṇaḥ | satyaṁ śapathatathyayoriti nānārthavargaḥ | taṁ dharmamupajīvannavasthita ityarthaḥ | ataḥ satyamamārata ityaṣṭottaraśatanāmni | abhitaḥ preyate prāpyate bhaktānuraktisvabhāvena śaityeneva candra ityabhiprāyaḥ | karmaṇyerac | ataḥ priyārhaḥ | ekāntibhaktyā prītikartṛn svarūpajñāna bhaktān iti lakṣmīmapyanicchan satkarotīti tathaityarthaḥ | atorhaḥ | taditarat sarvaṁ vihāya sarvātmabhāvena tairārādhya ityarthaḥ | bāhulakāt karmaṇi pacādyac | teṣāmeva tātparyeṇa priyaṁ karotīti priyakṛt | lakṣmīnairapekṣye prīti varddhayatīti prītivarddhanaḥ | atrodāharaṇam | “caturvidhā bhajante māmi”tyārabhya ‘‘teṣāṁ jñānī nityayuktaṁ ekabhaktirviśiṣyate | priyo hi jñānino'tyarthamahaṁ sa ca mama priya” ityādikaṁ mṛgyam | ārtādīnāṁ priyakaraṇaṁ tvaudāryavalādetat tātparyamiti bodhyam | svabhaktānuraktasya tannairapekṣyaṁ śrībhāgagatādiṣu prasiddham ||106||

atha teṣāṁ bhaktānāṁ svapādaprāpaṇe syayameva heturiti dyotayannāha dvādaśabhiḥ | vihāyasi paravyomni gatiryena sa vihāyasagatiḥ | pṛṣodarādiḥ kathaṁ tasmiṁsteṣāṁ gatiriti cettatrāha dyotate muṣumnayā nirgata-stadbhakto'rciḥ prāpya yasmāt sa jyotiḥ | dyūtervityanvādeśca jaḥ | śobhano rucirdivaso yasmāt sa suruciḥ | igupadhāt kit | yadanugrahādahrāyātītyarthaḥ | hutabhuka candro vibhuḥ pūrṇo yatra sa hutabhugvibhaḥ śuklapakṣaḥ ihāgatyā prakāśayogādīśvarasya śuklapakṣatvaṁ lakṣyam | devadattasyeva śauryyayogāt siṁhatvam | tathāca yatkṛpayā śuklapakṣeṇa yātīti | ravate gacchatyuttarāyaṇena yasmāt sa raviḥ | rugatireṣagayoḥ acaīḥ | yadanukampayottarāyaṇena yātītyarthaḥ | virocayati saṁvatsareṇa gacchantaṁ svoṁpāsakamabhiprauta dīprañca karotīti virocanaḥ | yadanugrahāt sambatsareṇa gacchatītyarthaḥ | vāyuṁ sarati svopāsakaṁ nītveti sūryaḥ | rājasūyetyādisūtreṇa nipāto'yaṁ yadanukampito vāyunā vrajatītyarthaḥ | sute janayatyādityalābhamiti savitā | yadanukampayādityena prayātītyarthaḥ | raviṇā tatprakāśena locayati darśayati candramiti ravilocanaḥ | yadanugṛhītaścandrena gacchatītyarthaḥ ||107||

na antati gatisthagaṇarūpavandhanaṁ karotyapi tu vidyutā gamayati svabhaktamityanantaḥ | tato hutabhugbhiramṛtapariṇāmarūpaṁ hutaṁ bhuñjānervidyutaparyantāgatenāmānavena puruṣeṇa sahitairvaruṇendraprajāpatibhiḥ svapadagāminaṁ svabhaktaṁ bhunakti pālayatīti hutabhugbhoktā | tatra tatra

harehetutvaṁ tu teṣāmahaṁ samuddhartta mṛtyusaṁsārasāgarā”dityādi tadvākyānna saṅgataṁ sarvapravṛttestādadhīnyācca | tato mānavena svapārṣadenānītāya vidhvastaliṅgadedvāya svabhaktāya svapārṣadatanulābharūpaṁ sukhaṁ dadātīti sukhadaḥ | yadvā nirapekṣaviśeṣāya paramārttārccirādinairapekṣyeṇa svayamāgatyānītāya tadrūpaṁ sukhaṁ dadātīti tathā | “nayāmi paramaṁ sthānamacirādigati vinā | garuḍaskandhamāropya yatheṣṭamanivārita” iti vārāhavacanāt , pārṣadatanuriyaṁ harisaṁkalpasiddhestadātmikā citsukhamayīti mantavyaṁ “yatra tvasya sarvamātmaivābhūditi” śruteḥ, “vasanti yatra puruṣāḥ sarve vaikuṇṭhamūrtaya” itismṛteśca | tato'naikadaḥ | na ekaṁ vastu dadātyarpitu svaparyantāni sarvāṇi vastuni dadātītyarthaḥ | śriyā vibhūtibhiśca viśiṣṭastasyāgre puro jāyate prādurbhavatītyagrajaḥ | kadācidapi tadviyogī na bhavatītyarthaḥ | “ete hyarccidiyo dvādaśadevatāḥ svopāsakānayanāya devayāne pathi pareśena sthāpitā” iti mantavyam | “arccirādinā tat prathite”rityādyadhikaraṇebhyaḥ” evamuktaṁ nirṇetṛbhiḥ| “arccirdinasitapakṣai rihottarāyaṇaśaranmarudrabibhiḥ| vidhuvidyudvaruṇendraduhinaiścāgāt padaṁ harermukta” iti | evamatiprayatnādbahūn svabhaktānatidurllabhasvapadaṁ prāpayyānyeṣāmapakvasādhanānāṁ svabhaktānāṁ sadevāmṛṣati teṣāṁ hitamiti sadāmarṣī | lokānāṁ svāntikamāgatānāṁ svajanānāṁ nityamāśrayatvāllokādhiṣṭhānaṁ vicitraiḥ pratikṣaṇaṁ nūtanairguṇarūpacaritaistaisteṣāṁ vismayakaraṇādadbhūtaḥ | ādibhuvo ḍut ca ||108||

sanaṁ taddattaṁ rasagandhādi attīti sanāt | sanātanānāṁ nityamuktānāmayamatiśayena sanātanatamaḥ | sanātanatve'pi teṣāṁ tadātanatvavat pratīya ityarthaḥ| tebhyastasyāyamutkarṣastamararthaḥ kāmayate tāniti kapilaḥ | kameḥ paśceti sūtreṇa kamerilacapontādeśaḥ | tatsevā-rūpaṁ kaṁ pivatīti kapiḥ | ipa kṛṣyādibhyaḥ | atolopaḥ | na vyeti teṣāṁ samājādityavyayaḥ | svasti kalyāṇaṁ soraseritetiḥ | bāhulakādbhvādeśo na svarādi pāṭhadavyayatvaṁ taddadātīti svastidaḥ | svasti kṛntatyabhaktānāmiti svastikṛt ||

iti śrī vaiśampāyanokte viṣṇusahasranāmni

navamaṁ śatakaṁ vyākhyātam ||

paramakalyāṇatvāt svayameva svasti | svasti kalyāṇaṁ bhunakti pālayati smarttṛṇāmiti svayaṁ svasti bhuṅkte'nubhavatīti vā svastibhuk | svanityaṁ dhāmādikaṁ kalyāṇarūpatvāt svastītyucyate | sā dakṣiṇā svabhaktisatrartvigbhyo deyamasyeti svastidakṣiṇaḥ ||109||

ānandapūrṇatvādaraudraḥ prasannamūrttiḥ | “aroṣaṇo'hyasau deveti” smṛteḥ | makarākārakuṇḍalavatvāt kuṇḍalī | mukuṭe keyūrahārāderupalakṣaṇametat | cakramaparimitaṁ sainyamasyāstīti cakrī | asaṁkhyeyadurvṛttadaitya-dānava-vimaddaikakṣama-śauryaśālitvādvikramī | vidhirudrādyalaṅkyājñatvādūrjitaśāsanaḥ | śabdāneti gacchati śabdātigaḥ | anyatrāpi dṛśyata iti ḍaḥ | sahasravaktreṇa gīrdevyā cāgaṇyaguṇagaṇa ityarthaḥ | atha durvāsaḥ parikliṣṭa-pāṇḍavakleśa-hāritāṁ dyotayannāśabdaṁ draupadyā kāruṇyavākyaṁ sahate śṛṇotī ti śabdasahaḥ | saṁjñāyāṁ bhṛtṛ ityādi-sūtrāt khan | bāhulakātmumabhāvaḥ | kṛṣṇāvyasanakarṣaka ityaṣṭottaraśatanāmni | dṛṣṭamātrasteṣāṁ santāpaṁ nivartayatīti śiśiraḥ | sarvāsaḥ kṣudvihiṁsrā śākakaṇika-śarvarī sā kare yasya sa śarvarīkaraḥ | śṛṇāteḥ ṣvarac | carulagna-śāka-kaṇikayā viśvātmani yasmiṁtṛpteti tṛpto durvāsābhayāt palāyita iti bhāvaḥ ||110||

pāṇḍavakleśakārakaṁ durvāsasaṁ brahmaṇyadevatvānnakṛttavānityakrūraḥ | kṛteśca rak ceti sūtrādṛk ādeśaḥ | ubhaya samādhānena karmaṇā ramaṇīyatvāttasmin kuśalatvādvā peśalaḥ | peśalo rucire dakṣe iti viśvaḥ | smṛtamātrastvarayā gatavāniti dakṣaḥ | daṁśati duryodhanodyamamiti dakṣiṇaḥ | daṁśe rauṇādikaḥ kin | durvāsasastādṛśamaparādhaṁ kṣāntavāniti kṣamiṇāmbaraḥ | atha gajendroddhārakatāṁ sūcayannāhasvaikaśaraṇyasya gajendrasya vipadvināśe'tinipuṇatvādvidvattamaḥ | vītaṁ vinaṣṭa gajendrasya grāhodbhayaṁ yena sa vītabhayaḥ | gajendra grāhañca jalāśayāttaṭamānīya grāhaṁ vidārya yo gajendra nirbhayaṁ cakāra ityarthaḥ | “grāhagrastaṁ gajendrañca taṁ grāhañca jalāśayāt | ujahārāpremeyātmā tarasā madhusūdana” ityādismaraṇāt | pāpahāri-gajendra- sambandhiśravaṇāditvāt puṇyaśravaṇakīrtanaḥ | “śrutena hi kuruśreṣṭha smṛtena kathitena vā| gajendramokṣaṇenaiva sadya pāpāt pramucyata” iti smaraṇāt ||111||

sarovarādgajendramuttārayāmāsetyuttāraṇaḥ | duṣkṛtiṁ grāhaṁ hatavāniti duṣkṛtihā| “sthalasthaṁ dārayāmāsa grāhaṁ cakreṇa mādhavaḥ | mocayāmāsa nāgendraṁ pāśebhyaḥ śaraṇāgata”miti smaraṇāt | gajendroddhāracaritenādhūnikānapi pūnātīti puṇyaḥ | gajendraṁ kṛṣṇaṁ saraśca smaratāṁ duḥsvapnadoṣāṁ nāśayatīti duḥsvapnanāśanaḥ | “tadahaṁ śrotumicchāmi nṛṇāṁ duḥsvapnanāśana”miti | “duḥsvapnadarśanaṁ ghoramavekṣya bharatarṣabha | prayataḥ kiṁ japejjāpyaṁ vibudhaḥ kimanusmare” ditirādaupraśnaḥ | “yemāṁ tvāñca saraścaiva grāhasya ca vimokṣaṇaṁ” ityārabhya”ye smariṣyanti manujāḥ prayatāḥ sthirabuddhayaḥ | duḥsvapno naśyate teṣāṁ susvapnaśca bhaviṣyatī” tyante taduttarañca | vīraṁ vikrāntaṁ grāhaṁ hatavāniti vorahā | sthalasthaṁ dārayāmāsetyādi smaraṇāt | sparśanaparirambhaṇādibhirgajendraṁ rakṣitavāniti rakṣaṇaḥ | “evamuktvā mahārāja gajendraṁ madhusūdanaḥ | sparśayāmāsa hastena gajaṁ gandharvameva ce” tyādi smaraṇāt | evaṁ gajendraṁ śaraṇāgataṁ saṁtanotīti santaḥ | saṁpūrvāttanoteranyebhyo'pi dṛśyata iti ḍaḥ | grāhamapi gandharvatvena jīvatīti jīvanaḥ | “sa hi devalaśāpena huhūrgandharvasattamaḥ| grāhottamo'gamat kṛṣṇādvadhaṁ prāpya divaṁ gata” iti smaraṇāt | vātsalyabhareṇa gajendrasya parītaḥ sthitatvāt paryavasthitaḥ | ‘‘bhakti tasya tu saṁcintya nāgasyāmoghasaṁstavāt | prītimāna bhagavān rājana śrutvā cakragadādharaḥ | āruhya garuḏhaṁ viṣṇurājagāma surottamaḥ | sānnidhyaṁ kalpayā māsa tasmin sarasi lokadhugi”ti smaraṇāt ||112||

atha brahmamohakatāṁ vyañjayannāha - anantānyasaṁkhyeyāni rupāṇyasyetyanantarūpaḥ | ‘‘yāvadvatsaka-vatsapālpakavapuryāvat-karāḏhghryādikaṁ, yāvaddyaṣṭiviṣāṇa- veṇudalaśigyāvadvibhūṣāmbaram | yāvaccholaḥ guṇābhidhākṛtivayo yāvadvihārādikaṁ, sarvaṁ viṣṇumayaṁ giro'ṅgavadajaḥ sarvasvarūpo vabhau” ityādi smṛteśca | vatsāścāsaṁkhyātī eva ‘‘kṛṣṇa vatsairasaṁkhyātairyūthīkṛtya svavatsakāniti” śrīśukavākyāt anantāḥ

śriyo vibhūtayo'syetyanantaśrīḥ sarvasamṛddhi-niṣevitatayāvirbhāvāt | kopocitāyā'pi brahmaṇe kopaṁ na kṛtavāniti jitamanyuḥ | sāgase'pi mahyamayamabhayaṁ dadyāditi brahmāśaṁsārho bhayāpahaḥ | āśiṣi han iti ḍaḥ | sakhimātṛprabhṛtīnāṁ samādhāne nyūnatvāccaturasraḥ | brahmaṇāvagāhyābhitrāyatvādgabhīrātmā | viśeṣeṇa vyāpārena na diśatyājñāpayotyavidiśaḥ | igupadhatvāt kaḥ | sarvavedavidapyeṣa brahmā sakhibhiḥ sagdhiṁ mama rādhitavānityaprasannatvād yo vācā kiñcinnādideśa kintviṅgitenaiva yāhītyuvācetyarthaḥ | yato vyādiśaḥ | vividhānadhikārāṁstasyādiśatyājñāpayatītyadhikāriṇi tasminnevamevocitamitibhāvaḥ | yataśca svayamadiśaḥ | nāsti diśa prajñāprado'syeti sarveśvara ityarthaḥ | “tamīśvarāṇāṁ paramaṁ maheśvaraṁ taṁ daivatānāṁ paramañca daivatam | patiṁ patanāṁ paramaṁ parastādvidāma devaṁ bhuvaneśamīḍya”miti mantravarṇāt | “svayantvasāmyātiśayastryadhīśaḥ svārājyalakṣmyāptasamastakāmaḥ | baliṁ haradbhiściralokapālaiḥ kirīṭakoṭoḍitapādapīṭha” iti smṛtiśca ||113||

ato'nādiḥ | nādīyate vidheya gṛhyate brahmādyadhikṛtairityarthaḥ | bhavati sāparādhe'pi brahmaṇi dayāluriti bhuḥ | bhuvaḥ saṁjñāntarayoriti kvip | bhuvo brajāvaneralaṅkaraṇatvādbhuvolakṣmīḥ | tataḥ samāgateṣu sakhiṣu suvīraḥ śobhanāḥ śrīdāmasubhadrādayaḥ svatulyā vīrā yasya sa ityarthaḥ | tato rucirāṅgadaḥ | rucirāmaṅgaṁ tebhyo dadātīti tadvidheyastānāliṅgitavānityarthaḥ | atha śaṅkhacūḍanihantṛtāṁ dyotayannāhagovarddhanopaprānte janayati vāsantikarāsotsavaṁ preyasībhirvṛtaḥ saha baladevena sapriyāgaṇeneti jananaḥ | nanu jananokteranityeyaṁ līleti

cettatrāha - ajanaṁ janmaśūnyaṁ janmādi yasya so'jana-janmādiḥ || “eko devo nityalīlānurakto bhaktavyāpī bhaktahṛdyantarātmeti” śravaṇāt | “janma karma ca me divya”miti smaraṇācca | prakāśāntareṣu vidyamānaiva sā līlāsmin prakāśe prādurbhavatīti līlānityatvamanyatra vistṛtam | preyasīḥ kālayati śaṅkhacūḍe ghoratvādbhīmaḥ | tāsāṁ saṁrakṣaṇe baladevaṁ nirūpya tamabhidrutya nijaghāna | syamantakaṁ cāniñāyeti bhīmaparākramaḥ ||114||

tato guṇādhārabhūtānāṁ tāsāmāśrayo'bhūdityādhāranilayaḥ | yadvā, atha rāsarasikatāṁ vyañjayannāha-saundarya-lāvaṇya-saṅgīta-nāṭyasāhityanaipuṇyādi-guṇādhārabhūtānāṁ śaradrākāyāṁ veṇuvādanenāhūtānāṁ svapreyasīnāṁ vallavīnāṁ tattadguṇagrāhakatayā samāśrayo bhavaṁ vākcāturthyasmitakaṭākṣādi-sudhāpānāddhātā| dheṭ pāne tasmāccholārthastṛn | tābhiḥ saha smara-vilāsocita-parihāsācaraṇāt puṣpahāsaḥ | “udārahāsa-dvijakundadīdhitirvyarocataināṅka ivoḍa bhirvṛta” iti śrīśukokteḥ| praveśita--brahmarātriṁ kṛtsnā rākāṁ tābhiḥ saha jāgaraṇāt prajāgaraḥ | koṭi-saṁkhyānāṁ tāsāmanantavicitrāśca te guṇāstādṛśājjāgarādvinā nānubhūyeranniti tathoktam | evamāha śukaḥ | brahmarātra upāvṛtta iti | śobhāviśeṣeṇa kandarpasyāpi nyagbhāvāddūrddhagaḥ | ‘‘cakāsa gopī-pariṣadgato'rccitastrailokyalakṣmyaikapadaṁ vapurdadhadityādi” śrīśukokteḥ | santaṁ nirhetukatvena stubhyaṁ panthānaṁ prītimārgamācaratīti satpathācāraḥ | tābhistadā tvatsukhāya parityaktalokādīnāṁ tvanniveśitātmanāṁ tvadekajīvātūnāṁ naḥ parityāgaḥ kiṁ hetuka iti | bhajato'nubhajantyeka ityādirvāgbhaṅgyā pṛṣṭe na tena mat premavṛddhihetuḥ sa iti nāhaṁ tvityādibhyāṁ pradaśya'pi | “na pāraye'haṁ niravadya-saṁyujāṁ svasādhukṛtyaṁ vivudhāyuṣāpi vaḥ | yā mābhajan durjarageha-śṛṅkhalāḥ saṁvṛścya tadvaḥ pratiyātu sādhune”tyetat pravadatā bhavatīnāmṛṇyevāhamasmīti pakṣasyābhidhānāt | tāḥ saṁvṛścya yā mābhajanniti | yā ahaṁ nābhajamiti tatrārthaḥ prāṇaḥ sarvopijīvanaheturātmānaṁ dadāti tābhya iti prāṇadaḥ | tadekavidheya ityarthaḥ | tataḥ praṇavaḥ || tāddṛk prīti-rīti-vittamattvena nūyata ityarthaḥ | ṛdoram | paṇani vyavaharati tathaiva tābhiriti paṇaḥ ||115||

tādṛśena vyavahāreṇa prītimārgaprabhātṛtvāt pramāṇam | prāṇanti tat snehāmṛtena sambandhavateti prāṇāstatpreyasījanāste nilīyante'smina śakuntā iva nīḍe iti prāṇanilayaḥ| puṁsi saṁjñāyāṁ prāyenadhaḥ | prāṇāṁstān vibhartti śucirasānandeneti prāṇabhṛt | prāṇāste jīvanamasyeti prāṇajīvanaḥ | naca yoṣitprasaṅgapracuraṁ viṣṇoretat karma māyikamityāha-tattvamiti | “tattvaṁ vādyaprabhede syāt svasvarūpe paramātmanī”ti viśvaḥ | paramātmanaḥ parākhya- svarūpaśaktivilāsabhūtatattaddhāma -vibhūti-parikara-karma-viśiṣṭa-vastutvānna tasya tatkarma māyikamityarthaḥ | tattvaṁ tādṛśaṁ svarūpaṁ nityaṁ vindatīti tattvavit | tadvastutvādekātmā | eko nikhilātmamukhya ātmeti puruṣottamaḥ sarveśvara ityarthaḥ | “eke mukhyānya-kevalā” ityamaraḥ | tata eva janmamṛtyujavātigaḥ janmādīn ṣaḏh vikārānatikrānta ityarthaḥ ||116||

rāsarasikasyaiva pāramaiśvaryamāha | bhūrbhuvaḥ svarātmakaistrirbhilokaistavartti-prāṇi- pakṣibhirupajīvyachāyāditvādbhūrbhuvaḥ svastaruḥ | evamapi svayaṁ viśuddhamauktikaprakhyatvātāraḥ | tāramuktādi-saṁśuddhotaraṇe śuddhamauktike iti viśvaḥ | evaṁ bhāvena prasiddhatvātsvaḥ nāmatve sarvanāmakāryamārṣatvādvodhyaṁ teṣāṁ janakatvāt pitā poṣakatvācca prapitā | prakāśātmakatvānmahaḥ | mahaścotsavatejasoriti nānārthavargaḥ | bhaktimārga-pravartakatāṁ sūcayannāha ṣaḏhbhiḥ| akiñcanānāṁ tattadārādhanopakaraṇatvādyajñaḥ | tattadārādhanasaṁrakṣakatvādyajñapatiḥ | asaktamakiñcanamāviśya tattadārādhanaṁ nivartayan svayameva yajvāsūyajoṅvanim | tadārādhanalakṣaṇo yajño'ṅgaṁ vodhakamasyeti yajñāṅgaḥ | taṁ yajñaṁ vāhayatiśraddhāmutpādya grāhayatīti yajñavāhanaḥ ||117 ||

vyaṅgaṁ taṁ yajñaṁ sāṅgaṁ kurvan vibhartti puṣṇātīti yajñabhṛt | atha niṣkāmakarmamārga-pravartakatāmāha ṣaḏhbhiḥ-lokān śikṣayituṁ yajñaṁ karotīti yajñakṛt | harivaṁśe vipraputrānayane khyātametat | sa yajñostyasminnupāyatayeti yajñī | taṁ yajñaṁ bhuṅkte'nubhavatīti yajñabhuk || jñāna-dānena yajñopakāritvādyajñasādhanaḥ | yajñasyāntaṁ phalaniśvayaṁ karotīti yajñāntakṛt | tena yajñena tasyaiva mukhyoddeśyatvādyajñaguhyam | yajñalabhye parame vyomni yaddivyarasagandhādikamadanīyaṁ bhogyam | tadapi saṁkalpaśaktyā svayameva bhavatītyannaṁ tadannamādayatītyannādaḥ | nahyetāhaganyo'stīti vodhayitumevakāraḥ | nikhilabhogyasamuccayacakāraḥ || 118||

ātmānaṁ svaṁ yauti miśrayati bhakta ḥ sahāvāsādibhoge ityāsmayoniḥ | “sośnute sarvān kāmān saha brahmaṇā-vipaściteti” śravaṇāt | atha mathurāmaṇḍalāvirbhūtatāṁ vyañjayannāha | svayaṁ nijecchayaiva sarvairaṁgairguṇaiśca paripūrṇo jāyate prādurbhavatīti svayaṁbhagavānityarthaḥ | “svaśāntarūpeṣvitaraiḥ svarūpairabhyarddamāneṣvanukampitātmā| parāvareśo mahadaṁśayukto hyajo'pi jāto bhagavān yathāgni”riti smaraṇāt | janitvā ca svabhaktaduḥkhavikhanādvaikhānaḥ | khanoghaceti cad-ghañ bhāvepīti vikhānaḥ prajñādyanivaikhānaḥ | nikhiladaityadānavaduṣṭarājanya-vināśaka ityarthaḥ | samagāyanamāśrayo yasya sa sāmagāyanasteṣu geyatayā sthita ityarthaḥ | svayaṁ kva jātastatrāha devakīnandanaḥ | atrāhuḥ devakī nandapatnī vasudevapatnī ca | “dvenāmnī nandabhāryāyā yaśodā devakīti” cetyādi-purāṇāt prasiddheśca tasyāṁ tasyāṁca jātaḥ | evameva śrīśukenā'pi vodhitam | “niśīthe tama udbhūte jāyamāne janārddane| devakyāṁ devarūpiṇyāṁ viṣṇuḥ sarvaguhāśayaḥ | avirāsīd yathā prācyāṁ diśīnduriva puṣkala” iti | “yaśodā nandapatnī ca jātaṁ paramavudhyata | na talliṅgaṁ pariśrāntā nidrayāpagatasmṛti”riti | asyārthaḥ-vasudevapatnī nandapatnī ca, paraṁ pareśameva svagarbhājātamavudhyata, tasya vasudevāgamanādiliṅgaṁ cihraṁ nābudhyata, yataḥ parītyādi | “itthañcādṛśyatānujāviṣṇornandastvāmaje, gopikāsuta”ityādikaṁ supapannaṁ upaguhyātmajāmityādāviva gauṇātmajatvaśaṅkāpyutsāritā | yaśodā- sūnunā saha devakīsunoraikyāttadaikyavatastasya mathurādau gamanādanantarāgamanāt sphuṭārthe'pi na sandehaḥ | ato yaśodāvatsale ti devakīnandaneti cāṣṭottaraśatanāmni tasyāstasyāśca niḥkaṇṭakatāsarjanāt sraṣṭā | kṣiterbhāramapanīyatāṁ pālayan kṣitīśaḥ | pavitraiścaritraiḥ śrotṛṇāṁ nikhilakarmarūpaṁ pāpaṁ vivartayannasurānāmapi nihatānāmavidyāṁ nivatyai muktiṁ tebhyo yacchan |

pāpanāśanaḥ ||119||

sarvadhārakatāṁ sarvarakṣakatāñca dyotayalāha-apāṁ tattvaṁ pāñcatattvaṁ pāñcajanyaṁ vidhracchakhamabhṛt | vijñānātmako nandako sirasyāstīti nandakī | tejastattvaṁ sudarśanacakramasyāstīti cakrī | kriyā tattvaṁ śārṅgaṁ dhanurasyeti śārṅgaṁ dhanvā | dhanuṣa ścetyanaṅ | vāyutattvaṁ gadāṁ kaumodakīṁ dhārayan gadādharaḥ | bhaktapratijñā–pratipālakatāmatiślāghyatvāt punarāha rathāṅgapāṇiriti bhīṣmaṁ prati pradarśitametat | tyaktaśastro'pi kṣobhayituṁ dharṣitumaśakyatvādakṣobhyaḥ| yataḥ sarveti sarveṣāṁ praharaṇānyāyūdhānyasyeti teṣāmapyantaryāmītyarthaḥ | sarvāntimiśruteḥ ||120||

oṁnama ityantimaṁ maṅgalācaraṇam | “prāpyante prati nāmārthaṁ pramāṇānyatra yadyapi | tathā'pi tāni bāhulyabhītyā no likhitāni hi |“

iti śrīvaiśampāyanokte viṣṇusahasranāmni |

daśama śatakaṁ vyākhyātam ||

viṣṇonama sahastraṁ me śṛnvati vaktuṁ pratijñātaṁ nāma sahasramupasaṁharati | itīdamiti kīrtayitaṁ yogyasya kīrtanīyasya keśavasya keśihantuḥ kṛṣṇasya | “yasmāttvayaiva duṣṭātmā hataḥ keśī janārdana | tasmāt keśava-nāmā tvaṁ loke geyo bhaviṣyasīti” smaraṇāt || mahātmano viṣṇoḥ divyānaramaprākṛtānāṁ kīrttitaṁ mayā bhīṣmeṇa | aśeṣeṇa kārtsnyena |121||

| sakāmān pravartayitumānuṣaṅgikaphalamāha-ya iti tribhiḥ | idaṁ stotraṁ nāradadevasthānavātsya-sumantvādibhiḥ sarvavedopadeṣṭrabhiḥ parāvaratattvadṛgbhirdevabrahmarṣibhiḥ svayaṁ bhagavatā ca śrotṛ-koṭi-niviṣṭena puruṣottamenānumoditaṁ yo mānavo nityaṁ pratidinaṁ śṛṇuyāt strīśūdrādiḥ | yaśca parikīrtaye brāhmaṇādiḥ śṛṇuyāca sa ihaloke'dhibhūtāditāparūpamamutra paraloke nirayani pāta-rūpaṁ cāśubhaṁ nāpnuyāt ||122||

brāhmaṇo vedānāmantaṁ nirṇayaṁ gacchatīti tathā | śūdraḥ paratantra etacchravaṇena tattvajñānodayāt pāratantryahīnaḥ sukhībhavet ||123||

kāmān vihitān viṣayāne rūparasādīn ||124||

punastadāha bhaktī ti tribhiḥ | bhaktimān sadgurusevāniṣṭhaḥ śuciḥ pavitraḥ kṛtasnānādiḥ | tadgatamānaso vāsudevanihitacittaḥ | vāsudevasya vasusūnobhagavataḥ prakīrtayet śṛṇuyāca yathādhikāramiti vodhyam ||125||

vaiśyaśūdrayoḥ phalamāha yaśa ityekena ||126||

kṣatriyasyāha na bhayamityekena | vīryaṁ parākramaṁ tejaḥ prabhavam ||127 ||

sarveṣāṁ sādhāraṇaphalamāha rogārta iti dvābhyām | bandho nigaḍādinā bhayādvairiduṣṭasatvahetukāt | āpanno vipadgrastaḥ ||128 ||

dugaṇyatighorāṇi pāpāṇi ||129||

mukhyaṁ phalamāha-vāsudeveti dvābhyām | viśuddhastyaktaḥ kṛṣṇasevī kṛṣṇaikāntī ca manuṣyo nikhiladoṣaśūnyaḥ sākṣātkṛtasvarūpaḥ sanātanaṁ brahma kṛṣṇākhyaṁ prāpnotītyarthaḥ ||130 ||

sādhananairvidhnyaṁ caitat pāṭhādityāha-aśubhamārabdhe karmaṇyaṅgavaikalyena phalavaikalyaṁ na bhavati | janmādibhyaścaturbhyaśca bhayaṁ nopajāyate tacchavaṇādinā tadvaikalpe parikṣayānmukteravaśyambhāvitvācca ||131||

dṛḍhatārthaṁ punarapyāhemameti dvābhyām | śraddhā dṛḍhaviśvāsaḥ | bhakti ratvādara ātmasukhena svānubhavena kṣāntyādvandha-sahanena śriyā vairāgyasampadā | niḥspṛhatayā dhṛtyā kāmadi-vegadhāraṇayā || smṛtyā vāsudeva-dhyānena kīrtyā tadutthayā etābhiryujyate saṁpanno bhavatītyarthaḥ||132||

siṁharavāt karīvaitat pāṭhādeḥ krodhādiḥ pālaya evetyāśayenāha| na krodha iti | aśubhā pāpākrāntamatiḥ kṛtapuṇyānāmanuṣṭhitanāmapāṭhādīnām | purāpaṁ tu cārvatītyamaraḥ ||133||

stutyasya hareḥ prabhāvaṁ kathayati-dyauriti tribhiḥ | vīryeṇa saṁkalpalakṣaṇena nitarāṁ mahānātmā svarūpamasyeti vibhorityarthaḥ ||134 ||

ataḥ sa carācareti vartata idamiti vācye sandhirṣaḥ ||135||

indriyādīni kṣetrajñāntāni vāsudevātmakānyāhuryasya pṛthivīvamityadyāḥ śrutayaḥ | vāsudeva ātmā pravartako yeṣāṁ tāni ||136||

nanu manuṣyakarmāṇa manmātuleyaṁ kṛṣṇaṁ kimevaṁ vadasīti cettatrāha sarveti | sarveṣāmāgāmānāṁ prathamamācāraḥ snānasandhyopāsanādiḥ pratipādyatayā kalpate | tata ācārāt prabhavo yasya sa ācāramūlako dharmo'gnihotradarśapaurṇamāsādi parikalpate tasya dharmasya prabhuḥ pālako'cyutaḥ kṛṣṇo bhavatīti | dharma-saṁsthāpanāya tasya manuṣyavat karmācaraṇaṁ natu tatphalāyeti bhāvaḥ ||137 ||

kṛṣṇaparāṅmukhānāṁ duṣkulīnatvamanupāsitagurutvaṁ ca darśayituṁ tasya jagatpitṛtvaṁ jagadgurutvañca darśayati ṛṣaya iti dvābhyām || nārāyaṇānnimittādupādānācodbhavo yasya tat | nārāyaṇopaniṣadatrodāharaṇam ||138||

yogo'ṣṭāṅgo vaiṣṇavaḥ | jñānaṁ śamādijñānasādhanam | sāṁkhyaṁ cidacidvivecanam | vidyā rahasyamantrī śilpādi-karma citrādinirmāṇaṁ vedā ṛgādayaḥ śāstrāṇi tadarthanirṇotṛni mīmāṁsā-sūtrāṇi | vijñānaṁ tadarthānubhavaḥ | etatsarvaṁ janārdanāt kṛṣṇādeva devakīsunorhitorbhavati ||139||

harernikhilavyāptimāhaika iti sarvakāraṇatvānmahat | pūrvasiddhavādbhūtañca pradhānaṁ pṛthagbhūtānyanekaśo'nekāni mahādini pṛthivyantāni trīṁśca lokān tadracitān vyāpya sthitaḥ | ekaḥ sarvottamaviṣṇurvasudevasutastava mātuleyaḥ | svabhaktārpitameva bhuṅkte natvanyat |

patra-puṣpamityādeḥ bhūtātmā'nādisiddheḥ | na kevalaṁ tānvyāpyaivāsti apitu viśvabhuk | vyāpyānāṁ viśveṣāṁ pālakaścāvyayastadavasthaguṇasvabhāvaḥ ||140||

yaḥ puruṣaḥ sukhāni ca prāptumicchet | imaṁ stavaṁ paṭhet etat pāṭhena teṣāṁ saulabhyāt atrecchāyāḥ puruṣadharmatvamuktam | kamiḥ saṁkalpo vicikitsetyādi śrutāvicchādināṁ manorūpatvam | taduktaṁ tattu taddvārā teṣāmabhivyakterbodhyaṁ vyāsena kīrttitabhityukteḥ | stavasya paramopādeyatvañca vyañjitam ||141||

viśveti etatpāṭha--śravaṇābhyāṁ ye puṣkarākṣaṁ kṛṣṇaṁ bhajanti te parābhavaṁ saṁsāravyathāṁ na yāntyapitu kṛṣṇalokaṁ gatāstasmin pramodino nityaṁ nivasantīti | imāni haṁsa-matsyādivadbhagavadāvirbhāvabhūtānyeva mantavyāni | sākṣānmuktidate sati cidrūpatvāt | “tasyoditi nāma | sa eṣa sarvebhyaḥ pāpmabhya udita̮uditi havai sarvebhyo ya evaṁ veda oṁ asya jānanto nāma cidityādi” śravaṇāt | “madhuramadhurametanmaṅgalaṁ maṅgalānāṁ, sakalanigamavallī-satphalaṁ citsvarūpam | sa kudapi parigītaṁ śraddhayā helayā vā, bhṛguvara naramātraṁ tārayet kṛṣṇanāme” tyādi smaraṇācca | kaṇṭhato'pyevamuktam | “nāmacintāmaṇiḥ kṛṣṇa” ityādau | ato yathā-bhūteṣu nāmamāhātmyeṣvarthāntarakalpakānāṁ doṣaḥ smartyate | “śrutismṛtipurāṇeṣu nāma māhātmya-vāciṣu | ye'rthavāda iti brūyusteṣāṁ na nirayakṣayaḥ | arthavādaṁ harernāmni sadbhāvayati yo naraḥ | sa pāṣiṣṭho manuṣyānāṁ niraye patati sphuṭa” mityādiṣu mahākāruṇikāni caitāni yataḥ svavācya viṣayān dvātriṁśat svaviṣayāṁśca daśāparādhān japtāni vināśayati | ‘‘tamapi devavaraṁ karuṇākaraṁ sthāvarajaṅgamamuktikaraṁ param | aticarantyaparādhaparājayāya ihatānavanidhruvanāma hi” | “jāte nāmāparādhe tu prabhādena kathañcana | sadā saṁkīrtayannāma tadekaśaraṇo bhavet | nāmāparādhayuktānāṁ nāmānyeva harantyagham | aviśrānti-prayuktāni tānyevārtha-karāṇi yaditi” pādma sanatkumāravākyāt | tasmānnairaparādhyenaiva tādṛśāni tāni japyānyuktaphalepsubhiḥ, sudhībhiḥ | “aparādhavimukto hi nāmni yatnaṁ samācara| nāmnaiva tava devarṣe sarvaṁ setsyati nānyata” iti tatraiva tadvākyāt ||142||

“stotre'smin kathitāḥ ślokāḥ pakṣavedendusaṁmitāḥ |

adhikāstu vudhaivuddhyāḥ prakṣimā munibhāṣitāḥ ||1||

kīṭaṁ yaḥ kṣatriyaṁ kṛtvā brāhmaṇañca dayāmbudhiḥ |

viṣṇulokamadāttasmai sa vyāso'stu mamāśrayaḥ ||2||

ye ye dharmā vāsudevasya viṣṇorvedodgītāścittapade'dhiruḍhaḥ |

taistairnāmānyabhyadhāt sadyunadyāḥ putrastasmānnāsti līlākramo'smin ||3||

nāmābhyāsenā'pi tairyogimṛgyā muktiḥ syādityāhumnāyavācaḥ |

tvadvyākhyātra mahyamīśa prapadyā svasmin bhaktiṁ nādhikaṁ tatprayāce ||4||

vidyābhūṣaṇabhaṇitaṁ nāmārthasudhābhidhaṁ bhāṣyam |

sadbhirnāma-pumarthaiḥ kṛpayā pariśodhyatāmetat ||5||

iti śrīvaiśampāyanoktasya viṣṇusahasranāmno bhāṣyaṁ |

nāmārthasudhākhyaṁ pūrttimagāt ||